Ras Online - ހައްދުފަހަނަޅައިދިޔުމުގެ ހަގީގީ މާނަ\nހައްދުފަހަނަޅައިދިޔުމުގެ ހަގީގީ މާނަ\nޢަބްދުލްޢަޒީޒު ޖަމާލު އަބޫބަކުރު 15 ޖުލައި 2020\n"ހައްދު ފަހަނަޅައިދިޔުން" މި މަފުހޫމަކީ "ދިވެހި ބަސްފޮތް" ވެސް މާނަ ބުނެދީފައިވާ މަފުހޫމެކެވެ. ނުވަތަ ލަފުޒެކޭ ވިދާޅުވިޔަސް އެންމެ ރަނގަޅެވެ. "ބަސްފޮތު"ގައި އޮންނާނީ ކުރުކުރުކޮށް އެ ލަފުޒުގެ މާނައެވެ. ބަސްފޮތުގައި ވާ ގޮތުން އެ ލަފުޒުގެ މާނައަކީ "ދާންވީ ހިސަބަށްވުރެ މާ އިތުރަށް ދިއުން" ނުވަތަ "ނުބައިކަމުގެ ކޮޅެއް ނެތުން" މިއެވެ. ނަމަވެސް މުޖުތަމަޢުގައި "ހައްދުފަހަނަޅައިދިޔުން" ތަފާތު މަފުހޫމުތަކުގައި ބޭނުންކުރާ އަޑު އިވޭތީ އެ ލަފުޒުގެ ތަފުޞީލަށް ބަލައިލާ ހިތްވީއެވެ.\nއެންމެ ފުރަތަމަ "ހައްދުފަހަނައަޅައިދިޔުން" އަޅުގަނޑުމެންނަށް އެނގޭނީ "ހައްދު"ގެ މާނަ އެނގިގެންނެވެ. ދިވެހީންގެ ގިނަ މީހުންނަށް މިހާތަނަށް "ހައްދު"ގެ މާނަ ވިސްނިފައި އޮންނާނީ އެއީ "ވަކި ބާވަތެއްގެ" ކުށެއް ސާބިތުވުމުން އެ ކުށް ސާބިތުވި މީހެއްގެ ގައިގައި ދުއްރައިން ތަޅާ ތެޅުމަށެވެ. ޖަލްދުކުރުމަށެވެ. އެކަމަށް ޤުރުއާނުގައި ކަނޑައެޅިފައިވާ ނަމަކީ ޖަލްދުކުރުމެވެ. މާތް ﷲ ވަޙީކުރައްވައިފައިވެއެވެ. "الزَّانِيَةُ وَالزَّانِي فَاجْلِدُوا كُلَّ وَاحِدٍ مِّنْهُمَا مِئَةَ جَلْدَةٍ" ޒިނޭކުރާ އަންހެނާއާއި، ޒިނޭކުރާ ފިރިހެނާއާއި ދެމީހުންކުރެ ކޮންމެ މީހަކުގެ ގައިގައި، ސަތޭކަ އެތިފަހަރުން ޖަހާށެވެ! (ޖަލްދުކުރާށެވެ!)") (سورة النور:2). ދިވެހިރާއްޖޭގެ ޤާނޫނުލްޢުޤޫބާތުގައި ވެސް މިހާރު އޮންނަނީ މި ލަފުޒެވެ. ޖަލްދުކުރުމެވެ. ޖަލްދުކުރުމަށް "ހައްދުޖެހުމޭ" ކިޔައި އުޅުނީ، އެ އަދަބުދެވެނީ އިސްލާމީ ޝަރީޢަތުގައި ކަނޑައަޅުއްވައިފައިވާ ޙައްދުން ބޭރަށް ނުކުތުމުން ދޭ ޢުޤޫބާތަކަށް ވާތީ ކަމަށް ލަފާކުރެވެއެވެ. އެހެންކަމުން ހައްދުގެ މާނައަށް ތަފުޞީލުކޮށް ބަލައިލާން ބޭނުންވީއެވެ.\nޙައްދަކީ ވެސް ބަސްފޮތުގައި އޮންނަ ލަފުޒެކެވެ. ބަސްފޮތް ބުނާ ގޮތުން ނަމަ، މި ލަފުޒުގެ މާނައަކީ "އިމެވެ." "ވަކި ހިސާބެކެވެ." ވަކި އިމެއްގެ މާނައަކީ ފެށޭ ހިސާބަކާއި ނިމޭ ހިސާނެއް އޮންނާނެ އެއްޗެކެވެ. ހިސާބަކީ ވެސް ފެށުމެއް އޮންނާނެ ތަނެކެވެ. އިސްލާމީ ޝަރީޢާގައި ވެސް ވަކި އިމެއް ކަނޑައެޅިފައިވެއެވެ. ކުރާންޖެހޭ ކަންތަކާއި ކޮށްގެން ނުވާނެ ކަންތައް އެއީ ޝަރީޢާގެ އިމުގެ ދެކޮޅެވެ. ވާޖިބު ނުވަރަ ފަރުޟުކަމެއް ނަމަ ކުރުން މަޖުބޫރެވެ. ޙަރާމް ކަމެއް ނަމަ، ނުކުރުން މަޖުބޫރެވެ. ވީމާ މި ދެމެދުގައި ހިފަހައްޓައިގެން ހުރެއްޖެ ނަމަ އެހުރެވެނީ ދީނުގެ ހައްދުގެ ތެރޭގައެވެ. ހައްދުން ބޭރު ނުވެއެވެ. މި އިމުން ބޭރުވެއްޖެ ނަމަ އެއީ ހައްދުން ބޭރުވުމެވެ. ހައްދުފަހަނަޅައި ދިޔުމެވެ. ސަވާބު ހޯދުމުގެ ނަމުގައި ނަމަވެސް ކުރާން އޮތް ކަމަކަށްވުރެ އިތުރަށް އަޅުކަން ކުރުމަކީ ހައްދުން ބޭރުވުމެވެ. މިސާލަކަށް ހައްޖަށް ގޮސް މިނާގައި ތިބޭ އިރު ނާމަދު ޤަޞްރުކުރުމަކީ އިސްލާމްދީނުގެ މިންގަނޑެވެ. ނަމަވެސް ސަވާބު އިތުރުކުރާން ކަމަށް ހީކޮށް ޤަޞްރުރުނުކުރުމަކީ ހައްދުން (އިމުން) ބޭރަށް ދިޔުމެވެ. އަނެއްކޮޅުން އިސްލާމް ދީނުގެ ރުކުންތަކުންއެންމެ ރުކުނެއް ވެސް އަދާ ނުކޮށް ދޫކޮށްލުމަކީ މި ދެންނެވި ހައްދުން ބޭރަށް ދިޔުމެވެ. ﷲ ޙަރާމްކުރައްވައިފައިވާ ޢަމަލެއް ކުރުމަކީ ހައްދުފަހަނަޅައިދިޔުމެވެ. ﷲ ވާޖިބުކަމެއް ގަސްތުގައި ދޫކޮށްލުމެވެ. ނުވަތަ ޙަރާމްކުރައްވައިފައިވާ ނުވަތަ ވަޢީދުގެ ބަސްފުޅު އައިސްފައިވާ ޢަމަލެއް ކުރުމެވެ. މިސާލަކަށް ރަނގަޅާއި ނުރަނގަޅު، ހައްގާއި ބާތިލެވެ. ކީރިތި ގުރުއާނުގައި ހައްދުގެ ގިނަ ގޮތް ކަމުގައިވާ 'ހުދޫދު"، (އިންތައް) މި މާނައިގައި ސާދަ ފަހަރު ބޭނުން ކުރެވިފައިވާކަމަށް ޢިލްމުވެރީން ބަޔާންކުރައްވައެވެ. މިއިން އެއްވެސް ފަހަރަކު، އޭގެ މާނަ ހައްދު ޖެހުމުގެ (އަދަބު ދިނުމުގެ) މާނައަކާ ނުގުޅެއެވެ. މި ތަންތަނުގައި މާނަ ގުޅެނީ މަނާކުރެވިގެންވާ ކަންކަމާއެވެ.\n"ހައްދުޖެހުން" މި އިބާރާތް، ޢުޤޫބާތް ނުވަތަ އަދަބުދިނުމުގެ މާނައާ ގުޅިފައިވަނީ އެހެން ގޮތަކަށެވެ. މިގޮތުން، އެންމެ ފުރަތަމަ، ޢަރަބިބަހުން "ޙައްދު"ގެ ގިނަ ގޮތް "ހުދޫދު" ބޭނުންކުރެވޭން ފެށީ ދީނުގައި މަނާކުރެވިގެންވާ ކަންކަމަށް އިޝާރަތްކުރާށެވެ. މީގެ ތެރޭގައި އެ ކަންކަން ކޮށްފި ނަމަ، އުގާބާތެއް ކަނޑައެޅިފައި އޮންނަ ކަންކަން ކީރިތި ގުރުއާނާއި ނަބަވި ސުންނަތުގައި، ހިމެނެއެވެ. މި އަށް ފަހު، ދެން، ހައްދު ބޭނުން ކުރެވެންފެށީ ސީދާ މި ދެންނެވި ކުށްތަކަށް ކަނޑައެޅިފައި އޮންނަ އުގޫބާތުގެ ސިފައަށް ނުވަތަ ސޫރައަށް އިޝާރަތްކޮށެވެ. ޚާއްސަކޮށް ޖަލްދުކުރުމަށް، (އެބަހީ: ދުއްރާއިން ތެޅުމަށް) އިޝާރަތްކޮށެވެ. ކީރިތި ގުރުއާނުގައްޔާއި އަދި ނަބަވީ ސުންނަތުގައި ކަނޑައެޅިފައިވާ ގިނަ ޢުޤޫބާތްތަކުގެ ސޫރަ ނުވަތަ ސިފައަށް ބަލާއިރު އެންމެ ޢާއްމު ބާވަތަކީ ތެޅުމެވެ. މި ތެޅުމުގައި 'ހައްދެއް" އެބަހީ 'މިނެއް"، ('ވަކި އަދަދެއް') ކަނޑައެޅިފައި އޮވެއެވެ. މިސާލަކަށް: ސަތޭކަ އެތިފަހަރު ނޫނީ އަށްޑިހަ އެތިފަހަރު ނޫނީ ސާޅީސް އެތިފަހަރު މި ގޮތަށް (ހައްދެއް، ވަކިމިންވަރެއްނުވަތަ އަދަދެއް) ބަޔާންކުރެވިފައި އޮވެއެވެ. މި ގޮތަށް ވަކި އަދަދަކަށް ތެޅުން ކަނޑައެޅިފައި އޮންނާތީ މިފަދަ އުގޫބާތަށް ހައްދޭ، (ލަފްޒީ މާނައަކީ "މިން") ކިޔާން ފެށުނީއެވެ. އާދޭހެވެ! މިހިސާބުން އުގާބާތުގެ މާނައިގައި "ހައްދު" މި ލަފުޒު ބޭނުންކުރާން ފެށުނީއެވެ. މިކަން ފެނިގެންދަނީ އިސްލާމީ ތަޢުލީމުގެ ތެރެއިން ފިގުހު އުފެދި، އެ އިލްމު ފުރިހަމަވުމުންނެވެ. ފިގުހުގައި، ޤިޞާޞް ފިޔަވައި އެހެން ޢުޤޫބާތްތަކުގެ ވާހަކަދައްކާއިރު، އެ ވާހަކަތައް ގެނެވިފައި އޮންނަތަން ފެންނަނީ "ހުދޫދުގެ ބާބުގެ" ދަށުގައެވެ. ނަމަވެސް ހަގީގަތުގައި ދިވެހީން ހައްދުޖެހުމޭ ކިޔައިއުޅުނީ "ޖަލްދުކުރުމަށެވެ." ހައްދު ފަހަނަޅައި ދިޔުމުގެ ވާހަކަ ދައްކާއިރު ހައްދަކީ ކޮބައިކަން ބަޔާންކޮށްލުމަށްޓަކައި މި ވާހަކަ މިހައި ތަފްޞީލުކޮށް ދަންނަވައިލީއެވެ. "ފަހަނައެޅުން" ނުވަތަ "ފަހަނަޅައިދިޔުން" ބަސްފޮތުގައި މާނަކޮށްފައި އޮންނަނީ އެއީ "ފަސްދީ ދިޔުން" ކަމުގައެވެ. އެހެންވީމާ އެއީ ކަމެއް ފަހަށް ދޫކޮށް، މާ ދުރަށް ދިޔުންކަން އެބަ އެނގެއެވެ. އިސްވެ ދިޔަ ވާހަކަތަކަށް ބަލައިލުމުން ދީނީ ގޮތުން ބަލާއިރު ހައްދު ފަހަނަޅައިދިޔުމަކީ އިސްލާމް ދީނުގައި ކަނޑައެޅިފައިވާ ހައްދުން (އިމުން) ބޭރަށް ދިޔުންކަން ވަރަށް ސާފުކޮށް އެބަ އެނގެއެވެ. އެއީ ﷲ ބާވއިލައްވައިފާ ޝަރީއަތުގެ އިމުން ބޭރުވުމެވެ. ކޮންމެ ކޮޅަކުން ވިޔަސްމެއެވެ. ރަނގަޅަށް ސުންނަތަށް އުޅޭންކަމަށް ބުނެ އިމުން ބޭރަށް ނުކުތުމަކީ (ހައްދުން ނެއްޓުމަކީ) ވެސް ހައްދު ފަހަނަޅައިދިޔުމެކެވެ. އަނެއްކޮޅުން ދީނާ ޚިލާފު ވާހަކަދައްކައި އިސްލާމްދީނަށް ތައުހީނުކޮށް ރަސޫލާއަށް މަލާމާތްކޮށް ހެދުމަކީ އިސްލާނމްދީނުގެ އިމުން (ޙައްދުން) މާ ބޮޑަށް ވެސް ބޭރުވުމެވެ. ބޮޑާކަމާއި ހަރުކަށިކަމާއި ހައްދުފަހަނަޅައިދިޔުމަކީ މިއީއެވެ. "ހައްދުންމައްޗަށް" ދަނީކީ ނޫނެވެ. ހައްދު (އިންތައް) ފަސްދީ ދަނީއެވެ. ހައްދުފަހަނަޅައި ދަނީއެވެ. ދިވެހި ބަސްފޮތުގައި ބުނާ ދެވަނަ މާނައިގައި އެއީ ނުބައިކަމުގެ ކޮޅެއް ނެތް މިންވަރަށް ނުބައިވުމެވެ. އެއީ އިސްލާމީ ޝަރީޢާގެ އިމުން ބޭރުވުމެވެ. "ހައްދުފަހަނަޅައިދިޔުމުގެ ހަގީގީ މާނަ"އަކީ މިއީއެވެ.\nމާޝާﷲ! ޙައްޤު ބަސްތަކެއް. އެކަމަކު ދިވެހީންގެ ގޮތަކީ ސުރުޚީ ކިޔައިލުމަށް ފަހު މީހާގެ ނަން ފެންނަ އިރަށް ލިޔެފައި އޮންނަ އެއްޗެއް ނުވެސް ކިޔައި ކޮމެންތްކުރާން ފެށުން. މިއީ ހަގީގަތަކީ.\nފެން ކުންފުނިން ދަނީ ސަރުކާރުގެ ފެނާ ނަރުދަމާގެ ވަޢުދު ފުއްދުމުގައި މުހިއްމު ރޯލެއް ކުޅެމުން - ރައީސް\n25 މިނިޓު ކުރިން\nރާއްޖެއަށް ބޭނުންވާ ވަރަށް ވެކްސިން ލިބޭނެ ކަން ކަށަވަރުވެއްޖެ - ރައީސް\n54 މިނިޓު ކުރިން\nފުވައްމުލަކު ސިޓީ ދަޑިމަގު ކުޅި ސަރަހައްދުގައި އަލިފާން ރޯވެއްޖެ\nއިންޑިއާ އަކީ ބަރޯސާވެވޭ ވަރުގެ އެކުވެރިއެއް - ރައީސް ނަޝީދު\nރައީސުލްޖުމްހޫރިއްޔާ މިއަދު2ޖަހާއިރު ގައުމާ މުހާތަބު ކުރައްވާނެ\nމަސްވެރިންގެ އެންމެ ބޮޑު ކަންބޮޑުވުމަކީ މަސް ކިރުވޭނެ ރަނގަޅު ނިޒާމެއް ނެތުން: މިނިސްޓަރ\nސަރުކާރު ވަނީ އަނިޔާވެރިކަމުން ގޮސް ކޮޅުންލާފައި: އާއްޓޭ\nޚަބަރު ދުނިޔެ ރިޕޯޓް ކޮލަމް ވިޔަފާރި ލުއި މަޢުލޫމާތު ތާރީޚުގެތެރެއިން ވާހަކަ ދީން ޞިއްހަތު ދިރިއުޅުން އެހެނިހެން އެޑިޓަރުގެ ބަސް ކުޅިވަރު


ރައުދާގެ މަރުގެ ފައިނަލް ރިޕޯޓްގައި ކުރިން ނޭނގޭ މައުލޫމާތުތަކެއް ހާމަކޮށްފި – Faseha\nރައުދާގެ މަރުގެ ފައިނަލް ރިޕޯޓްގައި ކުރިން ނޭނގޭ މައުލޫމާތުތަކެއް ހާމަކޮށްފި\nބަންގްލަދޭޝްގައި ކިޔަވަން ހުއްޓާ މަރުވި ދިވެހި ދަރިވަރު ރައުދާ އާތިފްގެ މަރާއި ގުޅޭ ގޮތުން ބަންގްލަދޭޝް ފުލުހުން ކުރިއަށް ގެންދިޔަ ތަޙްޤީޤުގެ ފައިނަލް ރިޕޯޓް މިއަދު ރާޖްޝާހީގެ ކޯޓަށް ހުށަހަޅައިފިއެވެ.\nރައުދާގެ މަރުގެ ތަޙްޤީޤަށް ފާހަގަ ކުރެވުނު ކަންތައްތައް ހިމެނޭ ރިޕޯޓް ކޯޓަށް ހުށަހެޅުމަށް ފަހު ފުލުހުންގެ އިނިސްޕެކްޓަރ ސައިދުރް ރަހުމާން މީޑިއާ އަށް މައުލޫމާތު ދެއްވަމުން ވިދާޅުވީ ރައުދާ މަރުވީ އަމިއްލަ އަށް ދަންޖެހިގެން ކަމަށް ފުލުހުންގެ ތަޙްޤީޤަށް ސާބިތުވާ ކަމަށެވެ.\nރައުދާ މަރުވާން ދިމާވި ސަބަބަކީ ރައުދާގެ ލޯބިވެރިޔާ ރައުދާ އަށް ބޭވަފާތެރިވުން ކަމަށް ވެސް ތަޙްޤީޤަށް ލިބުނު ހެކިތަކުގެ މައްޗަށް ބިނާކޮށް ފައިނަލް ރިޕޯޓްގައި ބުނެފައި ވެއެވެ.\nރިޕޯޓްގައި ބުނެފައި ވަނީ ރައުދާ މަރުވުމުގެ ގަޑިއެއްހާއިރު ކުރިން އޭނާގެ ލޯބިވެރިޔާ އަށް “ވަޓްސްއެޕް” އިން މެސެޖެއް ފޮނުވާފައި ވެއެވެ. އެމެސެޖްގައި ރައުދާ ބުނެފައި ވަނީ “އަހަރެން މަރާލީ ކަލޭ” ކަމަށެވެ.\nރިޕޯޓްގައި ބުނެފައި ވަނީ ރައުދާގެ ލޯބިވެރިޔަކީ ދިވެއްސެއް ކަމަށްވާ ޝާހީ ޣަނީ ކަމަށެވެ. ޝާހީ މިހާރު ގެންދަނީ އިނގިރޭސިވިލާތުގެ ލަންޑަންގައި ތައުލީމް ހާސިލް ކުރަމުން ކަމަށް ވެސް ރިޕޯޓްގައި ވެއެވެ.\nރިޕޯޓްގައި ބުނެފައިވާ ގޮތުގައި ރައުދާ އާއި ޝާހީ ލޯބީގެ ގޮތުން ގުޅިގެން އުޅުނީ ހަތަރު މަހެއްހާ ދުވަހު އެވެ. އެދެމީހުން ވަނީ އިންޑިއާގައި ދެހަފްތާއެއްހާ ދުވަހު އެކުގައި އުޅެފައި ކަމަށް ރައުދާގެ ފޯނާއި ލެޕްޓޮޕްގެ މައުލޫމާތުތައް ވެސް ދިރާސާ ކޮށްގެން ކުރިއަށް ގެންދިޔަ ތަޙްޤީޤު ރިޕޯޓްގައި ވެއެވެ.\nރިޕޯޓް ބުނާ ގޮތުން ތަޙްޤީޤުގައި ފުލުހުން ވަނީ ރައުދާ އާއި ޝާހީ ވަޓްސްއެޕް އާއި ފޭސްބުކް އިން ދައްކާފައި ހުރި ވާހަކަތައް ހިމެނޭ 17000 ޞަފްހާގެ މެސެޖް ދިރާސާ ކޮށްފައެވެ.\nރިޕޯޓް ބުނާ ގޮތުން ރައުދާ މަރުވި ރޭ ރައުދާ އަށް ވަނީ ޝާހީ އޭނާ އަށް ބޭވަފާތެރިވަމުންދާ ކަން އެނގިފައެވެ. އެކަން ރައުދާ އަށް އެނގުނީ ފޭސްބުކް މެސެޖްތަކެއް ފެނިގެންނެވެ.\nރައުދާގެ ކޮޓަރިން ފުލުހުންނަށް ވަނީ މީދާ މެރުމަށް ބޭނުން ކުރާ ބޭހެއް ވެސް ފެނިފައެވެ. ނަމަވެސް ރައުދާ އެބޭސް ބޭނުން ކޮށްފައި ނުވާ ކަމަށް ފުލުހުން ބުނެއެވެ.\nމަރުވި ރޭ ރައުދާ ޝާހީ އަށް ކުރި އެއް މެސެޖްގައި ބުނެފައި ވަނީ “އަހަރެން ހަމައެކަނި ލޯބިވީ ޝާހީ ދެކެ. އެކަމަކު ޝާހީ އަހަރެންދެކެ ލޯތްބެއް ނުވި. ތިއީ ވަރަށް ނުލަފާ މީހެއް. އަހަރެންނަށް ވަރަށް ބޮޑު ހިތާމައެއް ދީފިން. އަހަރެންގެ ހަޔާތުގައި ދެން ބާކީ އެއްވެސް އެއްޗެއް ނެތް. މިއަދު އަހަރެން އެއްވެސް އަގެއް ނެތް މީހަކަށް ވެއްޖެ. އަހަރެންނަށް މިހާރު ވެސް އިހްސާސް ކުރެވެނީ އަހަރެން މަރުވެއްޖެ ކަމަށް.”\nރައުދާ މަރުވީ ލޯބިވެރިޔާ ބޭވަފާތެރިވުމުން ކަމަށް ބަންގްލަދޭޝް ފުލުހުން ނިންމި ނަމަވެސް މިމައްސަލައިގައި ރައުދާގެ ލޯބިވެރިޔާ އާއި ފުލުހުން ސުވާލުކޮށް އޭނާގެ މައްޗަށް ތުހުމަތުތަކެއް ކޮށްފައެއް ނުވެއެވެ. އެއީ އޭނާ އަކީ ބަންގްލަދޭޝްގެ ރައްޔިތަކަށް ނުވާތީ އާއި އޭނާ ބަންގްލަދޭޝްގައި ދިރިވެސް ނޫޅޭތީއެވެ.\nރައުދާ އާއި އެކު ކިޔަވަން އުޅުނު ކުއްޖެއްގެ މައްޗަށް ރައުދާގެ ބައްޕަ ޑރ.އާތިފް ތުހުމަތުތަކެއް ކުރި ނަމަވެސް ބަންގްލަދޭޝް ފުލުހުން ތައްޔާރު ކުރި ރިޕޯޓްގައި ބުނީ އެއަންހެން ކުއްޖާގެ އެއްވެސް ކުށެއް ނެތް ކަމަށާއި އޭނާގެ މައްޗަށް ތުހުމަތެއް ކުރެވޭ ވަރުގެ ހެއްކެތް ފެންނަން ނެތް ކަމަށެވެ. ރައުދާގެ މަރާއި ގުޅިގެން ތައްޔާރު ކުރި ރިޕޯޓް ކޯޓަށް ހުށަހަޅާފައި ވާއިރު ވަރަށް އަވަހަށް މިމައްސަލައިގައި ޝަރީޢަތުގެ އަޑުއެހުމެއް ބާއްވާނެ ކަމަށް ބެލެވެއެވެ. ދެން މައްސަލަ ކުރިއަށް ދާނެ ގޮތެއް އެނގޭނީ ޝަރީއަތުގެ އަޑުއެހުމަށް ފަހުއެވެ.\nPrevious މޯދީ މަޖިލީހުގައި ތަގުރީރު ކުރެއްވުމަށް ރުހުން ދީފި\nNext ލައިސަންސް ނެތް މީހަކު ދުއްވި ސައިކަލެއްގޮސް ފިހާރައެއްގެ ތެރެއަށް


ބޭސްފަރުވާ އަށް އެދި ހުށަހަޅާ ފަރާތްތަކުގެ ތެރެއިން އެހީ ހަމަޖެހޭ ފަރާތްތަކަށް އާސަންދަ ކުންފުނި މެދުވެރިކޮށް އެހީ ހަމަޖައްސާނަމަ އެފަރާތްތަކުގެ މަޢުލޫމާތު އާސަންދަ ކުންފުންޏަށް ފޮނުވުމާއި ބަލިމީހާއަށް ހަމަޖެހޭ އެހީ، އެފަރާތަށް ލިބިދިނުމުގެ މަސައްކަތް ކުރުން.\nވެލްފެއަރ އެހީގެ ގޮތުގައި ހުށަހެޅިފައިވާ ކޭސްތައް ނިންމުމުން ވެލްފެއަރގެ އެންޓްރީއަށް އަޕްޑޭޓްކުރުމަށާއި އީ އެންސްޕާއަށް ސްކޭން ކުރުމަށްފަހު ޑޮކިއުމަންޓް އަޕްލޯޑް ކުރުމަށްފަހު ފައިލް ކުރުން.\nފައިސާގެ އެހީ ހަމަޖެހިފައިވާ ކޭސްތަކުގެ ޑޮކިއުމަންޓްގެ ކޮޕީ ޕްރިންޓް ކުރުމަށްފަހު ބެޖެޓަށް ފޮނުވުމަށް ފޮތުގައި ލިޔުމަށްފަހު ކައުންޓަރާއި ޙަވާލް ކުރުން.\nސީ.އީ.އޯ.ގެ އެޕޮއިންޓްމަންޓްތަކާގުޅިގެން ނިންމަވާ ކަންކަން ކަމާބެހޭ ސެކްޝަންތަކަށް ފޮނުވުން.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިހާން އޮންނާނީ،2019 އޮގަސްޓް ގައި ނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ)،ކ.މާލެ ގައެވެ.


Abadhuves massakaiy kurahvaanee insaafu veri kamaa eku party hingan: Minister Fayyaz - vNews.mv\nއަބަދުވެސް މަސައްކަތްކުރައްވަނީ އިންސާފުވެރިކަމާއެކު ޕާޓީ ހިންގަން: މިނިސްޓަރު ފައްޔާޒް\nމުހައްމަދު ހަފީޒް 12 May 2022, 11:21\nއަބަދުވެސް މަސައްކަތްކުރައްވަނީ އިންސާފުވެރިކަމާއެކު ޕާޓީ ހިންގޭނެ ގޮތެއް ހެދުމަށް ކަމަށް އެމްޑީޕީ ޗެއާޕާސަންކަމުގެ އިންތިހާބުގައި ވާދަކުރައްވާ އިކޮނޮމިކް މިނިސްޓަރު ފައްޔާޒް އިސްމާއިލް ވިދާޅުވެއްޖެއެވެ.\nރޭ ގެނެސްދިން އެމްޑީޕީ ޗެއާޕާސަން ބަހުސްގައި ވަހަކަފުޅުދައްކަމުން ފައްޔާޒް ވިދާޅުވީ އެމަނިކުފާނަކީ ފިތުނަ އުފައްދާ ބޭފުޅެއް ނޫންކަމަށާއި މަސައްކަތްކުރައްވަނީ އިންސާފުވެރިކަމާއެކު ޕާޓީ ހިންގޭނެ ގޮތެއް ހެދުމަށް ކަމަށެވެ. އަދި އައު މެންބަރުންނަށް ވެސް އެމްޑީޕީން ޖާގަ ލިބޭނެ ގޮތް ހަދަން ޖެހޭ ކަމަށް ފައްޔާޒް ވިދާޅުވިއެވެ.\nފައްޔާޒް ވިދާޅުވީ އެ ޕާޓީގައި ހަރުލައްވައިގެން ތިބި ބަޔަކު ނޫން ބަޔަކަށް އެ ޕާޓީގައި ޖާގައެއް ނެތް ކަމަށް އޮންނަ އޮތުން ފިލުވާލަން ޖެހޭ ކަމަށެވެ. އަދި ޕާޓީއަށް އަލަށް އަންނަ ބަޔަކީ ނުވަތަ އެންމެ ފުރަތަމަ ދުވަހު އައި މީހާ ނޫން މީހުންނަކީ ބޯވައިންނާއި ކުނަމެއްސާއި "މީއްޗެކޭ" ކިޔައިގެން އާންމު މެންބަރުންނަށް އެ ކުރާ ފުރައްސާރަ ފައްޔާޒްގެ ޗެއާޕާސަންކަމުގައެއް ނޯންނާނެ ކަމަށެވެ.\n2023 ވަނަ އަހަރުގެ ރިޔާސީ އިންތިހާބު އެމްޑީޕީއަށް އެކަނި ކާމިޔާބު ކުރެވޭނެތޯ އެހުމުން ފައްޔާޒް ވިދާޅުވީ އެމްޑީޕީއަށް އެކަނި ސާފުކޮށް 2023ގެ ރިޔާސީ އިންތިހާބު ކާމިޔާބުކުރެވޭނީ އިތުރު މެންބަރުން ވެސް ގެނެސްގެން ކަމަށާއި ޕާޓީއާ ފަހުން ގުޅޭ މެންބަރުންނަށް ފުރުސަތު ނެތުމަކީ ބޭއިންސާފެއް ކަމަށެވެ.\nފައްޔާޒް އިތުރަށް ވިދާޅުވީ އެމްޑީޕީ ނުހިނގާކަން ޗެއާޕާސަން އިންތިހާބުގައި ރަށްރަށަށް ދިއުމުން އެނގިއްޖެކަމަށެވެ. ޕާޓީގެ ހަރަކާތްތައް ކުރިއަށް ގެންދަން ރަނގަޅު ޖަގަހައެއް ނެތިގެން ޕާޓީ ނުހިންގިފައި ހުރިތަން އެ ދަތުރުގައި ފެނުނު ކަމަށް ފައްޔާޒު ވިދާޅުވިއެވެ.\nޗެއާޕާސަނަކު ހޮވުމަށް ބާއްވާ އިންތިޚާބު އޮންނާނީ އަންނަ ހޮނިހިރު ދުވަހުއެވެ.\nއެމްޑީޕީގެ އެތެރޭގެ އިންތިހާބުގައި ޗެއާޕާސަންކަމަށް މިނިސްޓަރު ފައްޔާޒް ވާދަކުރައްވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ފެކްޝަނުންނެވެ. އަދި އިންތި ވާދަކުރައްވަނީ ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ފެކްޝަނުންނެވެ.\nއިންތިޚާބު ރާއްޖެ އެމްޑީޕީ ސިޔާސީ


55 Percent in Baa Atoll resorts are foreign workers\nބ.އަތޮޅުގެ ރިސޯޓްތަކުގެ 55 ޕަސެންޓް މުވައްޒަފުންނަކީ ބިދޭސީން\nލިޔުނީ: ކިހާދޫ ލައިވް | ނޮވެންބަރ 14, 2014 2014 ގެ ލިތުންތައް, ޚަބަރު, ރިޕޯޓް\nބ. އަތޮޅުގެ ރިސޯޓްތަކުގައި ޖުމްލަ 2418 މީހުން މަސައްކަތް ކުރާއިރު އޭގެތެރެއިން 55 ޕަސެންޓް މީހުންނަކީ ބިދޭސީންކަމަށް އެންމެ ފަހުގެ ބޯހިމުނުގެ ނަތީޖާެއިން ދައްކައިފިއެވެ.\nނޭޝަނަލް ބިއުރޯ އޮފް ސްޓެޓިސްޓިކްސްއިން އިއްޔެ އާންމުކުރި ބޯހިމެނުމުގެ ނަތީޖާތައް ދައްކާ ގޮތުން، ބ. އަތޮޅުގެ ރިސޯޓް ތަކުގައި ޖުމްލަ 1391 ބިދޭސީން މަސައްކަތްކުރާއިރު ދިވެހިންގެ ޖުމްލަ އުޅެނީ 1027 ގައެވެ. އަދި ސިނާއީ މަސައްކަތް ކުރާރަށްރަށުގައި 1223 ބިދޭސީން އުޅޭއިރު ދިވެހިންގެ ޖުމްލަ އަދަދަކީ 103 އެވެ.\nބ. އަތޮޅުގެ މީހުން ދިރިއުޅޭ ރަށްތަކުގެ އާބާދީއަށް ބަލާއިރު އެންމެ ކުޑަ އާބާދީއެއް އޮތީ ފެހެންދޫގައެވެ. އެއީ 99 ދިވެހިންނާއި 8 ބިދޭސީންނެވެ. އާބާދީ އެންމެ ބޮޑީ އޭދަފުށިގައެވެ. އޭދަފުށީގައި ޖުމްލަ 2513 ދިވެހިން އުޅޭއިރު 113 ބިދޭސީން ދިރިއުޅެއެވެ.\nބ. އަތޮޅުގައި ބިދޭސީން އެންމެ ގިނައިން ދިރިއުޅެނީ ކަމަދޫގައެވެ. ކަމަދޫގެ ޖުމްލަ އާބާދީ 471 ގައި އުޅޭއިރު އާބާދީގެ 29 ޕަސެންޓަކީ ބިދޭސީން ނެވެ. އަދި އެންމެ ބާރަށް އަހަރަކަށް ދިވެހިންގެ އާބާދީ އިތުރުވަމުންދާ ރަށަކީވެސް ކަމަދޫއެވެ. އެގޮތުން ކަމަދޫގެ އާބާދީ އިތުރުވާ ރޭޓަކީ އަހަރަކަށް 4.34 އެވެ.\nކިހާދޫގެ އާބާދީއަށް ބަލާއިރު ދިވެހިންގެ ޖުމްލަ އަދަދު އުޅެނީ 347 ގައެވެ. އަދި ބިދޭސީންގެ ޖުމްލަ އަދަދަކީ 17 އެވެ. އެހެންކަމުން ކިހާދޫގެ ދިވެހި އާބާދީ ވަނީ ކަމަދޫ އަދި ދޮންފަނަުގެ އާބާދީއަށްވުރެ ކުރިއަށް ޖެހިލާފައެވެ.


Barcelona ge style badhal kuree aharen: Ronaldinho | Mihaaru\nބާސެލޯނާގެ ލެޖެންޑް ރޮނާލްޑީނިއޯ.\nބާސެލޯނާގެ ސްޓައިލް ބަދަލުކުރީ އަހަރެން: ރޮނާލްޑީނިއޯ\n13 ޖެނުއަރީ 2017 - 10:565comments\nބާސެލޯނާ (ޖެނުއަރީ 13) – ބާސެލޯނާގެ ފުޓްބޯޅައިގެ ސްޓައިލް ބަދަލުކުރުމުގައި މުހިއްމު ދައުރެއް އަދާކުރެވުމަކީ ކެރިއަރުގެ އެންމެ ފަހުރުވެރިވާ މަސައްކަތް ކަމަށް އެ ޓީމުގެ ލެޖެންޑް ރޮނާލްޑީނިއޯ ބުނެފި އެވެ.\nޕީއެސްޖީން 2003 ވަނަ އަހަރު ބާސެލޯނާ އަށް ބަދަލުވެ ރޮނާލްޑީނިއޯ ވަނީ އެ ޓީމާ އެކު ސްޕެނިޝް ލީގާއި ޗެމްޕިއަންސް ލީގު ކާމިޔާބުކޮށް އަދި ދުނިޔެ އާއި ޔޫރަޕުގެ މޮޅު ކުޅުންތެރިޔާގެ މަގާމް ހޯދައިފަ އެވެ.\nރޮނާލްޑީނިއޯ ޝާއިއުކުރި ސިޓީއެއްގައި ލިޔެފައިވާ ގޮތުގައި އޭނާ ސްޕެއިނަށް ބަދަލުވިއިރު އެ ގައުމުގެ ފުޓްބޯޅައިގެ ބާރަކީ ރެއާލް މެޑްރިޑް ކަމަށާއި އޭނާ އެ އެ ގައުމު ދޫކޮށްދިޔަ އިރު ހުރިހާ ކުދިންގެ ހުވަފެނަކީ ބާސެލޯނާ ސްޓައިލަށް ކުޅުން ކަމަށެވެ.\nރޮނާލްޑޯ ބާސެލޯނާއާ ގުޅުނުއިރު ޒައިނުއްޒީދާން ޒިދާނާއި ރޮނާލްޑީނިއޯ އާއި ލުއިސް ފީގޯ ފަދަ ކުޅުންތެރިންނާ އެކު ރެއާލް މެޑްރިޑް އޮތީ ޔޫރަޕުގެ އެންމެ އުހުގަ އެވެ.\n"އަހަރެން ސްޕެއިނަށް ދާއިރު ސްޕެއިން ފުޓްބޯޅައިގެ ބާރަކީ ރެއާލް މެޑްރިޑް. އަހަރެން އެންމެ ފަހުރުވެރިވާނެ ކަމަކީ އަހަރެންގެ ކުޅުމުން ބާސެލޯނާގެ ކުޅުމުގެ ސްޓައިލް ބަދަލުކޮށްދިނުން،" ރޮނާލްޑީނިއޯ ލިޔެފައިވެ އެވެ. "އެނބުރި ދިޔައިރު ކުޑަކުދިންގެ ހުވަފެނަކީ ބާސެލޯނާ ކުޅޭ ސްޓައިލަށް ކުޅުން."\nޔޮހާން ކްރައިފްގެ ކޯޗުކަމުގެ ދަށުން ބާސެލޯނާ އިން މަޝްހޫރު ޓިކި-ޓަކާ ނުވަތަ ޕާސިން ގޭމް ކުޅުނު އިރު އެ ސްޓައިލް ގެއްލިފައިވަނިކޮށް އަލުން ގެނައީ ފްރޭންކް ރައިކާޑުގެ ކޯޗުކަމުގެ ދުވަސްވަރެވެ. ރޮނާލްޑީނިއޯ އަކީ ރައިކާޑުގެ ގޭމްޕްލޭނުގެ އެންމެ މުހިއްމު ކުޅުންތެރިޔާ އެވެ.\nއިތުރު ލިޔުންތައް ރޮނާލްޑީނިއޯ ބާސެލޯނާ


Bappa ge belumuge dhashah dhaan zuvaan anhenakah hukum kohfi\nބައްޕަގެ ބެލުމުގެ ދަށަށް ދާން ޒުވާން އަންހެނަކަށް ހުކުމްކޮށްފި\nފެމެލީ ކޯޓު --\nއާއިލާއާ ދުރުގައި އެހެން ރަށެއްގައި ދިރިއުޅެމުންދިޔަ ޒުވާން އަންހެނަކު، ބައްޕަގެ ބެލުމުގެ ދަށަށް ދިޔުމަށް ފެމެލީ ކޯޓުން ހުކުމްކޮށްފި އެވެ.\nއެ ހުކުމް ކޮށްފައިވަނީ އުމުރުން 22 އަހަރުގެ އައްޑޫ ސިޓީ، ހިތަދޫއަށް ނިސްބަތްވާ އަންހެނަކަށެވެ. އޭނާ ދިރިއުޅެމުންދިޔައީ ގދ. އަތޮޅުގެ ރަށެއްގަ އެވެ.\nމި މައްސަލަ ކޯޓަށް ހުށަހެޅީ އަންހެން މީހާގެ ބައްޕަ އެވެ. އެއީ އަންހެން ދަރިފުޅު ގދ. އަތޮޅުގެ ރަށަށް ދިޔައީ އާއިލާގެ ނުރުހުމުގައި ފިލައިގެން ކަމަށް ބުނެ އެވެ. އަދި އެދިފައިވަނީ ބައްޕަގެ ވިލާޔަތުގެ ދަަށަށް ދަރިފުޅު ގެނެސްދިނުމަށެވެ.\nބާވިސް އަހަރުގެ އަންހެން މީހާއަކީ ކައިވެނިކޮށްގެން އުޅޭ މީހެއް ނޫނެވެ. ނަމަވެސް އޭނާ ގދ. އަތޮޅުގެ ރަށަށް ދިޔައީ ކައިވެނިކުރުމަށްޓަކައި ކަމަށާއި ނަމަވެސް އާއިލާއަށް ފިލައިގެން ނޫން ކަމަށް އޭނާ ވަނީ ބުނެފަ އެވެ. އަދި އޭނާ އެ ރަށަށް ދިޔަކަން މަންމައަށް ގުޅާ އެންގި ކަމަށާއި މިހާރު ބައްޕައަށް އިތުބާރު ނުކުރެވޭތީ ބައްޕަގެ ވިލާޔަތުގެ ދަށަށް ދާން ބޭނުން ނުވާ ކަމަށް ވެސް ވަނީ ބުނެފަ އެވެ.\nފެމެލީ ކޯޓުގެ ގާޒީ ހުޒައިފާ މުހައްމަދު ކުރައްވާފައިވާ ހުކުމްގައި ބުނެފައިވަނީ އަންހެން ކުއްޖަކު ކައިވެނިނުކުރާހާ ހިނދަކު އެ ކުއްޖާގެ މައްޗަށް އެންމެ އިސް ވެގެންވާނީ ކުއްޖާގެ ބައްޕަ ކަމާއި ފާފައަށް ނުވާ ކަންކަމުގައި މައިންބަފައިންނަށް ކިޔަމަންވުމަށް އަމުރު ކުރައްވާފައިވާކަން އިސްލާމް ދީނުގެ އަސްލުތަކުން އެނގޭ ކަމަށެވެ.\nއެހެންކަމުން މި މައްސަލާގައި ހިމެނޭ 22 އަހަރުގެ އަންހެން މީހާއަށް އެންމެ އިސްވެގެން ވާނީ ބައްޕަކަން އެނގޭ ކަމަށާއި ބައްޕަގެ ކިޔަމަނުން ބޭރުން އެހެން ރަށެއްގައި ދިރިއުޅެމުން ދަނީ މަގުބޫލު ސަބަބެއް އޮވެގެން ނޫންކަން ޝަރީއަތަށް ސާބިތުވާ ކަމަށް ހުކުމްގައިވެ އެވެ. އެހެންވެ ފަސް ދުވަހުގެ ތެރޭގައި ބައްޕަގެ ވިލާޔަތުގެ ދަަށަށް ދިޔުމަށް އޭނާގެ މައްޗަށް ހުކުމް ކުރީ އެވެ.\nފިޔަވަޅެއްގެ ގޮތުން ގާޒީ ހަސަން ކުރިމިނަލް ކޯޓަށް ބަދަލު ކުރަނީ\nއުއްތަމަ ފަނޑިޔާރުގެ މައްސަލަ ބަލަނީ


Depression hurikan engunee noohakun ekan faahaga kurumun: Kapil Sharma - One Online\nޑިޕްރެޝަން ހުރިކަން އެނގުނީ ނޫހަކުން އެކަން ފާހަގަކުރުމުން: ކަޕިލް ޝަރްމާ\nކޮމީޑިއަން ކަޕިލް ޝަރްމާ މި ވަނީ އޭނާ ތަހައްމަލު ކުރި ޑިޕްރެޝަންގެ ވާހަކަ މީޑިއާއަކާ ހިއްސާކޮށްފައެވެ. ކަޕިލް ވަނީ 2017 ވަނަ އަހަރު އޭނާގެ ނަފުސާނީ ބަލިހާލަތުގެ ސަބަބުން ކަޕިލް ޝަރްމާ ޝޯ ގެނެސްދިނުން ހުއްޓާލައިފައެވެ.\n"ފީވަ އެފްއެމްސް ބައުންސްބެކް ބާރަތު ފެސްޓް" ގައި ވާހަކަދައްކަމުން ކަޕިލް ބުނީ 2017-2018 ވަނަ އަހަރު އޭނާ ޑިޕްރެޝަނާ ކުރިމަތިލައި ދަތި ދުވަސްތަކެއް ހޭދަކުރިކަމަށެވެ. އޭނާއާ އެންމެ ގާތުގައި ހުރެ ހިތްވަރު ލައިދީ ހެދީ އަންހެނުން ގިނީ ކަމުގައި ފާހަގަކުރިއެވެ. އެ އުނދަގޫ ދުވަސްތަކާ ކުރިމަތިލިއިރު އޭނާއަށް ކުރިމަތިވެފައިވަނީ ޑިޕްރެޝަން ކަމެއް ފުރަތަމަ ނޭނގޭ ކަމަށާއި އެކަން ބުނެދިނީ މީޑިއާއިން ކަމަށް އޭނާ ފާހަގަކުރެއެވެ.\n''އޭރަކު ގަބޫލެއް ނުކުރަން އެއްވެސް ކަމެއް ބަދަލުވެދާނެއެކޭ، ހުރިހާ ކަމެއްވެސް ދަނީ ގޯހުން ގޯހަށް. ޕޮޒިޓިވް ކޮށް ވިސްނުމަށް ހުރަސް އަޅަނީ ސިކުނޑީގައި ކޮންކަހަލަ ކެމިކަލެއްގެ ސަބަބުން ކަމެއް ނޭނގޭ'' އޭނާ ބުނެފައިވެ އެވެ. އޭގެ އިތުރުން މި އުނދަގޫ ދުވަސްތަކުގައި އެންމެގާތުގައި އާއިލާގެ މެންބަރުން ތިބި ކަމަށާއި ހާއްސަކޮށް އަންހެނުން ދިން ހިތްވަރު ކަޕިލް ވަނީ ފާހަގަކޮށްފައެވެ.\nކަޕިލް ބުނިގޮތުގައި މަންމައަކީ އާދައިގެ ރަށްފުށުގެ މީހެއްކަމުން މަންމައަށް ޑިޕްރެޝަން އާއި ނަފުސާނީ ބަލި ނޭނގިދާނެ ކަމަށާއި އޭނާއަށްވެސް އެކަމުގެ މާ ބޮޑު މައުލޫމާތެއް އެނގިފައި ނުވާ ކަމަށެވެ. ކަޕިލް ބުނެފައިވާގޮތުގައި މީޑިއާއަކުން އޭނާއާ ގުޅުވައިގެން ގެނައި ލިޔުމެއްގައި ''ކަޕިލް ޝަރްމާ ޑިޕްރެޝަންގެ ޝިކާރައަކަށް ވެއްޖެ'' އޮތްތަން ފެނުނު ކަމަށެވެ. އަދި އޭގެ ސަބަބުން އޭނާއަށް ކުރިމަތިވެގެން އުޅޭ މައްސަލައިގެ ހަގީގަތަކީ ޑިޕްރެޝަން ކަމަށް ވިސްނުނު ކަމަށާއި އެކަމަށް ޓަކައި އެ މީޑިއާއަށް ޝުކުރުވެރިވާ ކަމަށްވެސް ކަޕިލް ވަނީ ބުނެފައެވެ.\nކަޕިލް އިތުރަށް ފާހަގަކުރިގޮތުގައި އެނބުރި އަލުން މަސައްކަތަށް ނުކުމެވުނީވެސް އަންހެނުން ގިނީގެ ސަބަބުންނެވެ. ''އޭނާ އަހަރެން ގާތު ބުނި، ޕަބްލިކް އަހަރެން ދެކެ ލޯބިވެއޭ، އަލުން ޝޯތައް ފެށުމުން މީހުން އެކަން ބަލައިގަންނާނެއޭ'' ގިނީގެ ވާހަކަ ދައްކަމުން ކަޕިލް ބުނެފައިވެއެވެ.\nކަޕިލް ޝަރްމާ ޝޯ---\n2017 ވަނަ އަހަރު ކަޕިލް ދިޔައީ އޭނާގެ ގިނަ ޝޯތަކެއް ކެންސަލް ކުރަމުންނެވެ. ޝޯތަކަށް ލަހުން އައުމުގެ މައްސަލަތައްވެސް ދިޔައީ ޖެހެމުންނެވެ. އެއްފަހަރެއްގައި އޭނާގެ ޝޯއަށް މެހެމާނުންގެ ގޮތުގައި ބައިވެރިވި އަޖޭ ދޭވްގަން އަދި ޝާހްރުކް ހާން ގިނަ ވަގުތުތަކެއް ކަޕިލްގެ އިންތިޒާރުގައި ތިބެން ޖެހުނުކަމުގެ ރިޕޯޓުތަކެއްވެސް އެދުވަސްކޮޅު ފެތުރުނެވެ. އޭގެ އިތުރުންވެސް އެކުގައި މަސައްކަތް ކުރާ މީހުންނާ ގިނަ މައްސަލަތަކެއް ޖެހި އެންމެފަހުން ކަޕިލް ޝަރްމާ ޝޯ ގެނެސްދިނުން ވަނީ ހުއްޓާލައިފައެވެ.\nއޭގެ އަހަރެއް ފަހުން، ފެމިލީ ޓައިމް ވިތް ކަޕިލް ޝަރްމާ ޝޯ އަކާ އެކު އެނބުރި އައި ނަމަވެސް އެ ޝޯ އެންމެ ފުރިހަމަ ގޮތުގައި ބަލައިގަނެވިފައެއް ނުވެއެވެ. އެއަށްފަހު ކަޕިލް ޝަރްމާގެ އާ ސީޒަންތަކަކާއެކު އަލުން ކަޕިލް ޝޯ ގެނެސްދޭން ފެށީ ފުރަތަމަ އެޕިސޯޑުގައި ސަލްމާން ހާން މެހެމާނެއްގެ ގޮތުގައި ގެނެސް ދެމުންނެވެ. އަދި ދުވަސްކޮޅަކަށްފަހު ކަޕިލް ޝޯ ކުރިއެކޭވެސް އެއްގޮތަށް ބެލުންތެރިންގެ މެދުގައި މަގުބޫލުކަން ވަނީ ހޯދަން ފަށާފައެވެ. މިއަހަރުގެ ކުރީކޮޅު އޭނާއަށް ފިރިހެއް ކުއްޖަކު ލިބުމުން އާއިލާއަށް ވަގުތުދިނުމަށް ބްރޭކެއް ނެގިއެވެ. ނަމަވެސް ޝޯތައް މިހާރު ކުރިއެކޭ އެއްގޮތަށް ފޯރީގައި ކުރިއަށް ގެންދާއިރު މިހާތަނަށް ކަޕިލް ޝަރްމާ ޝޯގެ 500 އަށްވުރެ ގިނަ އެޕިސޯޑުތައް ވަނީ ގެނެސްދީފަ އެވެ.


Covid-19 Akee Raajje Aa Dhuniye Ah Allah Fonuvvi Koafaa Eh: Siyam - Vaguthu\nކޮވިޑް-19 އަކީ ރާއްޖެ އާއި ދުނިޔެ އަށް ﷲ ފޮނުއްވި ކޯފާއެއް: ސިޔާމް\nއެމްޑީއޭގެ ލީޑަރު އަހުމަދު ސިޔާމް. --- ފޮޓޯ: މަޖިލިސް\nކޮވިޑް-19 އަކީ ރާއްޖެ އާއި ދުނިޔެއަށް ކުރިމަތިވި ވަބާއެއް ކަމަށާއި މިއީ މާތް ﷲ ފޮނުއްވި ކޯފާއެއް ކަމަށް އެމްޑީއޭގެ ލީޑަރު އަދި މީދޫ ދާއިރާގެ މެމްބަރު އަހުމަދު ސިޔާމް މުހައްމަދު ރައްޔިތުންގެ މަޖިލިހުގައި މިއަދު ވިދާޅުވެއްޖެއެވެ.\nއިލެކްޝަންސް ކޮމިޝަން (އީސީ)އަށް މެމްބަރަކު އައްޔަން ކުރުމަށް މަޖިލިހުގެ މިނިވަން މުއައްސަސާތަކުގެ ކޮމިޓީގެ ރިޕޯޓަށް ބަހުސް ކުރައްވައި ސިޔާމް ވިދާޅުވީ ދިވެހިން މިހާރު އުޅެމުންދާ ގޮތް ބަދަލު ކުރަން ޖެހޭ ކަމަށެވެ. ދުނިޔޭގެ ރައްޔިތުން އުޅޭ ގޮތް ވެސް ދޫކޮށްލަން ޖެހޭ ކަމަށް ސިޔާމް ވިދާޅުވިއެވެ.\n"އަޅުގަނޑުމެންގެ ތެރޭގައި މީހުން މެރުމާއި، މީހުންނަށް އިންސާފު ނުލިބުމާއި، ބޭނުން ގޮތަކަށް ހުކުމް ކުރުމާއި ބޭނުން ގޮތަކަށް ކޮރަޕްޝަންގެ ފައިސާ ނެގުމައި، ވައްކަން ކުރުމާއި، މި ފަދަ ހުރިހާ ކަމެއް އަޅުގަނޑުމެންގެ ތެރޭގައި ކުރަމުންދާކަމީ މިއީ ހުރިހާ ލޯތަކަށް ފެންނަން ޖެހޭ ކަމެއް." ސިޔާމް ވިދާޅުވިއެވެ.\nކޮންމެ އިންސާނަކީވެސް ކުށް ކުރެވޭނެ މީހެއް ކަމަށާއި އެ ކުށަށް ތައުބާވާ ބަޔަކަށް ކޮންމެ މީހަކު ވެސް ވާން ޖެހޭނެ ކަމަށެވެ. އަދި ތައުބާ ނުވެ، އެކަކު އަނެކަކަށް އެއްޗެހި ކިޔުން ހުއްޓާލަން ޖެހޭ ކަމަށް ވެސް ސިޔާމް ވިދާޅުވިއެވެ. ދުނިޔޭގެ ހުރިހާ މުސްލިމުންނަކީ އެއްބަނޑު އެއްބަފާ ބައެއްގެ ގޮތުގައި ތިބެން ޖެހޭ ކަމަށް އޭނާ ވިދާޅުވިއެވެ.\n"އަޅުގަނޑުމެންނަކީ އެއް މަޒްހަބެއްގައި، އިސްލާމް ދީން އެއް ދީނެއް، އެއް ރޭއްސެއް، އެއް ކުލައެއް. މިގޮތަށް ތިބި ބައެއް. އަޅުގަނޑުމެންގެ ތެރޭގައި ހެޔޮ ގޮތްތައް ލައްވާފައި އޮއްވައި އަޅުގަނޑުމެންގެ ތެރޭގައި ސިޔާސީ ޕާޓީތަކެއް ހަދައި ގައުމު ވަނީ މަންމަ އާއި ބައްޕަ އާއި ދަރިފުޅާ ބޭބެއާ ވާހަކަ ނުދެއްކޭ ހިސާބަށް ގޮސްފައި. ވަރަށް ބޮޑަށް ދުޝްމަނުވެފައި،" ސިޔާމް ވިދާޅުވިއެވެ.\nސިޔާމް ވަނީ ރައްޔިތުންގެ މަޖިލިހުގެ މެމްބަރުންނަކީ އިހްލާސްތެރި ބައެއް ކަމުގައި ވާން ޖެހޭ ކަމަށް ވިދާޅުވެފައެވެ. އަދި މަޖިލިހުގެ މެމްބަރުން، ދިވެހި ރައްޔިތުންނަށް ނަމޫނާއަކަށް ވެވަޑައިގެން ނަމާދުކޮށް، ހެޔޮ އަމަލުތައް ކުރަން ޖެހޭ ކަމަށް ވެސް ސިޔާމް ވިދާޅުވިއެވެ.\n"ވައްކަން ކުރުމާއި އީބަ ބުނުމާއި ދެބޮއޮޑުވުމާއި މިފަދަ ﷲ ހަރާމް ކުރައްވާފައިވާ ކަންތައްތަކުން މެމްބަރުންނާއި ދިވެހި އެންމެހާ ރައްޔިތުން ދުރުހެލުވުމަކީ އަޅުގަނޑު މިއަދު ދިވެހި ރައްޔިތުންނަށް ގޮވާލާ ކަމެއް،" ސިޔާމް ވިދާޅުވިއެވެ.\nނަމާދު ކުރުމާއި ދުއާކުރުމަކީ މިއަދު އެންމެ ބޮޑު ކަމަށް ހަދަން ޖެހޭ ކަމަށް ވެސް ސިޔާމް ވިދާޅުވިއެވެ.\nސިޔާމްގެ ވާހަކަ ނިންމަވާލައްވަމުން ވަނީ ކޮވިޑް-19 ގެ ސަބަބުން ދިވެހި އެއްވެސް ރައްޔިތަކަށް ގެއްލުމެއް ލިބިޔަ ނުދިނުމަށް އެދިވަޑައިގެން ދުއާ ކުރައްވައިފައެވެ.\n"އަޅުގަނޑު ގޮވާލަން ޖަމާއަތަށް ހުރިހާ މެމްބަރުން މިތާ ހުރި މިސްކިތަށް ދާން. ގޮސްފައި ނަމާދުކޮށް ދުއާ ކުރަން. އެއީ، ތިޔަބޭފުޅުންނަކީ ރައްޔިތުން ހޮވާފައި ތިބި މީހުން. ކަލޭމެން އެބަޖެހޭ މިއަދު ރައްޔިތުންނަށް ސާމްޕަލެއްގެ ގޮތުގައި ދައްކަން،" ސިޔާމް ވިދާޅުވިއެވެ.\nމާޗް 18, 2020 18:28\nމަނިކުފާނުގެ ރިސޯރޓަށް ގެސްޓުން އައުން ހުއްޓުނީމަ ދޮތަ ހެޔޮ ކަންތައްތަކާއި ނުބައި ކަންތައްތައް މަތިން ހަދާންވީ. ތިމާގެ ރިސޯރޓް މިއަދު ފަޅުވީމަ ދޮތަ ރައްޔިތުން ގޭގެ ދޮރު މަނިކުފާނަށް ފެނުނީ.\nމާޗް 18, 2020 18:29\nޝިޔާމް އެވިދާޅުވީ ވަރައްވެސްބޮޑު ހަޤީގަތެއް ތީދިވެހިލޭ\nޢެކަމަކު ރިސޯޓްތަކުގަ މަނިކްފާން ދިވެހިން ގެންގުޅެނީ ވަރައްވެސް ދެރަކޮއް ޚާއްސަކޮއް ބޮޑެތިމުސާރަތަކުގަ ދިވެހިން ވަރައް މަދު\nޤާސިމްބެ ރަނގަޅު ތަންކޮޅަކީ ހުރިހާ މެނޭޖަރުންނައް ޖމ ވެސް ދިވެހިން\nމާޗް 18, 2020 18:31\nމާތް ﷲ ބާވައިލެއްވި ޤާނޫނު ބަދަލުކޮށް އިންސާނުންގެ ކޮށި ސިކުޑިތަކުން ހަދާ ވަޞޮއީ ޤާނޫނު ހެދުން ހުއްޓާލާ ﷲ ގެ ފުރިހަމަ ޝަރީއަތް އެކީއެއްކޮން ތަންފީޒުކުރަންޖެހޭ.\nﷲ ބާވައިލެއްވި ޤަނޫން ބަދަލުކުރުމަކީ ބޮޑު ޝިރުކު.\nމާޗް 18, 2020 19:21\nއެގޮތަށް ކަންތައް ކޮށްލާއިރަށް ވައިރަސް މަރުވެދާނެ ދޯ؟\nތިހާ ހެޔޮ ކަންތައްތައް ކުރުމަށް ގޮވާލާ މީހާގެ ބައިތުލްމާލުން މިއަދު ނިކަމެތި ރައްޔިތުންނަށް މަނިކުފާނުގެ ތިޖޫރީތައް ހުލުވާލަބަލަ! ރައްޔިތުން މިތިބީ ބަލަން.\nމާޗް 18, 2020 18:39\nސަރުކާރުން އަދިވިސްނީ ހެނެއްހީނުވޭ މިޤައުމުގައި ތިބި ޤަވާޢިދާއި ޚިލާފު އުޅޭ ބިދޭސިންނަށް ހަދާނެގޮތަކާމެދު، މިހާރު އިންސާނީ މުސީބާތަކާއި އެމީހުން ކުރިމަތި ލަމުންދާކަމެއް އެއްވެސް ބައެއްގެ ސަމާލުކަމަކަށް ނާދޭ، ބަލިމަޑުކަމަކާއި ތަދުމަޑުކަމެއް ފެތުރޭ މިދުވަސްވަރުގައި އަޅާލާނެ ބަޔަކުނެތް މީހުން ތަންކޮޅެއް ފަސޭހަގޮތަކަށް (ޑީޕޯޓް) އަކާނުލާ ފުރުވަން ފަށާފިނަމަ ވަރަށް ގިނަމީހުން ފުރާގެން އެމީހުންގެ ޤައުމަށްދާނެ ކަންކަށަވަރު، މިމީހުން މިތާބައިތިއްބާގެން ކަމަކާޖެހުނީމާ ސަރުކާރުން ކުރަން ގެހޭ ޚަރަދުމާ ބޮޑުވާނެކަން ޔަޤީން...\nމާޗް 18, 2020 18:50\nކާކުއެކަން ކަޑަ އަޅަނީ ފެށުނީސް ސުރެ އެކަލާންގެ ހަރާމް ކުރެއްވި ބަގުރާވިއްކާމީހުން ތިފަދަ ވާހަކަ ދައްކާނީ ކޮންމެވެސް އެހެން ބޭނުމެއްގެ ކަމުގަ ދެކެން\nމާޗް 18, 2020 20:32\nކޮންމެމީހަކަށްވެސް ތައުބަ ވުމުގެ ފުރުސަތު އޮވޭ\nމާޗް 18, 2020 18:58\nޝިޔާމް ތި ވިދާޅުވީ ވަރަށްވެސް ބޮޑު ތެދުފުޅެއް??\nމާޗް 18, 2020 21:22\nމާޗް 18, 2020 19:01\nކަލޭ ބިރު ގަތީ ދޯ\nމާޗް 18, 2020 19:14\nތިކަހަލަ މީހުންނާ ހެދި ކޯފާ ފޮނުވަނީ. އުޅެވޭ ގޮތެްނޭންނޭ. މުއްސަނދި ވީމަ ހިތުހުރިހާ ގޮތަށް އުޅެފަ އެބަކިޔޭނު ކޯފާއޭ.\nމާޗް 18, 2020 19:18\nޖަމާޢަތް ނެހެދިޔަސް ހަމަ ދުޢާ ކުރަންވީނޫންތޯ؟\nމާޗް 18, 2020 19:37\nކުޅެދޭ މީހުން ނުކުޅެދޭ މީހުންނަށް ހަދާ ބޭފުޅާ.\nމާޗް 18, 2020 19:57\nތި ވާހަކަ ރަނގަޅު އެކަމަކު މަނިކްފާނުގެ ރިސްޓް ތަކުގަވެސް އޫ ރުމަހާ ރަލާ ވިއްކާއިން ކާއިބޮއެހަދަނީ.. ރަލާ އޫ ރުމަސް ނުވިއްކާވެސް ޓޫ ރިޖަމް ހިންގޭނެ.މަނިކްފާނު ވެސް އަވަހަށް ތައުބާވެ ހަލާލް ޓުވަ ރިރޒަމް ހިންގަވާ..ނަމުނާވެ.\nމާޗް 18, 2020 20:04\nނަމާދުކޮށް ދުއާކުރަން ޖެހެނީކީ މިއަދުކުނޫން އެއީ ތިމާދިރިހުރިހާއިރަކު ކުރަންޖެހޭ ކަމެއް ޝިޔާމް ތިދެއްކި ވާހަކައިގެ ހުރި އިހްލާސްތެރިކަމެއް އަހަރެމެންބަލާނަން މަޖިލީހުގެ ހާޒިރީއަށް ބެލިއަސް މަނިކުފާނުގެ މުސާރަ ހަލާލުނުވާވަރުވޭ އުންމީދުކުރަން މީގެ ފަހުން މުދަލު ޒަކާތްވެސް ބަރާބަރަށް ނެރޭނެކަމަށް\nމާޗް 18, 2020 20:34\nމާޗް 18, 2020 21:25\nދެން ކީއްވެ މިސްކިތްތައް ބަންދުކުރަން ޖެހުނީ\nމާޗް 18, 2020 21:20\n7 ވަނަ ގަރުނުގެ ސަހާރާގެ ކަޑަ ވިސްނުން ދޫކޮށް 21 ވަނަ ގަރުނަށް އާދޭ\nމާޗް 18, 2020 21:34\nތިޔަ ވިދާޅުވީ ރަނގަލަށް އެއީ އެއްޖިންސުން ކައިވެނިކުރަން ގޮވާމީނުންނަށާ ، އެއްވެސް ދީނެއްގަބޫލު ނުކުރާމީހުންނަށާ، އިސްލާމްދިނުން މުސްލިމުން ބޭރުކުރަން އުޅޭ ފަރާތްތަކަށް މަގުއަންގައިދީ ހެޔޮމަގަށް ރުޖޫއު ވުމަށް ލިބޭ ފަހުގެ ފުރުސަތު ކަމަށް ވުމީ ވެސް ނެތްކަމެއްނޫން . މާތްﷲ ބަޔަކު ހަލާކު ކުރެއްވުމުގެ ކުރިން ފުރުސަތު ތަކެއްދެއްވަވާނެ ހުރިހާ ފުރުސަތު ބޮލާލާ ޖެހުމާއި އެފަރާތްތަކާދެކޮޅަށް ބަސްބުނާނެ ބަޔަކު ނެތިއްޖެ ނަމަ އެބައެއްގެ ހަލާކު އައިސްޖެހޭނެ.\nމާޗް 18, 2020 22:45\nޟިޔާމުގެ އެއްވެސް އަމަލެއްގެ ވާހަކަ ނެތް ދެއްނެވި ފާފަތަކުގެ ތެރޭގައި ބޮޑެތި ފާފަ އޮޅިއްޖެ\nމާޗް 18, 2020 23:26\nނުނޭ މިއީ ހެއް ދެވިފަރަތާ ގާތް ވުން އިތުރު ކޮށް އެކަން ދެމެހެއްޓުމުގެ މުހިމު ކަން ދެނެގަތުމަށް ދެއްވި ފުރުސަތެއް. ކޯފާއެއް ނުން. ކޯފާއެއް ނަމަ ސަލަމަތެއް ވެސްނުވިސް.\nމާޗް 19, 2020 10:01\nބޭފުޅާޔަށް މިހާރުތޯ ތިޔަރޭކާލީ، މަނިކުފާނު ރިސޯޓްގަ ހުންނައިރު އުޅެވޭގޮތް ނޭނގޭތީ ވަރަށް ހިތާ މަކުރަން. މަނިކުފާނަށް ހެޔޮވިސްނުން ދެއްވާނދޭވެ. އާ މީން.


SunOnline: Feature: Maldivian Idol ge maqsadhu haasil veytha?\nމޯލްޑިވިއަން އައިޑަލްގެ މަގުސަދު ހާސިލްވޭތަ؟\nއައިޝަތު ފަރީޙާ 12 May 2018, 10:17\nމޯލްޑިވިއަން އައިޑަލް ތިންވަނަ ސީޒަންގެ ގަދަ 10 --- ފޮޓޯ: އައިޑަލް/ފޭސްބުކް\nރާއްޖޭގައި ބާއްވަންފެށި ފުރަތަމަ ފްރެންޗައިޒް ޝޯއަކީ މޯލްޑިވިއަން އައިޑަލްއެވެ. 2016 ވަނަ އަހަރު މޯލްޑިވިއަން އައިޑަލްގެ ފުރަތަމަ ސީޒަން ދައްކާފައިވާއިރު މިދިޔަ އަހަރު ވަނީ ދެވަނަ ސީޒަނެއް ދައްކައިފައެވެ. އައިޑަލްގެ ތިން ވަނަ ސީޒަން މިހާރު ދަނީ ކުރިއަށެވެ.\nމޯލްޑިވިއަން އައިޑަލް ފަދަ ބޮޑު ޕްލެޓްފޯމެއް ރާއްޖެ ގެނައުމުގެ މަގުސަދަކަށްވާނީ ރާއްޖޭގައި ތިބި ހުނަރުވެރިންނަށް ފުރުސަތުތައް ފަހިކޮށްދީ މިއުޒިކުގެ ދާއިރާއިން ކުރިއަށް ދިއުމަށް ދޮރެއް ހުޅުވާލަދިނުމެވެ. ބޮޑު ހަރަދެެއް ކޮށްގެން މިފަދަ ބޮޑު ޝޯއެއް ކޮންމެ އަހަރަކު ބާއްވާއިރު މި ކަމުގެ މަގުސަދު ހާސިލްވޭތޯ މިއީ ގިނަ ބަޔަކު ކުރާ ސުވާލެކެވެ.\nމޯލްޑިވިއަން އައިޑަލްގެ ފުރަތަމަ ސީޒަން ކާމިޔާބު ކުރި ލައިޝާ އަދި ދެވަނަ ސީޒަން ކާމިޔާބު ކުރި ބޮބް --- ފޮޓޯ: ޕީއެސްއެމް\nއިނގިރޭސިވިލާތުގެ ޓީވީ ޕްރޮޑިއުސަރު ސައިމަން ފުލާއާއި ފްރެމެންޓަލްމީޑިއާ ގުޅިގެން ތަރައްގީކުރި އައިޑަލް ޕްލެޓްފޯމު ދުނިޔޭގެ 46 އަށް ވުރެ ގިނަގައުމުގައި ކުރިއަށް ގެންދާއިރު ޕްލެޓްފޯމުގެ މަގުސަދަކީ ލަވަކިޔުންތެރިން ބިނާ ކުރުމެވެ.\nމޯލްޑިވިއަން އައިޑަލްގެ ދެ ސީޒަނެއް ނިމި ތިންވަނަ ސީޒަނެއް ކުރިއަށްދާއިރު ލައްކަ ގިނަ ކުދިން މި ޕްލެޓް ފޯމުން ފެނިއްޖެއެވެ. ކޮންމެ ސީޒަނެއްގެ ގަދަ 10 އަށް ދިޔަ ކުދިންގެ ވާހަކަ ދައްކާނަމަވެސް މިފަހަރުގެ ސީޒަން އާއެކު 30 ކުއްޖަކު އައިޑަލް ޕްލެޓްފޯމުގެ ތެރެއިން ވަނީ އުފެދިފައެވެ.\nމޯލްޑިވިއަން އައިޑަލްގެ ފުރަތަމަ ސީޒަން ކާމިޔާބުކުރި ލައިޝާ --- ފޮޓޯ/ ޕީއެސްއެމް\nމޯލްޑިވިއަން އައިޑަލްގެ ފުރަތަމަ ސީޒަނުގެ ޓައިޓަލް އުފުލާނީ ލައިޝާ ޖުނައިދެއެވެ. ޑޮކްޓަރަކަށް ވުމުގެ ހުވަފެނާއެކު އައިޑަލް ޕްލެޓްފޯމުގައި "ޑޮކް"ގެ ނަމުންވެސް އޭނާ އާ މުޚާތަބު ކުރިއެވެ. ޓައިޓަލް ކާމިޔާބު ކުރުމަށްފަހު ލައިޝާގެ ލަވައެއްވެސް އަޑު އިވުނެވެ. އަމިއްލަ ރާގެއްގެ ލަވައެކޭ ބުނެ ކޮޕީ ރާގެއްގެ ލަވައެއް ލައިޝާއަށް ނެރެދިނުމުން މީހުންގެ ފަޑުކިޔުން އަމާޒުވެ، އޭގެ ފަހުން ލައިޝާގެ އަޑު ވަނީ ވަރަށް މަޑުވެފައެވެ.\nދާދިފަހުން ނޫހަކަށް ދިން އިންޓަވިއުއެއްގައި ލައިޝާ ބުނީ ޕީއެސްއެމްގެ އަލްބަމް ނޫން، އޭނަގެ އަމިއްލަ އަލްބަމެއްގެ މަސައްކަތް ކުރާނެ ކަމަށެވެ.\nލައިޝާ އާއެކު ފުރަތަމަ ސީޒަންގެ ގްރޭންޑް ފިނާލޭގައި ވާދަ ކުރީ ޝަލަބީ އިބްރާހިމް އާއި މުހައްމަދު އިޝާންއެވެ. މި ދެ ފަންނާނުންނަކީ އައިޑަލްގައި ބައިވެރިވުމުގެ ކުރީންވެސް މި ފަންނުގައި ކުރިއަރަމުން އައި ދެ ޒުވާނުންނެވެ. އަދި މިހާރު މިއުޒިކް އިންޑަސްޓްރީގައި ފިޔަ ޖަހަމުން އަންނަ ދެ ތަރިންނެވެ. އާމްދަނީ ހޯދުމުގެ ގޮތުން އިޝާން އާއި ޝަލަބީ މިއުޒިކްގައި ހަރަކާތްތެރިވަމުން އަންނައިރު އައިޑަލްގެ ފުރަތަމަ ސީޒަނުގެ ގަދަ 10 އިން ވިދާލި ފަންނާނުން ބޮޑުބެރު ގުރޫޕުތަކުންނާއި މިއުޒިކް ބޭންޑުތަކުންވެސް އެބަ ފެނެއެވެ.\nމޯލްޑިވިއަން އައިޑަލްގެ ދެވަނަ ސީޒަން ކާމިޔާބުކުރި ބޮބް --- ފޮޓޯ: ޕީއެސްއެމް\nމޯލްޑިވިއަން އައިޑަލްގެ ދެވަނަ ސީޒަނަށް ބަލާއިރު ޓައިޓަލް އުފުލާލީ މާފުއްޓަށް އުފަން މުހައްމަދު ތަސްނީމް (ބޮބް) އެވެ. އަމިއްލަ ރަށުގައި ބޭންޑަކާ އެކު ބޮބް އަންނަނީ މިހާރު ވެސް މިއުޒިކްގައި ހަރަކާތްތެރިވަމުންނެވެ. ނަމަވެސް ބޮޑު ޕްލެޓް ފޯމަކުން ނޫނީ ޕަބްލިކްގައި އޭނާ ޕާފޯމްކުރާތަނެއް ނުފެނެއެވެ. ތިންވަނަ ސީޒަން ލޯންޗު ކުރި ރޭ ބޮސްބް ތިން ލަވައެއް ލޯންޗްކުރިއެވެ. ނަމަވެސް ފަހުން އެއްވެސް ހަބަރެއް ނުވެއެވެ.\nކުރުކޮށް ބުނާނަމަ އައިޑަލްގެ ޓައިިޓަލް އުފުލާލި ދެ މީހުންގެ ހަބަރެއް ދަބަރެއް ނުވެއެވެ. އެ ފަންނާނުންނަށް މިކަހަލަ ބޮޑު ޕްލެޓްފޯމެއް ކާމިޔާބު ކޮށްދޭން މަސައްކަތްކުރި ފޭނުން ތިބީ މާޔޫސްކަން މަތީގައެވެ.\nއައިޑަލް ކުރީ ދެ ސީޒަނުންގެ ބައެއް ބައިވެރިން ތިންވަނަ ސީޒަންގައި --- ފޮޓޯ: އައިޑަލް/ ފޭސްބުކް\nމިހާރު މިވަނީ މޯލްޑިވިއަން އައިޑަލްގެ ތިންވަނަ ސީޒަން ނިމުކަމާ ގާތްވެފައެވެ. ތިންވަނަ މޯލްޑިވިއަން އައިޑަލްއަކީ ކާކުކަން އެނގޭ ވަގުތު ކުޑަތަންވަމުން އަންނައިރު އައިޑަލްއަށް ހޮވޭ މީހާއަކީ ފޭނުން މާޔޫސް ކޮށްލާ، މިއުޒިކްގެ ދާއިރާއިން ފެނިގެއްލޭ ނޫނީ އެއްގޮތަކަށް ވެސް ހަބަރެއް ނުވާ މީހަކަށް ވެއްޖެނަމަ އެއީ ފޭނުންނަށް ވެވޭ ކިހައިބޮޑު ބޭވަފާތެރިކަމެއް ހެއްޔެވެ؟\nއައިޑަލް ބާއްވާ ޕީއެސްއެމްގެ ބައެއް ޕްރޮގްރާމުތަކުގައި އައިޑަލްގެ ބައެއް ބައިވެރިން މަދުމަދުން ފެނުނު ނަމަވެސް ފުރަތަމަ ސީޒަންގައި ބައިވެރިންނާ އެއްބަސްވީގޮތަށް، އެބައިވެރިންގެ ހުނަރު ކުރިއަރުވަން މަސައްކަތް ކޮށްދިންތަނެއް ވެސް ނުފެނެއެވެ.\nމޯލްޑިވިއަން އައިޑަލް ސީޒަން3ގެ ފިނާލޭގައި ވާދަކުރާ ފަސް ބައިވެރިން --- ފޮޓޯ: ޓްވިޓާ\nއެހެން ކަމަށްވާނަމަ މި ޕްލެޓްފޯމުން ކޮށްދިން މަސައްކަތްތަކާއި ފޭނުންވި ގުރުބާނީގެ އަގު ވަޒަން ކޮށްދެވުނީ ހެއްޔެވެ؟ ބޮޑު ހަރަދެއް ކޮށްގެން ކުރިއަށް ގެންދާ ބޮޑު އިންޓަނޭޝަނަލް ފްރެންޗައިޒް ޕްލެޓްފޯމެއްގެ މަގުސަދު އޭރުން ހާސިލްވޭ ހެއްޔެވެ؟\nބެލުންތެރިން ބުނާ ވާހަކައެއްވެސް އެބައޮތެވެ. މާ އަވަސް އަވަހަށް މި ޝޯ ބާއްވާތީ ފޫހިވެއްޖެ ކަމުގެ ވާހަކައެވެ. ހަތަރު ލައްކަ ކިރިޔާ ހަމަވާ ގައުމެއްގައި ކޮންމެ އަހަރަކު އެއްފަހަރު ޝޯ ބާއްވާއިރު ހުނަރުވެރި، ކަމަށް ލޯބި ހުރި ބައިވެރިން ތިބޭނެތޯ ކުރާ ސުވާލެވެ. އެމެރިކާ، އިންޑިއާ ފަދަ އައިޑަލްގެ ފޯރި ގަދަ ގައުމުތަކުގައިވެސް މި ޝޯ ބާއްވަނީ ދެ އަހަރުން އެއްއަހަރު އެވެ. ކޮންމެ އަހަރަކު މޯލްޑިވިއަން އައިޑަލްގެ ސީޒަނެއް ބޭއްވުމަކީ މި ޝޯގެ މަގުަދު ފުރިހަމަވާނެ ކަމެއް ހެއްޔެވެ؟


MTCC ge Hiyaa flat thah alhan RI aai eku hedhi ehbasvun baathil kuran lafaadheefi\nއެމްޓީސީސީގެ ހިޔާ މަޝްރޫއުގެ ފްލެޓް އަޅާ ތަން: ފައުންޑޭޝަނުގެ މަސައްކަތް ވެސް އަދި ނުނިމޭ.-- ފޮޓޯ: ސީއެންއެމް\nއެމްޓީސީސީގެ ހިޔާ ފްލެޓްތައް އަޅަން އާރުއައި އާ އެކު ހެދި އެއްބަސްވުން ބާތިލް ކުރަން ލަފާދީފި\nހިޔާ މަޝްރޫއުގެ ދަށުން އެމްޓީސީސީން އަޅާ ފްލެޓްތަކުގެ މަސައްކަތް ހަވާލުކޮށްފައިވާ ސިންގަޕޫރުގެ އާރުއައި އިންޖިނިއަރިން ޕްރައިވެޓް ލިމިޓެޑާ އެކު ހަދާފައިވާ އެއްބަސްވުން ބާތިލް ކުރަން އެ ކުންފުނީގެ ގާނޫނީ ޓީމުން ލަފާދީފައިވާ ކަން ހާމަވެއްޖެ އެވެ.\n"ސީއެންއެމް" އަށް އެނގިފައިވާ ގޮތުގައި އެ އެއްބަސްވުން ބާތިލް ކުރަން އެމްޓީސީސީގެ ގާނޫނީ ޓީމުން ލަފާދީފައިވާއިރު، އާރުއައި ކުންފުނިން ރާއްޖޭގައި ހިންގާ ޕްރޮޖެކްޓްތަކުގެ މަސައްކަތް ކުރަމުން ދިޔަ އެ ކުންފުނީގެ ޖޮއިންޓް ވެންޗާ ޕާޓްނަރު ކަމަށްވާ އިންޑިއާގެ އިންދިރާ ޕްރޮޖެކްޓްސް އެންޑް ޑިވަލަޕްމަންޓް ޕްރައިވެޓް ލިމިޓެޑުން ވެސް ވަނީ އެ ކުންފުންޏާ އެކު މަސައްކަތް ކުރުން ހުއްޓާލާފަ އެވެ.\n"އެއްބަސްވުން އުވާލަން ލަފާދީފައި ވަނީ ގިނަ ސަބަބުތަކެއް އޮތުމުން. ފުރަތަމަ ކަމަކަށް އެ ތަނުގައި އެދެވޭ މިންވަރެއްގެ މަސައްކަތެއް ވެސް ކުރެވިފައެއް ނެތް މިއަދާ ހަމައަށް ވެސް. އަދި އެ ކުންފުނިން ވަނީ އެޑްވާންސް ޕޭމަންޓާއި ޕާފޯމަންސް ގެރެންޓީ ފޯރުކޯށްދޭންޖެހޭ މުއްދަތު ފަހަނައަޅާ ދިޔައިރު އެކަން ވެސް މިހާތަނަށް ކޮށްފައެއް ނެތް. އަނެއްކޮޅުން ޖޮއިންޓްވެންޗާ ޕާޓްނަރު އެ ބުނަނީ އެ ކުންފުނީގައި މާލީ ގާބިލުކަމެއް ނެތޭ، އެއީ ވަރަށް ސީރިއަސް އެލިގޭޝަނެއް. އެކަން އެމްޓީސީސީން ވަރަށް ސީރިއަސްކޮށް ނަގަން ޖެހޭނެ. ނޫނީ ކުންފުންޏަށް ފޫނުބެއްދޭވަރުގެ ގެއްލުމެއް ލިބިދާނެ،" އެމްޓީސީސީން މައުލޫމާތު ދިން އޮފިޝަލަކު ވިދާޅުވި އެވެ.\nއިންދިރާ އިން އާރުއައި އާ އެކު ހަދާފައިވާ ޖޮއިންޓް ވެންޗާ އެއްބަސްވުން އުވާލަން ނިންމީ އެ ކުންފުނިން މިހާތަނަށް ކުރި އެއްވެސް މަސައްކަތަކަށް އާރުއައި އިން އެއްވެސް ފައިސާ އެއް ދީފައި ނުވާތީ އެވެ. އަދި އިންދިރާއިން އެމްޓީސީސީގެ އިތުރުން އެ ކުންފުންޏާ ގުޅުންހުރި ހުރިހާ ތަންތަނަކަށް ވަނީ އެކަން ލިޔުމުން އަންގާފަ އެވެ. އެގޮތުން ކަމާގުޅުންހުރި ތަންތަނަށް އިންދިރާގެ ވަކީލުން ފޮނުވި ލީގަލް ނޯޓިސްގައި ބުނެފައިވަނީ، ފައިސާގެ މައްސަލަތައް ޖެހުމުން އެ ކުންފުނިން ބެލި ބެލުމުން، އާރުއައި އަކީ އެފަދަ ޕްރޮޖެކްޓްތައް ހިންގުމުގެ މާލީ ގާބިލުކަން ނެތް ކުންފުންޏެއްކަން ހާމަވެފައިވާ ކަމަށެވެ.\nނަމަވެސް އެމްޓީސީސީގެ ސީއީއޯ ހަސަން ޝާހު ވިދާޅުވީ އެ ކުންފުނީގެ ފްލެޓް ޕްރޮޖެކްޓް ބާރަށް ކުރިއަށްދާ ކަމަށެވެ. އަދި އިންދިރާ އިން އެފަދަ ނޯޓިސް އެއް ފޮނުވި އިރު، އެ ކުންފުނިން މުއާމަލާތު ކުރަނީ މެއިން ކޮންޓްރެކްޓަރު ކަމަށްވާ އާރުއައި އާ ކަމަށް ޝާހު ވިދާޅުވި އެވެ. އޭގެ އިތުރުން އެ އެއްބަސްވުމާ އެއްގޮތަށް އެމްޓީސީސީން އެ ޕްރޮޖެކްޓް ކުރިއަށް ގެންދާނެ ކަމަށް ވެސް ޝާހު ވިދާޅުވި އެވެ.\nޝާހު އެހެން ވިދާޅުވި ފަހުން "ސީއެންއެމް"ގެ ނޫސްވެރިންނަށް ވަނީ މިއަދު ހަވީރު ހުޅުމާލޭ ދެ ވަނަ ފިޔަވަހީގައި އެ މަސައްކަތް ކުރާ ސަރަހައްދަށް ދިއުމުގެ ފުރުސަތު ލިބިފަ އެވެ. އެމްޓީސީސީ ފްލެޓް ސައިޓުގައި ފައުންޑޭޝަން އަޅަން ދަނގަނޑު މަސައްކަތް ކޮށްފައި ހުއްޓެވެ. ނަމަވެސް ދަނގަނޑުތައް ދަބަރަށް ވެފައިވާއިރު ފަހުގެ ތާރީހެއްގައި އެތަނުގައި މާ ބޮޑު މަސައްކަތެއް ކުރި ކަމުގެ އެއްވެސް ނިޝާނެއް ފެންނާކަށް ނެތެވެ. އޭގެ އިތުރުން އެމްޓީސީސީ ފްލެޓްތައް އަޅާ ސަރަހައްދާއި ކައިރީގައި މަސައްކަތް ކުރާ ބައެއް މީހުންނާ ވާހަކަ ދައްކާލުމުން އެ މީހުން ވެސް ވަނީ އެ ތަނުގައި މާ ބޮޑު މަސައްކަތެއް ނުކުރާ ކަމަށް ބުނެފަ އެވެ.\nއެކަމާއި ގުޅޭގޮތުން ޝާހު އަށް ސުވާލު ކުރުމަށް "ސީއެންއެމް" އިން ފަހުން ގުޅި ނަމަވެސް ފޯނަށް ޖަވާބުނުދެއްވާތީ، އިތުރު ތަފްސީލު ވަނީ ލިބޭގޮތް ނުވެފަ އެވެ.\nއެއްބަސްވުމަށް ބޮޑެތި ބަދަލުތައް ގެނައި، އުވާނުލާނަމަ ބޮޑު ގެއްލުމެއް ކުރިމަތިވާނެ!\n"ސީއެންއެމް" އަށް އެނގިފައިވާ ގޮތުގައި އެ ޕްރޮޖެކްޓް އާރުއައި އަށް ދިނުމުގައި ކޮރަޕްޝަނަށް މަގުފަހިވާ ގިނަ ކަންތައްތަކެއް ހުއްޓެވެ. އަދި ރިޔާސީ އިންތިހާބަށް ފަހު އާ ސަރުކާރު ހަވާލުވުމުގެ ކުރިން އެ އެގްރީމަންޓަށް ބޮޑު ބަދަލެއް ގެނެސް، އެ ޕްރޮޖެކްޓްގެ 15 ޕަސެންޓަށްވާ ފައިސާ އެމްޓީސީސީން ދައްކާ ގޮތަށް އެއްބަސްވި އެވެ.\nމިދިޔަ އަހަރުގެ އޮކްޓޫބަރު މަހުގެ ތެރޭގައި އެ ބަދަލު ގެނައުމުގެ ކުރިން 2017 ވަނަ އަހަރު ޑިސެންބަރު މަހު ސޮއި ކުރި އެއްބަސްވުމަކީ 100 ޕަސެންޓް ކޮންޓްރެކްޓާ ފައިނޭންސް ޕްރޮޖެކްޓެއްގެ ގޮތުގައި އާރުއައިގެ ހަރަދުގައި އެ މަސައްކަތް ކުރިއަށް ގެންދިއުމަށެވެ. އެގްރީމަންޓަށް ބޮޑު ބަދަލެއް ގެނެސް، ޕްރޮޖެކްޓްގެ 15 ޕަސެންޓަށްވާ ފައިސާ އެމްޓީސީސީން ހަރަދުކުރަން އެއްބަސްވިތާ އަށް ވަރަކަށް މަސް ވެގެން ދިޔައިރު ވެސް ފްލެޓް އެޅުމަށް މާ ބޮޑު މަސައްކަތެއް ނުކުރެ އެވެ.\nއެނގިފައިވާ ގޮތުގައި އެ ކުންފުނިން މިހާރު ވަނީ އެގްރީމަންޓަށް އިތުރު ބަދަލެއް ގެނައުމަށް ހުށަހަޅައިފަ އެވެ. އެ ހުށަހެޅުމަށް އެމްޓީސީސީން އެއްބަސްވެއްޖެ ނަމަ އެ ޕްރޮޖެކްޓްގެ 30 ޕަސެންޓަށްވާ ފައިސާ އެ ކުންފުނިން ދޭންޖެހޭއިރު، އެއީ ގާތްގަނޑަކަށް 90 މިލިޔަން ރުފިޔާ އެވެ. އެމްޓީސީސީ އަށް ބޮޑެތި މާލީ ގޮންޖެހުންތަކެއް ދިމާވެފައިވާއިރު، އެ ގޮތަށް އެއްބަސްވެއްޖެ ނަމަ އެ ކުންފުންޏަށް ވަރަށް ބޮޑެތި ގެއްލުންތަކާ ކުރިމަތިވާނެ ކަމަށް "ސީއެންއެމް" އަށް މައުލޫމާތު ދިން އެ ކުންފުނީގެ ގިނަ އޮފިޝަލުން ބުނެ އެވެ.\nއޭގެ އިތުރުން އެ ޕްރޮޖެކްޓަށް އެމްޓީސީސީން ހަރަދު ކުރާ ވަރު އިތުރު ކުރަން އާރުއައި އިން ހުށަހެޅި އިރު، އެއްބަސްވުމުގައި ބުނެފައިވާ ތާރީހު ފަހަނަ އަޅައިގެން ދިޔައުރު ވެސް އެ ކުންފުންޏަށް، އެގްރީމަންޓްގައި ބުނެފައިވާ ޕާފޯމަންސް ގެރެންޓީ އާއި އެޑްވާންސް ޕޭމަންޓް ގެރެންޓީ މިހާތަނަށް ވެސް ދެއްކިފައެއް ނުވެ އެވެ.


Hoholha museum akah, kudhin thaashivi haadhisaa ah film eh\nކުދިން ތާށިވި ހޮހޮޅަ މިއުޒިއަމަކަށް، ހާދިސާއަށް ފިލްމެއް\nއިފްރާޒް އަލީ އަދި ވިޝާމް މުހައްމަދު\nހޮހޮޅައިގެ ތެރޭގައި ތާށިވި ފުޓުބޯޅަ ޓީމު އެކުގައި. --\nތައިލެންޑުގެ ހޮހޮޅައެއްގެ ތެރޭގައި ދެ ހަފުތާއަށްވުރެ ގިނަ ދުވަސް ވަންދެން ތާށިވެފައިތިބި 12 ކުދިންގެ ފުޓުބޯޅަ ޓީމުގެ ހުރިހާ ކުދިން ސަލާމަތްކުރީ މިދިޔަ އަންގާރަ ދުވަހު އެވެ. މި ހާދިސާ ވެގެން ދިޔައީ މުޅި ދުނިޔޭގެ ނަޒަރު އެ ދިމާލަކަށް ހުއްޓުނު ހާދިސާއަކަށެވެ.\nއެންމެ ފަހުގެ ރިޕޯޓުތައް ބުނާގޮތުން މި ކުދިން ތާށިވެފައި ތިބި ތޭމް ލުއާންގް ނޭންގް ނޮން ހޮހޮޅަ މިއުޒިއަމްއަކަށް ހަދަން މިހާރު ވަނީ ނިންމާފަ އެވެ. އަދި މި ކުދިން ސަލާމަތްކުރި ހާދިސާއަށް ފިލްމެއް ހަދަން ވެސް ހޮލީވުޑްގެ ފިލްމު ސްޓޫޑިއޯއަކުން ވަނީ ނިންމާފަ އެވެ.\nމިދިޔަ މަހު 23 ގައި ގެއްލިގެން ހޯދަމުން ދަނިކޮށް މި ކުދިން ފެނުނީ، ނުވަ ދުވަސް ފަހުން މި ހޮހޮޅައިގެ ހަތަރު ކިލޯމީޓަރުން އެތެރޭގައި ތިއްބަ އެވެ. މި ހޮހޮޅައިން ހުރިހާ ކުދިން ސަލާމަތް ކުރުމަށް ދެ ހަފްތާއެއްހާ ދުވަސް ހޭދަވި އެވެ.\nމި ހާދިސާ ހިނގައި ދިޔަ ގޮތް ދައްކުވައިދޭ މިއުޒިއަމްއެއް މި ހޮހޮޅައިގައި ގާއިމްކުރަން ނިންމާފައިވާ ކަމަށް މި ކުދިން ސަލާމަތް ކުރުމުގެ އޮޕަރޭޝަން ހިންގުމާއި އިސްވެގެން ހުންނެވި އޮފިޝަލު ރޮއިޓާސްއަށް ވަނީ ވިދާޅުވެފަ އެވެ. މި ހޮހަޅައަކީ އެ ގައުމަށް އަންނަ ފަތުރުވެރިންނަށް ހާއްސަ މަންޒަލަކަށް ހަނދަން ނިންމާފައިވާ ކަމަށް އޭނާ ބުންޏެވެ.\nތައިލެންޑުގެ ބޮޑު ވަޒީރު ޕްރަޔުތް ޗަންކޯއާ ވިދާޅުވީ، މި ހޮހޮޅަ ހުންނަ ސަރަހައްދަށް ޒިޔާރަތްކުރާ ފަތުރުވެރިންގެ ރައްކާތެރިކަމަށްޓަކައި ހޮހޮޅައިގެ އެތެރެއާއި ބޭރުގައި ސެކިިއުރިޓީ ސިސްޓަމްތައް ގާއިމްކުރާނެ ކަމަށެވެ.\nމި ހޮހޮޅަ ހުންނަ ސަރަހައްދަކީ މިހާރުވެސް ފަތުރުވެރިން ގޮސް އުޅޭ ސަރަހައްދެކެވެ. ނަމަވެސް ވިއްސާރަ މޫސުމުގައި މި ސަރަހައްދުގައި ފެންބޮޑުވާތީ ފަތުރުވެރިންނަށް ވެސް ނުވަދެވޭ ގޮތަށް މުޅި ސަރަހައްދު ބަންދުކުރެ އެވެ.\nމި ކުދިން ސަލާމަތްކުރި ހާދިސާއަށް ފިލްމެއް ހަދަނީ ހޮލީވުޑްގެ ފިލްމު ސްޓޫޑިއޯއެއް ކަމަށްވާ ޕިއޯ ފްލިކްސް އެންޓަޓެއިންމަންޓުންނެވެ. އެ ސްޓޫޑިއޯއާއެކު ކެއޯސް އެންޓަޓެއިންމަންޓުން ވެސް މި ފިލްމު ޕްރޮޑިއުސްކުރާނެ އެވެ. މި ފިލްމު އުފައްދަނީ 80 މިލިއަން ޑޮލަރުގެ ބަޖެޓަކުންނެވެ.\nހޮލީވުޑް ރިޕޯޓާއިން ހާމަކުރި ގޮތުގައި ޕިއޯ ފްލިކްސްގެ ސީއީއޯ އަދި ކޯ ފައުންޑާ މައިކަލް ސްކޮޓް ވަނީ މި ހާދިސާ ހިނގި ދުވަސްތަކުގައި އެ ސަރަހައްދުގައި ވަރަށް ގާތުން މަންޒަރުތައް ބަލާފަ އެވެ. އެ ކުދިން ސަލާމަތް ކުރުމުގެ ހަތަރު ދުވަސް ކުރިން ސްކޮޓް އެ ސަރަހައްދަށް ގޮސް އެކުދިން ސަލާމަތްކުރުމަށް އެހީތެރިކަން ފޯރުކޮށްދިން ކަމަށްވެސް ބުނެފައިވެ އެވެ.\n"އަހަންނަށް ފެނުނީ ވަރަށް ހިތްވަރުގަދަ އަދި ޖެހިލުންކުޑަ މަންޒަރުތަކެއް. އެތަށް އިބުރަތެއް ހާސިލުވާ މަންޒަރުތަކެއް. މި ހާދިސާއަށް ކޮންމެހެންވެސް ފިލްމެއް ހަދަންޖެހޭ." ތައިލެންޑުގައި ދިރިއުޅެމުން އަންނަ ސްކޮޓް ބުންޏެވެ.


ރަސޫލް (ޞޢވ) އާއި ބައްދަލުވާހިނދު ދީނުގައި އޮތް މަގުން ހެދުންލާ މީހުންނާމެދު ފަޚުރުވެރިވެވަޑައިގަންނަވާނެ!: މުފްތީ މެންކް\nރަމަޞާން މަހަށްފަހު ޢީދު އަންނާނެއެވެ! ޝުކުރުވެރިވާށެވެ! ހެދުން އަޅައިއުޅުމުގަ އާއި ކުޅިވަރުކުޅެ އުފާ ކުރުމުގެ ވަގުތުތަކުގައިވެސް ﷲ ތަޢާލާގެ މަތިން ހަނދާން ނައްތައިނުލާށެވެ! ޢީދު ހެދުން ފެހުމުގައިވެސް އަދި އެހެން ހެދުން ފެހުމުގައިވެސް މިކަމަށް ވަރަށް ބޮޑަށް ސަމާލުކަން ދޭންވާނެއެވެ.\nއަހަރެމެން ކޮންމެ މުސްލިމެއްގެ ވެސް އެންމެ ބޮޑު އެދުމަކަށްވާނީ ރަސޫލް (ޞޢވ) އާއި ބައްދަލުކުރުމެވެ. ރަސޫލް (ޞޢވ) އާއި ބައްދަލުވާހިނދު ތިބާއަކީ އިސްލާމް ދީނުގައި އޮތް މަގުން ހެދުނަ ލައި އުޅުނު މީހަކު ކަމުގައިވާނަމަ އެކަމަށްޓަކައި ރަސޫލް (ޞޢވ) ފަޚުރުވެރިވެވަޑައިގަންނަވާނެއެވެ. މިއީ އާދައިގެ ނިޢްމަތެއް ނޫނެވެ.\nބައެއް ޢިލްމުވެރިން ބަޔާން ކުރައްވާ ގޮތުގައި އަންހެނުން ނިވާ ނުވާނަމަ އެމީހުންނަކަށް ޙަޤީޤީ އުފަލެއް އަދި ހިތްހަމަ ޖެހުމެއް ނެތެވެ. ނިވާވެގެން ތިބޭނަމަ ހިތްހަމަޖެހުމާއި އުފާވެރިކަން ލިބޭނެއެވެ. އެއީ ނިވާވެގެން ތިބޭ މީހުންނާއި ﷲ ތަޢާލާ އާއި ދެމެދު އުފެދިފައި އޮންނަ ގާތް ގުޅުމުގެ ސަބަބުންނެވެ.


Lafaakuri varahvure aamdhanee ithuruvee kuda koh!\nލަފާކުރި ވަރަށްވުރެ އާމްދަނީ އިތުރުވީ ކުޑަކޮށް!\nޖުމްލަ އާމްދަނީއަކީ 2.2 ބިލިއަން ރުފިޔާ\nޑޮލަރުން ލިބުނީ 73.2 މިލިއަން ޑޮލަރު\nއެންމެ ގިނައިން އާމްދަނީ ލިބުނީ ޖީއެސްޓީއިން\nމިދިޔަ މަހު ލިބޭނެ ކަމަށް އަންދާޒާ ކުރި ވަރަށްވުރެ އާމްދަނީ އިތުރުވެފައިވަނީ ކުޑަ މިންވަރެއް ކަމަށް، މޯލްޑިވްސް އިންލެންޑް ރެވެނިއު އޮތޯރިޓީ (މީރާ) ގެ ތަފާސްހިސާބުތަކުން ދައްކައިފި އެވެ.\nދައުލަތުގެ ޓެކްސް އިދާރާ، މީރާގެ ހިސާބުތައް ދައްކާ ގޮތުން މިދިޔަ މަހު ދައުލަތަށް ލިބިފައިވަނީ 2.2 ބިލިއަން ރުފިޔާ އެވެ. އެމެރިކާ ޑޮލަރުން ލިބުނު އާމްދަނީއާ އެއްކޮށް ބަލާއިރު މިދިޔަ އަހަރުގެ އާމްދަނީ ވަނީ 0.02 ޕަސެންޓް އިތުުރުވެފަ އެވެ. އަދި މިދިޔަ މަހު ޑޮލަރުން އާމްދަނީގެ ގޮތުގައި ލިބިފައިވަނީ 73.7 މިލިއަން ޑޮލަރެވެ.\nޓެކުހުގެ ގޮތުގައި އެންމެ ގިނަ އިން އާމްދަނީ ލިބިފައިވަނީ މުދަލާއި ހިދުމަތުގެ އަގުން ނަގާ ޓެކްސް (ޖީއެސްޓީ) އިންނެވެ. ޖީއެސްޓީގެ ގޮތުގައި މިދިޔަ މަހު 825 މިލިއަން ރުފިޔާ ލިބިފައިވެ އެވެ. ނަމަވެސް ކުރީ އަހަރުގެ ޖެނުއަރީ މަހު ލިބުނީ 744 މިލިއަން ރުފިޔާ އެވެ. އަދި ވިޔަފާރިއާ ފައިދާއިން ނަގާ ޓެކްސް (ބީޕީޓީ) އިންނެވެ. ބީޕީޓީގެ ގޮތުގައި މިދިޔަ މަހު ލިބިފައިވަނީ 872 މިލިއަން ރުފިޔާ އެވެ. ނަމަވެސް ކުރީ އަހަރު ލިބުނީ 944 މިލިއަން ރުފިޔާ އެވެ. ގްރީން ޓެކުހުގެ ގޮތުގައި މިދިޔަ މަހު 102 މިލިއަން ރުފިޔާ ލިބުނުއިރު، މިދިޔަ އަހަރު ލިބުނީ 62 މިލިއަން ރުފިޔާ އެވެ. އަދި މިދިޔަ މަހާއި މިދިޔަ އަހަރު ވެސް ލިބިފައިވަނީ ނުވަ މިލިއަން ރުފިޔާ އެވެ.\nމިދިޔަ މަހު އެއާޕޯޓް ޑިވްލޮޕްމަންޓް ފީ (އޭޑީއެފް) ގެ ގޮތުގައި ލިބުނީ 54 މިލިއަން ރުފިޔާ އެވެ. އަދި ޓޫރިޒަމް ބިން ކުއްޔަށް ދީގެން މިދިޔަ މަހު 79 މިލިއަން ރުފިޔާ ލިބިފައިވެ އެވެ. އަދި ކުރީ އަހަރު ލިބުނީ 60 މިލިއަން ރުފިޔާ އެވެ.\nމީރާ މެދުވެރިކޮށް 1.4 ބިލިއަން ރުފިޔާ ބަލައިގެންފި


Gaumee Shipping Line Ufehdhumuge Massakkai Mi Aharu Fashanee - Vaguthu\nގައުމީ ޝިޕިން ލައިން އުފެއްދުމުގެ މަސައްކަތް މި އަހަރު ފަށަނީ\nއެސްޓީއޯގެ މެނޭޖިންގ ޑިރެކްޓަރ އަމްރު: ވަގުތު އިމޭޖްސް\nގައުމީ ޝިޕިން ލައިން އުފެއްދުމުގެ މަސައްކަތް މި އަހަރު ފަށާނެ ކަމަށް އެސްޓީއޯ އިން ބުނެފިއެވެ.\nއެސްޓީއޯއިން މިކަން ހާމަކޮށްފައި ވަނީ އެ ކުންފުންޏަށް 55 އަހަރު ފުރުން ފާހަގަކުރަން ދަރުބާރުގޭގައި ބޭއްވި ރަސްމިއްޔާތުގައި ވާހަކަ ދައްކަވަމުންނެވެ.\nއެ ރަސްމިއްޔާތުގައި ވާހަކަދައްވަމުން އެސްޓީއޯގެ މެނޭޖިން ޑިރެކްޓަރު ހުސެއިން އަމްރު ވިދާޅުވީ ރާއްޖެއަކީ ގިނަ އަދަދެއްގެ މުދާ އިމްޕޯޓު ކުރާ ގައުމަކަށްވެފައި، ޝިޕިން ލައިނެއް އޮތުން މުހިންމު ކަމަށާއި އެކަން ކުރާނީ އެސްޓީއޯއިން ކަމަށެވެ.\nއަމްރު ވިދާޅުވިގޮތުގައި، މި މަސައްކަތް މި އަހަރު ތެރޭގައި ފަށާނެއެވެ.\nއޭނާ ވިދާޅުވިގޮތުގައި، އެ ޝިޕިންގ ލައިންގެމަގްސަދަކީ ވިޔަފާރިވެރިންގެ ޖީބަށް ލުއިކުރުމެވެ. އަދި މީގެ ސަބަބުން މުދާ އަގުހެޔޮވެގެން ދާނެއެވެ.\nއަމްރު މިކަމާއި ގުޅޭ އިތުރު ތަފްސީލެއް ދެއްވާފައެއް ނުވެއެވެ.\nރާއްޖެއަކީ މީގެ އަހަރުތަކެއް ކުރިން ވަރުގަދަ ޝިޕިންގ ކުންފުންޏެއް އޮތް ގައުމެކެވެެ.\nޖެނުއަރީ 15, 2020 18:37\nތިޔައީވަރަށް ހިތިތަޖުރިބާއެއް ދިވެހިސަރުކާރަށް ކުރެވިފައިވާ ކަމެއް. ޕްރައިވެޓް ސެކްޓަރަށް ތިޔަ ޝިޕިންގ ވިޔަފާރި ދޫކުރުމުން ކޮންޕެޓިޝަން އޮތުމުގެ ސަބަބުން ރާއްޖޭގެ ވިޔަފާރިތަކަށް މިހާރުވެސް ފައިދާތަކެއްވާނެ. ދަންނަވަންއޮތީ އެސްޓީއޯއަށް އަހަރު5ބިލިއަން އާމްދަނީ ހޯދޭނެ ވިޔަފަރީތަށް އެބަހުރި ކަމުގަ. އިސްވެދެންނެވުނު ވިޔަފާރި އެސްޓީއޯއަށް ކުރެވޭނީ ވަރަށްވެސް ފުޅާދާއިރާއެއްގައި ވިސްނުންހުރި ބަޔަކަށް.\nޖެނުއަރީ 16, 2020 10:25\nކަމެއްކުރުުމުގެހެޔޮނިޔަތެއްއޮތްނަމަ ފުރަތަމަކަމަކަށް ކުރީގެ90އެތައްބޯޓެއްއޮތް ޝިޕިންލައިންފުނޑިގެން ދިޔައީކީއް ވެތޯބައްލަ ވާ! އަލުންތިދާއިރާކޮޅަށްޖަހަން ބެނުންނަމަ އެކަންތަހުގީގުކުރަށް ވާ ފިޔަ ވަޅެއްއަޅަން ޖެހޭފަރާތެއް ވާނަމަ އެކަންރައިއްޔަތުންނަށްހާމަކޮށް ދެންކުރިޔަށް ވަޑައިގަތުމުގެ ޕްލޭންކުރަށް ވާ ނޫނީ؟؟؟؟؟؟؟


Moosun Goase Baeh Hisaabuthakah White Alert Nerefi\nމޫސުން ގޯސްވެ ބައެއް ހިސާބުތަކަށް ވައިޓް އެލާރޓް ނެރެފަ\n8 މަސް,2ހަފްތާ,6ދުވަސް,9ގަޑި, 22 މިނެޓް, 53 ސިކުންތު ކުރިން 2080އައިޝަތު ޝިމްނާ\nގުގުރުމާއި އެކު ބޯކޮށް ވާރޭ ވެހޭނެކަމަށް ލަފާކުރެވޭތީ ބައެއް ސަރަހައްދުތަކަށް ވައިޓް އެލާޓް ނެރެފިއެވެ.\nގުގުރުމާއެކު ބޯކޮށް ވާރޭ ވެހި 40 މޭލަށް ވައި ގަދަވާނެ ކަމަށް ލަފާކޮށް ވައިޓް އެލާރޓް ނެރެފައިވަނީ އައްޑޫ ސިޓީ އާއި ފުވައްމުލަކު ސިޓީ އާއި ދެމެދުގެ ސަރަހައްދުތަކަށް ކަމަށް މޫސުމާއި ބެހޭ ގައުމީ އިދާރާއިން ބުނެފައިވެއެވެ.\nވައިޓް އެލާޓް ނެރެފައި ވަނީ މިއަދު ހެނދުނު 10:30 އިން ފެށިގެން ހަވީރު 16:30 އާއި ހަމައަށެވެ.\nކުރިއަށް އޮތް ސައުވީސް ގަޑިއިރަށް ރާއްޖޭގެ މޫސުން ކުރިއަށް ލަފާކުރާ ގޮތަށް ބަލާއިރު ދެކުނުގެ އެކިހިސާބަށް ވިއްސާރަކޮށް އަދި ބައެއް ރަށްތަކަށް ގުގުރުންވެސް އެކަށީގެންވޭ. އެހެން ހިސާބުތަކަށް ކެރީގެ އަސަރު ފޯރާނެ ކަމަށް މޫސުމާއިބެހޭ ގައުމީ އިދާރާއިން ވަނީ ލަފާކޮށްފައެވެ.\nއަދި ހުޅަނގާއި ހުޅަނގުއުތުރުން، މެދުތެރޭގެ އަތޮޅުތަކަށް ގަޑިއަކު 07 މޭލާ 17 މޭލާ ދެމެދުގެ ބާރުމިނުގައި އަދި އެހެން ހިސާބުތަކަށް ގަޑިއަކު 05 މޭލާ 15 މޭލާ ދެމެދުގެ ބާރުމިނުގައި ކަމަށް މޫސުމާއި ބެހޭ ގައުމީ އިދާރާ އިން ބުނެފައިވެއެވެ.\nއަދި ވިލާގަނޑުގައި ގަޑިއަކު ގާތްގަޑަކަށް 35 މޭލަށް ވައިގަދަވުން އެކަށީގެންވާ ކަމަށް ވެސް މޫސުމާއި ބެހޭ ގައުމީ އިދާރާ އިންބުނެފައިވެއެވެ.\nމެދުރާއްޖެތެރޭގެ ކަނޑުތައް އާދައިގެވަރަކަށް ގަދަވެފައި ވިލާގަނޑުގައި ގަދަވާނެ ކަމަށް ލަފާކުރެވޭއިރު އެހެންހިސާބުތަކުގެ ކަނޑުތައް އާދައިގެވަރަކަށް މަޑުވާނެކަމަށްވެސް އެއިދާރާއިން ބުނެފައިވެއެވެ


Company himayaai kuran dhauvaa kurumuge haggu minority hissaadhaarun ah onnaane: SC | Mihaaru\nކުންފުނިތައް ހިމާޔަތްކުރަން ދައުވާ ކުރުމުގެ ހައްގު މައިނޯރިޓީ ހިއްސާދާރުންނަށް އޮންނާނެ: ސުޕްރީމް ކޯޓް\nކުންފުނިތަކަށް ގެއްލުންވާ ގޮތަށް މެޖޯރިޓީ ހިއްސާދާރުން ނިންމާ ނިންމުންތައް ބެލޭނެ ނިޒާމެއް ރާއްޖޭގެ ކުންފުންޏާ ބެހޭ ގާނޫނަކު ނޯވޭ. ސުޕްރީމް ކޯޓުން މިއަދު އެގޮތަށް ނިންމީ ބޭރު ގައުމުތަކުގެ ނިންމުންތަކަށް ބެލުމަށްފަހު\nސުޕްރީމް ކޯޓު: ކުންފުނީގެ މެޖޯރިޓީ ހިއްސާދާރުން އަމަލުކުރާ ގޮތާ މެދު ދައުވާ ކުރުމުގެ ހައްގު މައިނޯރިޓީ ހިއްސާދާރުންނަށް އޮންނާނެ ކަމަށް ވަނީ ނިންމާފައި -- ފޮޓޯ/މިހާރު\n23 ޖޫން 2022 - 22:57\nކުންފުންޏަށް ގެއްލުންވާ ގޮތަށް ކުންފުނިތަކުގެ އަޣުލަބިއްޔަތު ހިއްސާދާރުން އަމަލުކުރާ ހާލަތްތަކުގައި ކުންފުނީގެ ހިމާޔަތުގައި ދައުވާ ކުރުމުގެ ހައްގު މައިނޯރިޓީ ހިއްސާދާރުންނަށް އޮންނާނެ ކަމަށް ރާއްޖޭގައި ފުރަތަމަ ފަހަރަށް ސުޕްރީމް ކޯޓުން މިއަދު ނިންމައިފި އެވެ.\nކުންފުންޏާބެހޭ ގާނޫނުގައި އޮންނަ ގޮތުން ކޯޓަށް ދެވޭނީ ކުންފުނީގެ ވަކި ހިއްސާދަރަކަށް ގެއްލުންވާ ގޮތަށް ކުންފުނީގެ ކަންކަން ހިންގާ ކަމަށް ބުނާ މައްސަލަތަކުގަ އެވެ. އެކަމަކު މެޖޯރިޓީ ހިއްސާދާރުން ކުންފުންޏަށް ގެއްލުންވާ ގޮތަށް އަމަލުކުރާ ކަމަށް ބުނާ މައްސަލަތަކުގައި އަމަލު ކުރާނެ ގޮތެއް އެ ގާނޫނަކު ނޯވެ އެވެ.\nބްލޫ ލެގޫން އިންވެސްޓްމަންޓަށް ގެއްލުންވާ ގޮތަށް އެ ކުންފުނީގެ މެޖޯރިޓީ ޑިރެކްޓަރުން އަމަލުކުރި ކަމަށް ބުނެ އެ ކުންފުނީގެ އެއް ޑިރެކްޓަރަކު ކޯޓަށް މައްސަލަ ހުށަހެޅީ އެ ކުންފުނިން ހިންގާ އއ. މަޑޫގަލި ރިސޯޓްގެ ހެޑް ލީސް ރަހުނު ކުރުމަށްފަހު 3.7 މިލިއަން ޑޮލަރުގެ ލޯނެއް ނަގަން އެ ކުންފުނީގެ ބޯޑުން ނިންމުމުންނެވެ.\nއެ ކުންފުނީގައި ތިން ޑިރެކްޓަރުންގެ ތިބޭއިރު، އެގޮތަށް ނިންމީ އޭގެ ތެރެއިން ދެ ޑިރެކްޓަރަކު ބައިވެރިވި ބައްދަލުވުމެއްގަ އެވެ. ތިން ވަނަ ޑިރެކްޓަރުގެ ފަރާތުން ބުނާގޮތުން އެގޮތަށް ނިންމީ ޖަލްސާގެ ނޯޓިސް ނުދީ އަދި ކުންފުންޏަށް ގެއްލުންވާ ގޮތަށެވެ.\n"ކުންފުނީގެ ހައްގުގައި ދައުވާ ކުރުމުގެ ހައްގު މައިނޯރިޓީއަށް ދޭންޖެހޭ"\nއެ މައްސަލާގައި، ސުޕްރީމް ކޯޓުގެ ދެ ފަނޑިޔާރުންގެ އަޣުލަބިއްޔަތުން މިއަދު ކުރެއްވި ހުކުމުގައިވަނީ ކުންފުނީގެ ހިއްސާދާރުން އަބަދުވެސް މަސައްކަތް ކުރަންޖެހޭނީ ކުންފުނީގެ މަސްލަހަތުގައި އަދި އަމިއްލަ މަސްލަހަތު އިސްކުރުމެއް ނެތި ކަމަށެވެ. އަދި ކުންފުންޏަށް ގެއްލުންވާ ގޮތަށް ކުންފުނީގެ މެޖޯރިޓީ ހިއްސާދާރުންނަށް އަމަލުކުރާ ކަމަށް ބުނެ މައިނޯރިޓީ ހިއްސާދާރުން ޝަކުވާކުރާ ނަމަ އެކަމަށް ކޮންމެވެސް ހައްލެއް އޮންނަން ޖެހޭނެ ކަމަށް އެ ހުކުމުގައިވެ އެވެ.\n"ގާނޫނެއްގައި ހައްގެއް ހިމާޔަތް ކުރާނެ ގޮތެއް ލިޔެވިފައި ނެތުމަކީ އެ ހައްގެއް ނިގުޅައިގަތުމަށް އޮތް ހުއްޖަތެއް ނޫނެވެ. ކުންފުންޏަކީ ވަކި ގާނޫނީ ޝަހްސަކަށް ވާއިރު، ކުންފުނީގެ ހައްގުތައް ވެސް ހިމާޔަތް ކުރެވެންޖެހެ އެވެ."\nއެ ހުކުމުގައިވާ ގޮތުން، ކުންފުންޏާ ދެކޮޅަށް ކުރާ ކަންކަމުގައި ކުންފުނީގެ ފަރާތުން ދައުވާ ކުރުމަކީ އާންމު އުސޫލު ކަމަށް ވިޔަސް، އަޣުލަބިއްޔަތު ހިއްސާދާރުން ކުންފުންޏަށް ގެއްލުންވާ ގޮތަށް އަމަލުކުރާ ކަމަށް ތުހުމަތުކުރާ މައްސަލަތަކުގައި މި އުސޫލުން އިސްތިސްނާވާނެ އެވެ.\n"ކުންފުންޏަކީ ވަކި ގާނޫނީ ޝަހްސަކަށް ވާއިރު، ކުންފުނީގެ އަޣުލަބިއްޔަތު އޮންނަ ފަރާތްތަކުން ކުންފުންޏާ ދެކޮޅަށް ހިންގާ އަމަލުތައް ބަލައި، ފިޔަވަޅު އަޅައި، ފަރުވާއެއް ހޯދުމަށްޓަކައި މައްސަލަ ހުށަހެޅުމުގެ ފުރުސަތު ކުންފުނީގެ މައިނޯރިޓީ އޮތް ފަރާތަށް އޮވެގެން މެނުވީ ކުންފުނީގެ މެޖޯރިޓީ އޮންނަ ފަރާތްތަކުން ކުންފުނީގެ ނާޖާއިޒް ފައިދާ ނެގުން ނުހުއްޓުވޭނެ..." ހުކުމުގައިވެ އެވެ.\nއެ ހާލަތުގައި ކުންފުނީގެ މަސްލަހަތު ހިމާޔަތް ކުރަން ކުންފުނީގެ ފަރާތުން މައިނޯރިޓީ ހިއްސާދާރަށް ދައުވާ ކުރެވިދާނެ ކަމަށް އިނގިރޭސިވިލާތުގެ ގާނޫނުތަކާއި ބޭރުގެ ބައެއް ނިންމުންތަކާ ހަވާލާދީ އެ ހުކުމުގައި ބުނެފައިވެ އެވެ. އަދި ރާއްޖޭގެ ގާނޫނުގައި ނެތަސް، އެ ފުރުސަތު ދޭންޖެހޭ ކަމަށް ހުކުމުގައިވެ އެވެ.\n"ގާނޫނެއްގައި ހައްގެއް ހިމާޔަތް ކުރާނެ ގޮތެއް ލިޔެވިފައި ނެތުމަކީ އެ ހައްގެއް ނިގުޅައިގަތުމަށް އޮތް ހުއްޖަތެއް ނޫނެވެ. ކުންފުންޏަކީ ވަކި ގާނޫނީ ޝަހްސަކަށް ވާއިރު، ކުންފުނީގެ ހައްގުތައް ވެސް ހިމާޔަތް ކުރެވެންޖެހެ އެވެ." ފަނޑިޔާރު އަޒްމިރަލްދާ ޒާހިރު އަދި ފަނޑިޔާރު މަހާޒް އަލީގެ އަޣުލަބިއްޔަތުން އިއްވެވި އެ ހުކުމުގައިވެ އެވެ.\nހުކުމުގައި މުހިންމު ނުކުތާތައް\n- ކުންފުނިތަކުގެ މެޖޯރިޓީ ހިއްސާދާރުން އަމަލުކުރާ ގޮތާ މެދު މައިނޯރިޓީއަށް ދައުވާ ކުރެވިދާނެ\n- ހިއްސާދާރުން އަމަލުކުރަން ޖެހޭނީ ކުންފުނީގެ ފައިދާއަށް، އަމިއްލަ ފައިދާއަކަށް ނޫން\n- ގާނޫނުގައި ފުރުސަތު ނެތުމަކީ ކުންފުނީގެ ހައްގު ގެއްލެންޖެހޭ ސަބަބެއް ނޫން\n- ކުންފުނިތަކުގައި ހައްގުގައި މައިނޯރިޓީއަށް ދައުވާ ކުރެވޭނެ އުސޫލުތަކެއް ކަނޑައެޅި\n- ކުންފުނިތަކުގެ ހިއްސާދާރުން އަމަލުކުރަންޖެހޭ ގޮތުގެ އުސޫލުތަކެއް ކަނޑައެޅި\nއެކަމަކު އެފަދަ ދައުވާއެއް ކުރެވޭނީ ސުޕްރީމް ކޯޓުގެ ހުކުމުގައިވާ ގޮތުން ދުރާލާ ކޯޓުގެ ހުއްދަ ލިބިގެންނެވެ. އަދި އެފަދަ މައްސަލަތައް ބެލުމުގައި ކޯޓުތަކުން ރިއާޔަތް ކުރެވިދާނެ ކަންތައްތަކެއް އެ ހުކުމުގައި ސުޕްރީމް ކޯޓުން ކަނޑައަޅާފައިވެ އެވެ.\nއެގޮތުން މައިނޯރިޓީ ހިއްސާދާރުން ދައުވާ ކުރަނީ ހަގީގަތުގައި ވެސް ކުންފުނީގެ މަސްލަހަތަށް ތޯ އާއި މެޖޯރިޓީ ހިއްސާދާރުން ކުންފުނީގެ ނަމުގައި އެފަދަ ދައުވާއެއް ކުރުން ހުއްޓުވާނެތޯ އާއި މައްސަލަ ކުރިއަށް ގެންދެވޭ މިންވަރަށް މަދަނީ މިންގަނޑުން ހެކި ހުރިތޯ ބެލިދާނެ ކަމަށް ހުކުމުގައިވެ އެވެ.\nމީގެ އިތުރުން ކުންފުނީގެ ޑިރެކްޓަރުން އަމަލުތައް ބަހައްޓަންވީ ގޮތް އެ ހުކުމުގައި ކަނޑައަޅާފައިވެ އެވެ. އެގޮތުން، ލިބިފައިވާ ބާރުގެ އިމުގެ ތެރެއިން ކުންފުނީގެ ކާމިޔާބީއަށް މަސައްކަތް ކުރުމާއި ވަކި ފަރާތަކަށް ބުރަނުވެ، ނިންމުންތައް ނިންމުމުގެ އިތުރުން މަސްލަހަތު ހިމެނޭ ކަންކަމުގައި ބައިވެރި ނުވުމާއި ތިން ވަނަ ފަރާތަކުން ދޭ މަންފާތައް ބަލައިނުގަތުން ފަދަ އުސޫލުތައް ހިއްސާދާރުން ހިފަހައްޓަން ޖެހޭނެ ކަމަށް ހުކުމުގައި ބުނެފައިވެ އެވެ.\nބްލޫ ލެގޫންގެ މައްސަލާގައި ދަށު ކޯޓާއި ހައި ކޯޓުން ވެސް ނިންމާފައި އޮތީ ތިން ވަނަ ޑައިރެކްޓަރާ ދެކޮޅަށެވެ. އެކަމަކު ސުޕްރީމް ކޯޓުން ނިންމީ މެޖޯރިޓީ ޑައިރެކްޓަރުން އަމަލުކުރި ގޮތް އެ ދެ ކޯޓުން ބަލާފައިނުވާ ކަމަށެވެ.\nއެހެންވެ، ބްލޫ ލެގޫންގެ ހައްގުގައި ދައުވާ ކުރުމުގެ ފުރުސަތު ތިން ވަނަ ޑިރެކްޓަރަށް އޮންނާނެ ކަމަށް ހުކުމުގައި ކަނޑައެޅި އެވެ.\nއުއްތަމަ ފަނޑިޔާރުގެ ރައުޔު ތަފާތު\nމިކަމުގައި ރައުޔު ތަފާތުވީ އުއްތަމަ ފަނޑިޔާރު އަހުމަދު މުއުތަސިމް އަދުނާނެވެ. އުއްތަމަ ފަނޑިޔާރުގެ ރައުޔަކީ ކުންފުނި ހިންގާނެ ގޮތް ކަނޑައެޅުމަކީ ޑިރެކްޓަރުންގެ ބޯޑަށް ލިބިގެންވާ ބާރަކަށް ވާއިރު، ކުންފުންޏަށް ލިބޭ ކޮންމެ ގެއްލުމަކީ މެޖޯރިޓީ ޑިރެކްޓަރުން އެ މީހުންގެ ޒިންމާއާ ޚިލާފްވުން ނޫން ކަމަށެވެ.\nއުއްތަމަ ފަނޑިޔާރުގެ ރައުޔުގައިވާ ގޮތުން، ކުންފުނިތަކާއި އެހެން ތިން ފަރާތްތަކުން މުއާމަލާތްތައް ހިންގަނީ ކުންފުނިން އުސޫލުތަކާ އެއްގޮތަށް ކަންކަން ކުރާ ކަމަށް ދެކިގެން ކަމަށް ވާއިރު، އެ މުއާމަލާތްތަކަށް އަސަރުކުރާ ގޮތަށް ކޯޓުތަކުން ކަންކަން ނިންމުމަކީ މަސްލަހަތު ހުރި ގޮތެއް ނޫނެވެ. އަދި ބްލޫ ލެގޫންގެ މެޖޯރިޓީ ޑިރެކްޓަރުން އަމަލުކުރި ގޮތަށް ބަލާއިރު އެކަމުގައި އެއްވެސް ގޯހެއް ފެންނަން ނެތް ކަމަށް އެމަނިކުފާނު ލިޔުއްވާފައިވެ އެވެ.\nބްލޫ ލެގޫންގައި ތިބެނީ ތިން ޑައިރެކްޓަރުން ކަމަށް ވާއިރު، ތިން ވަނަ ޑައިރެކްޓަރު ބައިވެރިވިޔަސް، އެ ނިންމުންތަކަށް ބަދަލު ނާންނާނެ ކަން ވެސް އުއްތަމަ ފަނޑިޔާރު ފާހަގަ ކުރެއްވި އެވެ.\nތިން ވަނަ ޑައިރެކްޓަރުގެ ފަރާތުން ކޯޓުގައި އެދިފައި އޮތީ އެ ކުންފުނީގެ ދަރަނިތައް ކޯޓުން ބެލުމަށްފަހު އަދި އެ ދަރަންޏަށް އޭނާ ޒިންމާވުމުން އެ ކުންފުނިން ހިންގާ މަޑޫގަލީގެ ހެޑް ލީސް އޭނާއަށް ދިނުމުގެ އަމުރަކަށެވެ.\nއެހެން ނަމަވެސް މިކަމުގައި އުއްތަމަ ފަނޑިޔާރު މުއުތަސިމާއި އަނެއް ދެ ފަނޑިޔާރުންގެ ވެސް ރައުޔަކީ ކުންފުނި އުވާލާ ހާލަތުގައި ކުންފުނީގެ ދަރަނިތައް އަދާކުރުމަށްފަހު މެނުވީ ކުންފުނީގެ މުދަލެއް ހިއްސާދާރެއްގެ ނަމަށް ބަދަލު ނުކުރެވޭނެ ކަމަށެވެ.\nސުޕްރީމް ކޯޓް ޖުޑީޝަރީ ޕްރައިވެޓް ކުންފުނިތައް ކޯޓް މައްސަލަތައް\n1206 ތިޔަބުނަންއުޅޭ އެއްޗެއް ތަންކޮޅެއް ތިލަކޮށް އެއް ކޮމެންޓްއިން ބުނެލަބަލަ. ހަތަރު ފަސް ކޮމެންޓް ގުޅުވައިގެން ކިއުމަކީ މާ ފަސޭހަކަމެއް ނޫން ދޯ. މީހުން ނުވެސް ކިޔާނެހެން ހީވަނީ.. ޝުކުރިއްޔާ.\nބުނެވެން އޮތް އެންމެ ތިލަކޮށް ބުނެފައި އެ އޮތީ؟ ކުރީ ޒަމާނުގައި 180 ކެރެކްޓަރުން އެސް.އެމް.އެސް ލިޔާހެން، ކޮމެންޓު ލިޔަން މިޖެހެނީ. މިހާރުގެ މައްސަލައެއް އެއީ. އަހަރެން ކީއްކުރާނީ. މި ޒަމާނުގެ އުސޫލަކީ ކިތަންމެ ދިގު މެސެޖުވެސް ލިޔެވޭ. ޚަބަރު ލިޔާ މީހާވެސް ބޭނުމެއް ނުވާނެ އޭނާ ލިޔާ ޚަބަރަށް ވުރެ ދިގު ކޮމެންޓު ކިޔާ މީހުން ލިޔާކަށް. އޭނަޔަށް ވެސް ހުތުރު ދޯ؟ ކަން މިހެން އޮތަސް ވެސް، އަޒުމެއް އޮތިއްޔާ ގޮތެއް ހުހެއް ނުވާނެޔޭ ބުނެ އުޅެޔެއް ނުން. ސަލާމް.\nގާނޫނެއްގައި ހައްގެއް ހިމާޔަތް ކުރާނެ ގޮތެއް ލިޔެވިފައި ނެތުމަކީ އެ ހައްގެއް ނިގުޅައިގަތުމަށް އޮތް ހުއްޖަތެއް ނޫނެވެ. @@@ ޑްރަގުގެ މައްސަލަތަކުގައިވެސް މިފަދަ ހުކުމެއް ނެރޭނަމަ ކިހާރަނގަޅު. ފުލުހުން ޑްރަގު ކޭސްތައް އަތުލީމާ ފުލުހުން އަމަލުކުރިގޮތް ގޯސްކޮށްފައި ދޫކޮށްލަނީ. މަނާއެއްޗެއް އެތެރެކުރި މައްސަލަ ނުބަލާ މައްސަލަ ދޫކޮށްލަނީ އެކަން ޤާނޫނަކުން ނުބެލޭނެކަމަށް ނިންމާފައި.\nޖިނާއީ އަދުލާއި، މަދަނީ އަދުލު ގާއިމުކުރެވޭ މިންގަނޑުގެ ތަފާތު ނޭނގޭތީވެ ތިޔަ ވިސްނުން އަންނަނީ. ޖިނާއީ އަދުލު އަދި މަދަނީ އަދުލު ގާއިމް ކުރެވެނީ ވަރަށް ތަފާތު ދެ މިންގަނޑަކުން. އޭގެ އެންމެ އަސާސީ މިންގަނޑަކީ، ޖިނާއީ އަދުލު ގާއިމު ކުރެވެނީ އެއްވެސް ޝައްކެއް ނެތް މިންވަރަށް ތުހުމަތު ވެވޭ ކުށް ސާބިތު ކުރެވިގެން. މިއާ ޚިލާފަށް މަދަނީ އަދުލުގައި ނިޔާ ކަނޑައެޅޭނި 'ބެލެންސް އޮފް ޕްރޮބަބިލިޓީޒް'ގެ މައްޗަށް. މާނައަކީ އެއީ ނިސްބީ މިންގަނޑެއް. ސާފުވެއްޖެ؟\nދެން މައިނޯރިޓީ ކަމަކާ ހިތްހަމަ ނުޖެހޭއިރަށް ދައުވާ ކުރަންވީ. މިހުކުމުގެ ސަބަބުން ނުބައި ނަތީޖާއަކަށްވެސް ރަނގަޅު ނަތީޖާއަކަށްވެސް މަގުފަހިވެގެންދާނެ. ނުބައިނަތީޖާއަކީ ކުންފުނީގެ ހުރިހާ ހިއްސާދާރުންނަށް އެއްބަސްނުވެވޭ ހާލަތުގަ ދައުވާތަކާ ދިމާލަށް މައިނޯރިޓީ ދާނެތީ. އޭގެސަބަބުން ކުންފުނިތަކަށް ބޮޑެތި ގެއްލުންވާނެ. ރަނގަޅު ނަތީޖާއަކީ ހުކުމުގަވެސް އިންގޮތަށް މެޖޯރިޓީ ހިއްސާދާރުން ހަދާ ގޯސްތައް ރަނގަޅުކުރަން މައިނޯރިޓީއަށް ފުރުސަތު ލިބޭތީ\n3/3.1 ކުންފުނީގެ ހިއްސާދާރުންނާ ދެކޮޅަށް ދައުވާ ކުރުމުގެ ހައްގު ކުންފުންޏަށް ލިބިދީފައި އޮންނަން ޖެހޭނެ. އަދި ކުންފުނީގެ ހައްގުގައި މި ކަންކުރުމުގެ އިޚްތިޔާރު މައްސަލައިގެ ބާވަތުން އެކަމާ ގުޅުން ހުރި މަސްލަހަތުދާރަކަށް ލިބިދީފައި އޮތުން ލާޒިމު.\n3/3 ކަމަށް ވިޔަސް، ވިޔަފާރީގެ ހުރިހާ ހާލަތެއްގައިމެ ކުންފުންޏަކީ ކުންފުނީގެ ހިއްސާދާރުންނާއި ވަކި ގާއިމުވެފައިވާ ދަޢުވާ ކުރުމާއި ދަޢުވާ ލިބިގަތުމެ ހައްގު ލިބިދީފައިވާ މިންވަން ޤާނޫނީ ޝަޚްސެއް. މި ހަގީގަތް ނިޔާކުރާ މާނައަކީ، ހިންގާ ވަކި ވިޔަފާރީގެ މުޢާމަލާތަކީ ކުންފުނީ ދެމި އޮތުމަށްއެ ނިންމުމުގެ ސަބަބުން ނުވަތަ ކުންފުނީގެ މަސްލަހަތުދާރުންގެ (ހަމައެކަނި ހިއްސާދާރުންނެއް ނޫން) ހައްގަކަށްނޭދެވޭ އަސަރެއް ކުރާނެ ކަމެއް ކަމަށް ބެލެވިއްޖެ ނަމަ ބެލެވިއްޖެ\n2/3.. އެއީ އޭގެ ސަބަބުން އިއާދަ ނުކުރެވި ދާނެ ގެއްލުން ކުންފުނީގެ މައިނޯރިޓީ ހިއްސާދާރުންނަށް ލިބި ދާނެ ކަމުގެ ބޮޑު ފުރުސަތެއް ނުވަތަ އެކަށީގެންވާ ކުޑަ ފުރުސުތެއް ނަމަ ވެސް އެ ކަމުގައި އޮވެދާނެތީ ލިބިދޭންޖެހޭ ހައްގެ. ނަމަ ވެސް، މި ހައްގު ލިބި ދިނުން އޭގެ ޒާތުގައި އެއީ ވިޔަފާރި މުއާމަލާތެއް ހިންގުން ވަކި ގޮތަކަށް ކަނޑައެޅުމުގައި ކޯޓުގެ ނިންމުމަކުން ނުފޫޒު ފޯރުވުން ކަމުގައި، ބުއްދި ގަބޫލުކުރާ ހަމަ އަކުން ނުބެލޭ. ކުންފުނީގެ މެޖޯރިޓީ ހިއްސާދާރުން\n3 ވަނަ ޑިރެކްޓަރު ބައިވެރިވެގެންވެސް އެ ފަދަ ނިންމުންތަކަށް ބަދަލު ނާންނާނެތީވެ އަސްލު ހަގީގަތުގައި މައިނޯރިޓީ ރައިޓްސް ޕްރޮޓެކްޓް ކުރެވެން ޖެހެނީ. ކޮންމެ ގެއްލުމަކަށް މެޖޯރިޓީ ޑިރެކްޓަރުން ޒިންމާ ވާން ނުޖެހުނަށް، ބަލަން ވާ ވަރަށް ނުބަލައި އެކަށީގެންވާ މިންވަރު ހޯމް ވޯކް ހެދުމެއް ނެތި، ނަގާ ބިޒްނަސް ޑެސީޝަން އަކީ، މެޖޯރިޓީ އިން ބާރުގެ ބޭނުން ނަހަމަ ގޮތުން ކުންފުނީގެ މަސްލަހަތަށް ގެއްލުންވާ ގޮތަށް ބޭނުން ކުރުން ކަމުގައި ބަލަންޖެހޭ. 1/3\nއުއްތަމަގެ ރައުޔު ކަޑަ. އަޒްމީރާލްދާ އެބަހުރި މަސައްކަތް ކޮށްފަ.


(17 ފެބްރުއަރީ 2019 އާ ގުޅޭ)\n"ލާވީ..." ލިބިގެންދިޔަ ނުތަނަވަސްކަމާއެކު ދެވަނަ ފަހަރަށް ވެސް ބޭރީތަށް ގޮވާލެވުނެވެ.\n"ތިވަރަށް ހާސްނުވޭ، ރައުލް އެ ދައްކާ ވާހަކައެއްގެ ހަޤީޤަތް އިހަށް ބަލަންވީ" ލާވީ ބުންޏެވެ.\n"އަހަރެމެންނަށް މުސީބާތެއް ކުރިމަތިވާންތަ މިއުޅެނީ" ބޭރީތު އަހާލިއެވެ.\n"ތިހެން ހީކުރާކަށް އަދިނުވޭ، ސަމިއާނާ އައުމުން ފަހަރެއްގައި ރައުލްގެ ހިތް ބަދަލު ވެދާނެ، އޭނާއަށް ކަމެއް ހަވާލުނުކޮށް އިހަށް ގަނޑުވަރުގައި ދުވަސްކޮޅަކު ބަހައްޓަން ފެނޭ... ސަމިއާނާއަށް ރައުލް ފެނުނީ އެންމެ ފަހަރަކު، އެހެންވިޔަސް އޭނާ ހުރީ އެކުއްޖާގެ އަނތްބަކަށްވާހިތުން ކެތްމަދުވެފައި، ބޭރީތު... ހިތްހަމަޖައްސާލާ... ސިއްރުތަކުގެ ވާހަކަ ދައްކާނޭ ދޫތަށްވަނީ ހިމޭންވެފައި، އެހެންވީމަ ރައުލް އެ ދެއްކި ވާހަކަތަކުން މާބޮޑު އެއްޗެއް ހީކުރުމުގެ ބޭނުމެއްނެތް" ލާވީ އުޅުނީ ބޭރީތުގެ ހިތްހަމަޖައްސާ ދޭށެވެ. ފުންނޭވާއެއް ބޭރީތު ދޫކޮށްލި ގޮތުން ލާވީއަށް އޭނާގެ ބޭނުން ފުރިހަމަވެއްޖެ ކަން އެނގުނެވެ.\n"ރައުލްއާ ޖަދަލުކުރާކަށް އަހަރެން ވެސް ގަސްދެއްނުކުރަން، އޭނާއަކީ ފާޑެއްގެ ކުއްޖެއް... އަހަރެންގެ ހުރިހާ ދަރީންނާ ތަފާތު، އަހަރެން ގާތުގައި ހުރެ ބޮޑުވީ... އެހެން ކުދީންހެން މަޖާކުރުމުގައި އުޅެނިކޮށް ދުވަހަކުވެސް ނުދެކެން، ޚާއްޞަކޮށް އަންހެނަކާ އޭނާ ގާތްވީތަނެއް ނުދެކެން... ލާވީ... އޭނާ އަންހެނެއްގެ ވާހަކަދެއްކި މީ ފުރަތަމަ ފަހަރު، އަހަރެންނަށް ވެސް ރަނގަޅު އޭނާ ސަމިއާނާއާ ގުޅޭ ކަހަލަ ގޮތެއް ވެއްޖެނަމަ" ބޭރީތު ބުންޏެވެ. އޭނާގެ ވާހަކައަށް ލާވީ ބޯޖަހާލީއެވެ.\nބޭރީތާއި ލާވީ ގަނޑުވަރާ ދިމާއަށް އެނބުރިއައެވެ. ދަރުބާރަށް ދެ މީހުން ވަންއިރު އެމީހުންގެ އިންތިޒާރުގައި ވަޒީރަކު ހުއްޓެވެ. އޭނާގެ ގާތުގައި ހުރި ޖިންނި ފެނުމުން އެއީ ކޮންތާކުން އައިސް ހުރި ޖިންނިއެއްކަން ބޭރީތާއި ލާވީއަށް ވެސް އެނގުނެވެ. ބޭރީތުގެ އިޝާރާތަށް ވަޒީރު އެ ޖިންނި އެތެރެއަށް ވެއްދިއެވެ. ބޭރީތު އިންނަ މަޤާމުގައި އައިސް އިށީނުމުން އޭނާގެ އެއްފަރާތުގައި ލާވީ މަޑުކޮށްލިއެވެ. އަދި އެމީހުންގެ ކުރިމަތީ ހުރި ޖިންނިއަށް ވާހަކަދެއްކުމަށް ހުއްދަ ދިނެވެ.\nއުތުރު އޭޝިއާ ސަރަޙައްދުގައި އޮންނަ ރޫސީ ވިލާތުގެ ބައެއްގެ ގޮތުގައި ހިމެނޭ ސައިބީރިއާގެ ފަރުބަދަތަކުގައި ދިރިއުޅޭ އެންމެ ބާރުގަދަ ޖިންނިއަކީ އަގިސްޠަސް އެވެ. އޭނާގެ ވެރިކަން ފެށުނީ އޫރަލް ފަރުބަދަތަކުގެ ތެރެއިންނެވެ. އެއީ އޭނާ އުފަންވީ ތަނެވެ. ސަމިއާނާއަކީ އޭނާއަށް ކާފަކިޔާ އަންހެން ޖިންނިއެކެވެ. ބޭރީތުގެ ދަރުބާރަށް އައިސް ހުރީ ސަމިއާނާގެ ހަށަފާރަވެރީންގެ ތެރޭގައި ހިމެނޭ އިތުބާރުހިފޭ ތެދުވެރި މުލާޒިމެކެވެ. އޭނާ އައިސް ހުރީ ސަމިއާނާގެ ބަސް އިއްވުމަށެވެ. ބޭރީތުގެ ހުއްދަ ލިބުމާއެކު އޭނާގެ ދަހަނާ ތެރެއިން އަގިސްޠަސްގެ ރަސްކަމުގެ ސިއްކަޖެހި ލިޔުމެއް ނެގިއެވެ. އަދި އޭގައި އޮތް އެއްޗެއް ބޭރީތަށް އިއްވިއެވެ. ރައުލްއާ ބައްދަލުކުރުން ލަސްވަނީ ކީއްވެކަން އެނގެން ސަމިއާނާ ބޭނުންވަނީއެވެ. އޭނާ އެދެނީ ވީހާ ވެސް އަވަހަކަށް ހުރިހާކަމެއް ހަމަޖެހުމަށެވެ. އޭނާއާ ބައްދަލުކޮށް ބޭރީތު އެނބުރި އައިފަހުން ހަފްތާއެއްހާ ދުވަސް ފާއިތުވެފައިވާއިރު އެހާ ދުވަސް ޚަބަރެއްނުވެ ލަސްވަނީ ކީއްވެކަން އޭނާ އެނގެން ބޭނުންވާ ކަމުގައެވެ. ރައުލްއާ ބައްދަލުކުރާހިތުން އޭނާގެ ކާފަ އަގިސްޠަސް ހުރިކަމުގައި ވެސް ބުނެފައި އޮތެވެ.\n"ލާވީ... އަހަރެންގެ ނަމުގައި އަމީރާ ސަމިއާނާއަށް ސިޓީއެއް ފޮނުވާ، ލިޔޭ... އަހަރެން އޭނާގެ އިސްތިގުބާލުގައި އެބަހުރިންކަން، މިހާ ދުވަސްވީ ކަމެއްގައި ރައުލް ގަނޑުވަރުން ބޭރުގައިވީތީކަމާއި ޚަބަރެއް ނުވެވުނީތީ އެކަމާ މަޢާފަށް އެދެންކަން، އަދި ލިޔާތި އަހަރެންނަށް ތެދުވެރި ޖިންނީގެ އާރުކާޓީއެއް އަމީރާ ބަލައި ފޮނުވާނޭކަން ވެސް، މާދަމާގެ އިރުއޮއްސޭ ވަގުތަށް ބައިކަލް ކޯރުގެ އުތުރަށް އޮންނަ އަންގަރާ ކޯރުގެ އައްސޭރި ފަށުގައި އަހަރެމެންގެ ޖިންނީން އަމިރާގެ އިސްތިގުބާލުގައި ތިބޭނެ" ބޭރީތުގެ ބަސް އިއްވިއެވެ. ނަމަވެސް އޭނާ އެ ހުރިހާ ވާހަކައެއް ދެއްކީ ހަމައެކަނި ލާވީއަށް އަޑުއިވޭނޭ ގޮތަށެވެ. އޭނާ އެދުނު ގޮތަށް ލާވީ ސިޓީ ތައްޔާރުކުރިއެވެ. އޭގައި ބޭރީތުގެ ސިއްކަ ޖެހުމަށްފަހު ރަނގަޅަށް ބަންދުކުރިއެވެ. އަދި ސަމިއާނާގެ ފަރާތުން ހާޟިރުވެ ހުރި މުލާޒިމަށް ދިނެވެ. އެއާއެކު އޭނާ އެނބުރި ދާން ގަނޑުވަރުން ނުކުތެވެ. އޭރު އެތަނަށް އައުމަށް މެދުވެރިއެއްގެ ގޮތުގައި ޝާމިލުވި ކަނޑު ޖިންނި ހުރީ ގަނޑުވަރުގެ ބޭރުގައި މަޑުކޮށްގެންނެވެ. ކަނޑުގައި ދަތުރުކުރާ ކޮންމެ ކޮންމެ ޖިންނިއަކަށް ގަނޑުވަރުގެ ތެރެއަށް ވަނުމުގެ ހުއްދައެއް ނޯވެއެވެ.\nވިދުވަރެއް ކަނޑައިގެން ދިޔައީ ދެ ކަނޑީގެ މިޔަ ބައްދަލުވީ ހިނދުއެވެ. ފެނި ގެއްލެމުންދިޔައިރު ދެ މަޙުލޫޤުގެ ވެސް ވަރަ އޮތީ ބުރަކަށިމަތިން ފެތުރިފައެވެ. އީޝަލްގެ ހަށިގަނޑަށްވުރެ އޭނާގެ ދެ ވަރަ ބޮޑެވެ. އެހެންވިޔަސް އޭނާގެ ހަލުވިކަމަށް ބަދަލެއް ނާދެއެވެ. ތަޖުރިބާ މަދުވުމުން އޭނާ އަވަހަށް ވަރުބަލިވެއެވެ. އޭނާގެ ވަށައިގެން ލުގަލްބަންދާއާއި މިޒަރެންގެ އިތުރުން މީކާޢިލް ހަމަލާ ދެމުންދިޔައެވެ. ފުރަގަހުން އައި ހަމަލާ ދިފާޢުކޮށް ވައަތްފަރާތުން މިޒަރެން ހޫރާލި ޗޭނުގައި ނުޖެހޭން ތިރިވެލި ވަގުތު އީޝަލްގެ އަރިކަށްޓަށް އެރީ ލުގަލްބަންދާގެ ވަރުގަދަ ނަގުލުގެ ހަމަލާއެކެވެ. އެ ހަމަލާއިން އޭނާ ދުރަށް ވިއްސައިގެން ގޮސް ވެލިގަނޑު މައްޗަށް ޖެހުނެވެ. ތެދުވަން އުޅުނު ހިނދު އޭނާގެ ފައިގައި ލުގަލްބަންދާގެ ނަގޫ އޮޅާލައި މައްޗަށް އުފުލާލިއެވެ. އަދި އޭރު ލުގަލްބަންދާ ވެސް ހުރީ އޭނާގެ ދެފައި މައްޗަށް ބުރަ ކޮޅަށް ތެދުވެއެވެ. އޭނާގެ ބިޔަކަމާއި ދެއަތުގައި ހުރި ވަކިތައް ދުގުވެފައި އޭގެ ތޫނުކަން ފެނި ކޮންމެ ޖިންނިއެއް ވެސް ޖެހިލުންވާނެއެވެ. ހިފަހައްޓަން ބޭނުންވިޔަސް ލުގަލްބަންދާގެ ހާލަތު ބަދަލުވާހެން ހީވެއެވެ. އީޝަލްއަށް އަނިޔާއެއް ލިބިދާނެތީ އޭނާ އެކަމާ ވިސްނައެވެ. އެހެންވެ އޭނާގެ ފުރިހަމަ ބާރު ބޭނުންކުރަން ޖެހިލުންވެއެވެ. ނަމަވެސް އޭނާއަކީ ފިތުރަތުގައި ވެސް ރަހުމުކުޑަ ޖިންނިއެކެވެ. ދުޝްމަނުންނަށް އެ މީހުން ހިފަހައްޓާލަން އުނދަގޫވަނީ އެހެންވެއެވެ. ހަލުވިވެފައި ކުޅަދާނަވުމުގެ އިތުރުން އެ މީހުންނާ ގާތްވެއްޖެއްޔާ ވެސް ހިތަށް ބިރުވެރިކަން އިޙްސާސް ކުރުވާތީއެވެ. ނަފްސާނީ ގޮތުން ވެސް ބަލިކަށި ކޮށްލާތީއެވެ. އަމާންދީފި ކަމުގައި އީޝަލް އަންގާލުމުން ލުގަލްބަންދާ އޭނާ ބިންމައްޗަށް ތިރިކުރިއެވެ.\n"ތަދުވިތަ" ދެކަކުލުގައި އަތްއަޅުވަލައިގެން އީޝަލް އިންނަން ފެށުމުން ލުގަލްބަންދާ އައިސް ހުއްޓިލައި އަހާލިއެވެ. އެއާއެކު ދެފަރާތަށް އީޝަލް ބޯހޫރާލިއެވެ.\n"އަސްލު ވެސް ވަރަށް ވަރުބަލިވެއްޖެ... ކުޑަ ވަގުތު ކޮޅަކަށް މަޑުކޮށްލަންވީނު" އީޝަލް އިސްއުފުލައި އެ ދިމާއަށް އަންނަ މިކާޢިލްއަށް ބަލާލިއެވެ. އޭނާގެ މޫނުން ވަރުބަލިކަމުގެ އެއްވެސް އަސަރެއް ނެތެވެ. މިޒަރެން ވެސް ފެންނަނީ ހިސާބަކަށް ވަރުބަލިވެފައި ހުރި ހެންނެވެ. އޭނާ އައިސް އީޝަލްއަށް މަތިޖަހާފައި އޮތް ފެންކަންވާރު ދިއްކޮށްލިއެވެ. އަދި އީޝަލްގެ ގާތުގައި އިށީނެވެ. ވަރުބަލި ފިލުވާލަން އިރުކޮޅަކު މަޑުކޮށްލުމުގެ ހުއްދަ މީކާޢިލް ދިނެވެ. އަދި ޖަހާފައި ހުރި ފޭލިގެއެއްގެ ތެރެއަށް އޭނާ ގޮސް ވަނެވެ.\nފެންކަންވާރު އަނގަޔަށް އޮއްސާލައި ކޯވަރެއް ބޯލައި އިންތަނުން އީޝަލް ތެދުވިއެވެ. މޫދު ފެންނަން ނެތްކަމުގައި ވިޔަސް ދުރުން ރާޅު ޖަހާ އަޑު އޭނާއަށް އިވެއެވެ. އަޑެއްބަޑެއް ނީވޭ ބޯގަސްތަކުގެ ތެރޭގައި ހުރިއިރު މާޙައުލު އޮތީ ހިމޭންވެފައެވެ. ގަސްތަކުގެ ތެރެއަށް ވަދެގެން އައިއިރު އީޝަލްގެ ލޮލުގައި އަޅައިގަތީ މޮށަވައް ފަޅާފައި އޮތް ޗަކަ ބިމެވެ. ކުޅަވައްފަލެކެވެ. އީޝަލް އެ މޮށަވައްތަކުގެ މަތިން އައެވެ. ކުއްޅަވައް ފަލުގެ އެތެރެއަށް ވަދެވޭވަރަކަށް ފަޒާގައިވާ ހޫނުކަން ކުޑަވެ ތެތްފިނިކަމެއް ހިފަމުން އައެވެ. ވަކި ހިސާބަކުން ގަހުގެ ބައެއް ގަބައިގަނެ ހެދިފައި އޮތް އޮޅެއް ފެނުނެވެ. އޮޅުގެ ކައިރީގައި ފަޅާފައި ހުރި މޮށަވަކެއްގެ މަތީ އުޑުފައިން އިށީނދެ އޮޅުގައިވާ ފެނުގައި އީޝަލްގެ ކަނާއަތްތިލަ ޖައްސާލިއެވެ. އަދި ތެމިފައިވާ އަތްތިލަ ގެނެސް މޫނުގައި އޭނާ ޖައްސާލިއެވެ. ތުންފަތަށް ވެރިވި ލުއިހިނިތުންވުމާއެކު އީޝަލްގެ ޚިޔާލުތައް ގުޅުނީ ރައުލްއާއެވެ.\n"އެނބުރި އަންނާނީ ކޮންއިރަކުން... އަވަހަށް އަހަރެންގެ ގާތަށް އާދެބަލަ، ރައުލް މަތިން ވަރަށް ހަނދާންވޭ، ހިތަށް އަރާ މިހާރު މިވަގުތު ރައުލް ކުރާނީ ކީއްބާއޭ" އީޝަލްގެ ހިތުގައި ވިއެވެ. ރައުލްގެ ޚިޔާލުގައި އިނދެ އަނެއްކާ ވެސް އަތްތިލަ ފެންގަނޑު ތެރެއަށް ލައި ތެތްމައިލައިފިއެވެ.\nލޮނުގަނޑުން މައްޗަށް ބޯހިއްލާލައިގެން ހުރި ރައުލްގެ ނަޒަރުވަނީ އޮއްސޭމުރިނގަށް ހުއްޓިފައެވެ. އޭނާ އެހެން ހުއްޓައި ގާތުން ރާވީން ތިލަވިއެވެ. ބޭރީތު ދިން ޚަބަރާ ހެދި ހިތްހަމަނުޖެހިފައިތޯ ރާވިން އެއްސެވެ. މަޑުމަޑުން ރައުލް ދެފަރާތަށް ބޯހޫރުވާލީއެވެ.\n"އަހަރެން ގަޔާވާ ގޮތެއް އަހަރެން އިންނަ މީހާގެ ހުންނަންވާނެ ދޯ... އީޝަލްއާ ބައްދަލުނުވިނަމަ އަހަރެންނަށް ބައްޕަގެ އެދުން ފުއްދައިދިނުން އުދަނގުލަކަށްނުވީސް، އެކަމަކު އެއީ ހަމައެކަނި ނަމައެއް... ހަޤީޤަތަކީ އަހަރެން އީޝަލް ނޫން އަންހެނެއް ބޭނުމެއްނޫންކަން، ވީއިރު ބައްޕަ އެދުނަސް އެހެން އަންހެނަކާއެކު ވަގުތު ހޭދަކުރުން ވާނީ އަހަރެން މިހާތަނަށް ތަޙައްމުލު ނުކުރާވަރުގެ ތަކުލީފަކަށް.... ކަންތައްބޮޑުވަނީ އެކަމާ، ރާވިން... ކަލޭ ދުށީންތަ އަހަރެންގެ ތެރެއިން ފެންނަ ފަދަ ގައިގޯޅިވުންތައް އީޝަލްމެންގެ ތެރެއިން، އަހަރެންނަށް ކެތްކުރަން ދަތި ކަމަކަށްވާނެ އީޝަލްގެ ގައިގާ އެހެން ޖިންނިއަކު ބީހިއްޖެނަމަ" ރައުލްގެ ނޭފަތުން ތިރިވީ ލޮނުގަނޑުގެ ތެރޭގައި ނަމަވެސް އޭނާ ދެއްކި ހުރިހާ ވާހަކައެއް ރާވިންއަށް އަޑުއިވުނެވެ.\n"ރައުލް ބުނަން އުޅޭ އެއްޗެއް އަހަރެންނަށް ވިސްނޭ... މިވަގުތު ބޭރީތާ ދެކޮޅު ހެދުމަށްވުރެ އޭނާގެ ރުހުން ހޯދޭނޭ ގޮތެއް ބަލަންޖެހޭނީ، ހަފްތާއެކޭ އެއްނު ބުނީ، އެހާތަނަށް ކެތްކޮށްލާ... އަހަރެންނަށް އެ ޚަބަރު ލިބުމުން ބައްޕައާ ސުވާލުކުރިން، ސަމިއާނާއަކީ އާދައިގެ ޖިންނިއެއްނޫން ކަމަށް ބުނަނީ، އޭނާގެ ސިފައާ ބެހޭ ގޮތުން ސުވާލުކުރުމުން ނުކިޔައިދިން، ބުނީ ރައުލްއަށް ވިސްނައިދޭން، ސަމިއާނާއަކީ ރައުލް ޒަވާޖީ ހަޔާތެއް ފަށަން އެންމެ އެކަށޭނެ ބައިވެރިޔާކަމުގައި، މުސްތަޤުބަލުގައި ރަސްކަމުގެ ތާޖު ރައުލްގެ ބޮލުގައި އެޅޭނެކަމުގައި ވެސް ބުނި... ސަމިއާނާއަށް ރައުލް ވަރަށް ކަމުދާކަމަށް، އޭނާ ހުރީ ހުރިހާ ގޮތަކުން ރައުލްއާ ރުހިގެން" ރާވިން ބުންޏެވެ.\n"އެކަމަކު އަހަރެންނަކަށް ނޭނގޭ އެއީ ކާކުކަމެއް، އަހަރެމެން ދުވަހަކުވެސް ބައްދަލެއްނުވޭ... ރޫސީ ވިލާތަކަށް ނުދަން، ދެން ނޭނގެ އޭނާއަށް އަހަރެން ކަމުދާންވީ ސަބަބެއް" ރައުލް ބުންޏެވެ.\n"ދެން ހިނގާ ދާން... މިހާރު އެ މީހުން އަންނާނެ، ގަނޑުވަރުގައި ރައުލް ހުންނަން ޖެހޭނެއެއްނު، މިހާރު ނޭނގެ ބޭރީތު ނުހޯދާ ކަމެއް ވެސް" ރައުލްގެ ކޮނޑުގައި ޖަހާލަމުން ރާވިން ބުންޏެވެ.\n"އެއްގަމުގައި އުޅޭން ބޭނުންވި ފަހަރެއް މި ނޫނީ ނާދޭ... މިވަގުތު އަހަރެންގެ ހިތާއި ނަފްސު ވެސް ގޮވަމުންދަނީ ކަނޑު ދޫކޮށް ބިމުގައި އުޅޭން ދިއުމަށް، ހަމަ އެއްގޮތަކަށް ވެސް އޭނާއާ ބައްދަލުކުރާހިތެއްނެތް" ރައުލް ބުނެލިއެވެ.\n"އެހެންވިޔަސް އާދޭ ދެން" ރައުލްގެ އަތްދަނޑީގެ ކުރީގައި ހިފާ ދަމާލަމުން ރާވިން ލޮނުގަނޑުގެ އަޑިއަށް ފީނައިގަތެވެ.\nބޭރީތުގެ ދަރުބާރުގައި އެއްވެފައި ތިބި ޖިންނިތައް ގިނައެވެ. ރައުލް ކޮބާތޯ ޚަބަރު ބަލަން ޖިންނިއަކު ފޮނުވައިގެން އުޅެނިކޮށް ރާވިންއާއެކު އެތަނަށް ރައުލް ވަންތަން ފެނުނެވެ. ގަނޑުވަރު ވަނީ ސަމިއާނާއަށް ޓަކައި ވަރަށް ފުރިހަމައަށް ތައްޔާރުކުރެވިފައެވެ. ބޭރީތުގެ ގާތުގައި ރައުލް ގެނެސް ބޭންދިއެވެ. އެމީހުންނާ އެންމެ އަރިސްކޮށް ހުރީ ޒަގަންނެވެ. އޭނާއާ ޖެހިގެން ސޭމެސްއެވެ. ދެން ހުރީ ރާވިންއެވެ. ހަތޯރު ހުރީ ކަސްދިޔާގެ ގާތުގައެވެ. ދާރިއުސް ހުރީ އެމީހުންނާ ވަކިން ދުރުގައެވެ. އެންމެން ވެސް އިންތިޒާރުކުރަމުން އައީ އެތަނަށް ސަމިއާނާ އަންނާނޭ އިރަކަށެވެ.\nދަރުބާރުގެ ފުޅާ ދޮރުން ބޭރީތު ފޮނުވި އާރުކާޓީގައި ހިމެނޭ ޖިންނީން ވަންނަތަން ފެނުމުން އޭނާ އިންތަނުން ތެދުވިއެވެ. އެއާއެކު ދެން ތިބި މީހުން ވެސް ތެދުވެއްޖެއެވެ. ރައުލްގެ ނަޒަރު ވެސް އެ ދިމާއަށް ހުއްޓުނެވެ. ފުރަތަމަ ވެސް އަޅައިގަތީ ބިޔަކޮށް ތިބި މީހުންނާއި އެ މީހުންގެ އަތުގައިވީ ހަތިޔާރުގައެވެ. އަށް ޖިންނީން ތިބިއިރު ކޮންމެ މީހެއްގެ ބޮލުގައި ވެސް ދެ ދަޅު ފަޅައިފައި ހުއްޓެވެ. ބައެއް ޖިންނީންގެ ދަޅު ބޮޑުކަމުން ފަހަތަށް ލެނބިފައި ހުއްޓެވެ. އެ މީހުންގެ މޫނުތައް ހުރީ ނިވާކުރެވިފައެވެ. ކަޅުކުލައިގެ ދަހަނާއިން ދެކޮނޑު މައްޗާއެކު ދެއަތްތިލަ ރައްކާތެރިކޮށްފައި ހުއްޓެވެ. އެމީހުންގެ އަނދިރި ހަށިގަނޑުގެ މޭމަތީގައި ޝާހީ ނިޝާން ފެންނަން ހުރިއިރު އެއިން ކަޅު ދުން އަރައަރާ ހުއްޓެވެ. އުނަގަނޑުން ތިރިވަނީ އަހެއްގެ ހަށިގަނޑު ފަދައިންނެވެ. ހަތަރެސް ފައި ލާފައެވެ. އަލިފާނުން ދޮންވެފައި އޮތް ޗޭނުގަނޑެއް ކަނާތު މުލައްދަނޑިން ފެށިގެން ހިފަހައްޓާލައިގެން ހުރި ކަނޑީގެ މުއްގަނޑުގެ ބަޔަކާއެކު އޮޅާލައިފައި އޮތެވެ. ކަނޑިތަކުގެ މުއްގަނޑުތައް ދިގުވެފައި ތިލަތައް ބޮޑެއްޗެވެ. ކޯރާޑި ފަދައިން އެއްފަރާތަށް ތިލަ ހުރިއިރު މުގުރަށް ތިލަ އަމުނާފައި ހުރި ކަހަލައެވެ. ނަމަވެސް ތިލަ ދެކޮޅަށް އޫކޮށް ދެމިފައި ހުރިއިރު މިޔަ ބޮޑުވެފައި ތިލަ ވެސް އެތައް ގޮތަކުން ބޮޑެވެ. ތިލައިގައި ކަނޑާނަގައިފައި ހުރި ބައިގައި ވިރިކެކޭ އަލިފާން ހުރި ފަދައިން ދިއްލިފައި ވެއެވެ. އެއިން ވެސް ހުރީ ދުން އަރައަރައެވެ. އެ މީހުންގެ މެދުގައި ހުރި ޒުވާނާ ރައުލްއަށް ފެނުނީ ދެނެވެ. ބޭރީތުގެ ކުރިމައްޗަށް އެ މީހުން އައިސް ދެފަރާތަށާއި ފަހަތަށް ޖެހިލިއެވެ. އެއާއެކު ބޭރީތުމެންނާ ކުރިމަތިވާ ގޮތަށް ހުރި އަންހެންކުއްޖާ ފެނިއްޖެއެވެ.\nބޮލާއި ހަށިގަނޑު ނިވާވާގޮތަށް ހުރި ބޮޑުލިބާހެއް އެ އަންހެންކުއްޖާ ލާފައި ހުރި ކަހަލައެވެ. އުނަގަނޑާ ދިމާލުން ހިމަވެފައި ހަށިގަނޑުގެ ބައްޓަން އަންހެން ވަންތައެވެ. ނޭފަތާއި އަނގަމަތި ނިވާކުރެވިފައި ހުރިއިރު ބޮޑު ދެ ލޮލުގެ ކަޅިރަވަ ނުހަނު ހިތްގައިމެވެ. ރީނދޫކުލައިގެ ކަޅީގެ ވަށައިގެން ފެހިކުލައިގެ ބުރަށް ލެވިފައިވާއިރު ހީވަނީ ފެހިކުލަ ކޮންމެވެސް ވަރަކަށް ރީނދޫކުލައިގެ ތެރެއަށް ފޭދިފައި ހުރިހެންނެވެ. ކަރުގެ ދެފަރާތަށް ކުރިމައްޗަށް ވާގޮތަށް ދެ ނަރުވާ ފަދައިން ދިގުކޮށް އޮތް ހަންކޮޅެއް އެލިފައި އޮތެވެ. އޭގައި ހަރަކާތް ހުއްޓެވެ. ހީވަނީ އަމިއްލަ އިޚްތިޔާރެއް އެއަށް ލިބިފައިވާހެނެވެ. ދެމުބައާ ދިމާއިން ހުރީ އާދަޔާ ޚިލާފަށް މައްޗަށް ހިއްލިފައެވެ. ނިތްކުރިން ކުޑަކޮށް ކުރިއަށް ނުކުމެފައި ހުރިއިރު ނިތްކުރީގައި ވަށްބުރެއްހެން ހަތަރު އަޑިކޮޅު ހުއްޓެވެ. ދެބުމަ ގުޅޭ ހިސާބުގައި އަޑިވެފައި ހުރި ތަން ބޮޑެވެ. ދެން ހުރި ތިން ތަންކޮޅު ހުރީ އޭގެ ވަށައިގެންވާ ގޮތަށެވެ. ދެ ކޯތާފަތުގެ ބަޔަކުން ކަންފަތާ ދިމާއަށް ވާގޮތަށް ކުދި ކަށިތަކެއް ނިކުމެފައި ހުއްޓެވެ. އޭނާގެ ހަންގަޑު އަލިވެފައި ވަރަށް މަޑުމަޑު ފިޔާތޮށި ކުލައެއް ހުއްޓެވެ. އައިބެއްނުވާ އޮމާންކަމެއް އެ ހަމުގައި ހުއްޓެވެ. ކުރިއަށް ފިޔަވަޅު އަޅާލުމާއެކު ކުރިމަތިން ލިބާސް ފޭވެ އޭނާގެ ނިވާކަމެއްނެތް ފައިގެ ބޮޑުބައެއް ފާޅުވިއެވެ. ބޭރީތު ވެސް އޭނާގެ މަޤާމުން ފައިބައި ސަމިއާނާއަށް އަތްތިލަ ދިއްކޮށްލީ ހިނިތުންވެލައިގެން ހުރެއެވެ. އެ އަތުގައި ސަމިއާނާ ހިފައި ބޭރީތާ ގާތްވެލައި ކަރާއިކަރުޖައްސައި ސަލާމްކުރިއެވެ. އަދި ދުރަށް ޖެހިލި ވަގުތު މަޢުނަވީ ބެލުމަކުން ރައުލްއަށް ބަލާލިއެވެ.


އިންޑިޔާގައި ކޮވިޑް ކޭސްތައް ޕީކަށް ދާނެކަމަށް ބެލެވެނީ އަންނަ...\nއިންޑިޔާގައި ކޮވިޑް ކޭސްތައް ޕީކަށް ދާނެކަމަށް ބެލެވެނީ އަންނަ ހަފްތާގައި\nފާއިތުވި9ދުވަހު ވަނީ ދުވާލެއްގެ މައްޗަށް ތިން ލައްކައަށްވުރެ ގިނަ މީހުންނަށް ކޮވިޑް ޖެހިގެން ރިޕޯޓްކޮށްފައި\nޕީކަށް ދާނެކަމަށް ކުރިން ބެލެވުނީ މެއި މަހުގެ5އާއި 10އާ ދެމެދު\nކޮވިޑް ޖެހިފައިވާ މީހުންގެ އަދަދު މިހާރު ރިޕޯޓްކުރަމުންދާ އަދަދަށްވުރެ 50 ގުނަ އިތުރުވާނެ\n1 މެއި 2021 | ހޮނިހިރު 08:19\nނިއުދިއްލީގެ ހޮސްޕިޓަލެއްގައި ކޮވިޑްގެ ބަލި މީހަކަށް ފަރުވާދެނީ\nއިންޑިޔާގައި މިހާރު ހަލުވިކަމާއެކު ކޮވިޑް-19 ފެތުރެމުން އަންނައިރު ކޭސްތައް ޕީކަށް ދާނެކަމަށް ބެލެވެނީ މެއި މަހުގެ3އާއި5އާ ދޭތެރޭގައި ކަމަށް އެގައުމުގެ ސަރުކާރަށް ލަފާދޭ ސައިންސްވެރިން ބުނެފިއެވެ.\nކުރިން އަންދާޒާކުރި ވަރަށް ވުރެ އަވަހަށް ޕީކަށްދާނެ ކަމަށް މިހާރު ވަނީ ބެލެވިފައެވެ. އެއީ ކުރިން ހީކުރި ވަރަށް ވުރެ ހަލުވި މިނުގައި ވައިރަސް ފެތުރެމުންދާތީއެވެ. އިންޑިޔާ ސަރުކާރަށް ކޮވިޑް-19ގެ ކަންތަކުގައި ލަފާދޭ ސައިންސްވެރިންގެ ޓީމުން އަންނަނީ އެގައުމުގެ ކޮވިޑްގެ ހާލަތުގެ މައްޗަށް މޮޑެލް އެއް ތައްޔާރުކޮށް ދިރާސާކުރަމުންނެވެ.\nދުނިޔޭގެ ދެ ވަނަ އަށް އެންމެ އާބާދީ ބޮޑު ގައުމުގައި ފާއިތުވި9ދުވަހު ޖެހިޖެހިގެން ވަނީ ދުވާލެއްގެ މައްޗަށް ތިން ލައްކައަށްވުރެ ގިނަ މީހުންނަށް ކޮވިޑް ޖެހިގެން ރިޕޯޓްކޮށްފައެވެ. ކޮންމެ ދުވަހަކު އަންނަނީ ރިކޯޑެއް ހަދަމުންނެވެ.\nކޮވިޑްގެ ސަރޖްގެ ސަބަބުން ސަރުކާރަށް މަޖުބޫރުވެރިފައިވަނީ އޮކްސިޖަނާއި، ބޭހާއި ސިއްހީ އެހެނިހެން ސާމާނުގެ އެހީތެރިކަމަށް އެހެން ގައުމުތަކުގެ ކިބައިން އެދޭށެވެ.\nއިންޑިޔާގެ މިހާރުގެ ހާލަތާއި ގުޅޭގޮތުން ރޮއިޓަރސް އާ ވާހަކަދައްކަވަމުން ސަރުކާރަށް ލަފާދޭ ސައިންސްވެރިންގެ ގްރޫޕްގެ ހެޑް އެމް.ވިދްޔަސަގްރް ވިދާޅުވީ އެޓީމަށް ގަބޫލުކުރެވޭ ގޮތުގައި އިންޑިޔާގައި ދުވާލެއްގެ މައްޗަށް ފެންނަ ކޭސްތައް ޕީކަށް ދާނީ އަންނަ ހަފްތާގައެވެ.\nމިގްރޫޕުން އޭޕްރީލް މަހުގެ2ވަނަ ދުވަހު ސަރުކާރަށް ހުށަހެޅި ޕްރެޒެންޓޭޝަންގައި ބުނެފައިވަނީ ޕީކަށް ދާނެކަމަށް ބެލެވެނީ މެއި މަހުގެ5އާއި 10އާ ދެމެދުކަމަށް ވިދްޔަސަގްރް ވިދާޅުވިއެވެ.\nޕްރެޒެންޓޭޝަންގައި ބޮޑަށް އަލިއަޅުވާލީ ކޮވިޑްގެ ބަލި މީހުންނަށް ފަރުވާ ދިނުމަށް ގާއިމުކުރާ ތަންތަނާއި އެހެނިހެން ކަންކަން ޖުލައި މަހާއި އޮގަސްޓް މަހު ކުރުމަށް ރާވާފައިވާތީ އެކަން ބަދަލުކުރުމަށެވެ. އެއީ އޭރަށްވާއިރަށް މިހާރު އައިސްފައިމިވާ ކޮވިޑްގެ ދެ ވަނަ ރާޅު ނިމުމާ ހިސާބުގައިވާނެތީ ކަމަށް ވިދްޔަސަގްރް ވިދާޅުވިއެވެ.\nދޭން ބޭނުންވާ މެސެޖަކީ ދުރު މުސްތަގްބަލަށް ވިސްނައިގެން ކުރަން ރާވާފައިވާ ކަންކަން ކުރުމަށް ވަގުތު ބޭކާރު ނުކޮށް މިހާރު ކޮންމެހެން ކުރަންޖެހޭ ކަންތައްތަކަށް އަވަސް ފިޔަވަޅު އަޅަންޖެހެއޭ. އެއީ މިހާރު ނަގާފައިވާ މިރާޅުން ސަލާމަތްވުމަށް ކުރަންޖެހޭ ކަންކަން ހަތަރު ހަފްތާ އާއި ހަ ހަފްތާގެ މުއްދަތަށް ކުރަންޖެހޭނެ.\nއިންޑިޔާއަށް އައި ކޮވިޑްގެ ފުރަތަމަ ރާޅުގެ ޕީކު އައިސްފައިވަނީ މިދިޔަ އަހަރުގެ ސެޕްޓެމްބަރ މަހުގެ މެދުތެރޭގައެވެ. އޭރު ދުވާލެއްގެ މައްޗަށް ފެނިފައިވަނީ 97،894 ކޭހެވެ. ނަމަވެސް މިހާރު ދުވާލެއްގެ މައްޗަށް ފެންނަމުންދާ ކޭސްތަކަކީ އޭގެ ތިން ގުނައެވެ. އިންޑިޔާގައި ކޮވިޑް ޖެހިފައިވާ މީހުންގެ އަދަދު ވަނީ 18 މިލިއަނަށް އަރާފައެވެ. މަރުވެފައިވާ މީހުންގެ އަދަދު ވަނީ ދެ ލައްކައަށްވުރެ މަތިވެފައެވެ.\nވިދްޔަސަގްރް ވިދާޅުވީ އަސްލު ކޮވިޑް ޖެހިފައިވާ މީހުންގެ އަދަދު މިހާރު ރިޕޯޓްކުރަމުންދާ އަދަދަށްވުރެ 50 ގުނަ އިތުރުވާނެއެވެ. އެއީ ކޮވިޑަށް ޕޮޒިޓިވްވެފައިވާ އެތައް ބަޔަކާއި ކޮންޓެކްޓްވެފައިވާ މީހުން ތިބިއިރު އެމީހުންގެ ފުށުން ބަލީގެ އެއްވެސް އަލާމާތެއް ފެންނަމުންނުދާތީ އެވެ.


Hanganduge Dhulha Heyo Kamah Kakuni Mas Vareh Nei - Vaguthu\nހަންގަނޑުގެ ދުޅަހެޔޮކަމަށް ކަކުނި މަސް ވަރެއް ނެތް\nދުޅަހެޔޮ ސިއްހަތެއްގައި ހުރުމަކީ ކޮންމެ މީހަކުވެސް އެދޭނެ ކަމެކެވެ. ހަމަ އެފަދައިން ރީތި އަދި އޮމާން ހަންގަނޑެއް ލިބުމަކީ ކޮންމެ މީހެއްވެސް ދެކޭނެ ހުވަފެނެއްކަން ކަށަވަރެވެ. ހަންގަނޑުގެ ދުޅަހެޔޮކަމަށް އެކި މީހުން އެކި ގޮތް ގޮތަށް މަސައްކަތް ކުރާއިރު ބައެއް މީހުންނަކީ ހަންގަނޑު ރީތި ކުރުމަށް ބޮޑެތި ހޭދަތައް ކުރާ މީހުންނެވެ. ނަމަވެސް ވަރަށް ފަސޭހައިން ލިބެން ހުންނަ ތަކެތި ބޭނުންކޮށްގެންވެސް ހަންގަނޑު ރީތި ކުރެވިދާނެއެވެ. އެގޮތުން ކަކުނި މަހަކީ ފާހަގަކޮށްލެވޭ އެއްޗެކެވެ.\nކަކުނި މަހުގަައި އެކުލެވޭ ޒިންކް އަދި ވިޓަމިން ބީ- 12 ގެ މާއްދާތަކުން ހަންގަނޑުގައި ހަލާކުވެފައި ހުންނަ ސެލްތައް އިތުރަށް ވަރުގަދަވެގެން ދެއެވެ. މިކަމުގެ ސަބަބުން ހަންގަނޑަށް ޖެހޭ ތަފާތު ބަލިތަކުން ދުރުކޮށްދެއެވެ.\nކަކުނީގައި އެކުލެވޭ ބައެއް ކަހަލަ ވިޓަމިން އަދި މިނަރަލްގެ މާއްދާތަކުގެ ސަބަބުން ދިފާއީ ނިޒާމު ވަރުގަދަކޮށްދެއެވެ. އެގޮތުން ސެލިނިއަމް އާއި ޕްރޮޓީން އާއި އޮމެގާ3 ފެޓީ އެސިޑްގެ ސަބަބުން ފަސޭހައިން ޖެހޭ ރޯގާ ފަދަ ބަލިތަކުން ދުރުކޮށްދެއެވެ.\nމީހާ އަވަހަށް ވަރުބަލިވަނީ ނަމަވެސް ކަކުނި މަހަކީ ކެއުން ބުއްދިވެރި އެއްޗެކެވެ. އެހެނީ ކަކުނި މަހުގައި އެކުލެވޭ ނިއުޓްރިއަންސްގެ މާއްދާތަކުގެ ސަބަބުން މެޓަބޮލިޒަމް ރޭޓް އަވަސްކޮށްދޭތީއެވެ.\nބަރުދަން ލުއިކުރަން ބޭނުން ނަމަވެސް ކަކުނި މަހަކީ މުހިންމު ދައުރެއް އަދާކޮށްދޭ އެއްޗެކެވެ. އެގޮތުން ކަކުނި މަހުގެ ސަބަބުން ހަށިގަނޑުގައި ހުންނަ ނުރަނގަޅު ކޮލެސްޓްރޯލްއާއި ކެލޮރީސްގެ އަދަދު ދަށްކޮށްދެއެވެ.\nކޮންމެ އެއްޗެއްވެސް މޮޅު އެއްޗެއްކަމަށް ހަދާފާނެ. ތިވީގޮތުން އަބަދު ހަންގަނޑު ރީތިކުރަން މިއުޅޭ އަންހެންވެރިން ދެން ހީވަނީ ކަކުނިކާން ވަރުހިއްޕާވަރުން ފިރިމީހާޖެހޭނީ ފަރުމަތީ ކަކުނި ހިފަން އުޅެންހެން.\nޖުލައި 14, 2018 14:20\nތެދެއް ތި ބުނީ.... ލޮލް\nޖުލައި 21, 2018 05:31


Mohamed Shafiu: 4/1/13 - 5/1/13\nޖިނާޔާތުގެ ލުޣަވީ މާނައާއި އިޞްޠިލާޙީ މާނަ\nالجنايات އަކީ جناية ގެ جمع އެވެ. މިބަސް ފާފަކުރުމުގެ މާނައިގައި ބޭނުންކުރެވެއެވެ. އަދި ހަށިގަނޑަށް ނުވަތަ މުދަލަށް ނުވަތަ އަބުރާއި ޢިއްޒަތަށް އަރައިގަތުމަށްވެސް جناية ކިޔެއެވެ.\nPosted by Mohamed Shafiu at 10:11 PM0comments\nLabels: އަދަބު އަޚްލާޤު, އިސްލާމީ ޝަރީޢަތް, މުޙައްމަދު ޝާފިޢު ބިން ޢަބްދުލްޣަފޫރު, ޖިނާޔާތު\nPosted by Mohamed Shafiu at 6:41 AM0comments\nPosted by Mohamed Shafiu at 12:05 PM0comments\nއިސްލާމީ ތަރުބަވީ ނަފްސާނީ ޢިލްމުގެ މުހިއްމު އަސާސްތައް\n2- އިންސާނާގެ އަޞްލަކީ އާދަމް ޢަލައިހިއްސަލާމެވެ. އާދަމް ޢަލައިހިއްސަލާމް އުފެއްދެވުނީ ވެލިންނެވެ.\n3- އިންސާނާއަކީ ކަރާމާތްތެރިކުރެވިގެންވާ މަޚްލޫޤެކެވެ. وَلَقَدْ كَرَّمْنَا بَنِي آدَمَ – الإسراء: ٧٠ މާނަ: “ހަމަކަށަވަރުން، ތިމަންއިލާހު، އާދަމުގެދަރިން މާތްކުރެއްވީމެވެ.”\nPosted by Mohamed Shafiu at 2:21 AM0comments\nLabels: ހުޅަނގު, ނަފްސާނީ ޢިލްމު, ނަފްސު, ރަޤާއިޤް, މުޙައްމަދު ޝާފިޢު ބިން ޢަބްދުލްޣަފޫރު, ތަރުބިއްޔަތު\nPosted by Mohamed Shafiu at 1:36 PM0comments


BREAKING NEWS: Italy In Ithuru 49 Meehun Maruvejje - Vaguthu\nއިޓަލީން އިތުރު 49 މީހަކު މަރުވެއްޖެ\nކޮވިޑް-19 މިހާރު އެންމެ ހަލުވިކަމާއިއެކު ފެތުރެމުންދާ އިޓަލީވިލާތުން އަނެއްކާވެސް އިތުރު 49 މީހަކު ކޮވިޑް-19 ޖެހިގެން މަރުވެއްޖެއެވެ. މިއަދަކީ އެއްދުވަސް ތެރޭގައި އިޓަލީވިލާތުން އެންމެ ގިނަ މީހުން މަރުވި ދުވަހެވެ.\nމިހާތަނަށް އިޓަލީވިލާތުން ވަނީ ޖުމްލަ 197 މީހަކު ކޮވިޑް-19 ޖެހިގެން މަރުވެފައެވެ.\nމިއަދު އިތުރު 788 މީހަކު ވަނީ ބައްޔަށް ޕޮޒިޓިވް ވެފައެވެ. ބަލި ޖެހުނު މީހުންގެ ޖުމްލަ އަދަދު މިހާރު ވަނީ 4636 އަށް އަރާފައެވެ. އޭގެ ތެރެއިން 462 މީހެއްގެ ހާލު ސީރިއަސް އެވެ. ހާލު ސީރިއަސް މީހުންގެ އަދަދު އިއްޔެ އަށްވުރެ މިއަދު ވަނީ 150 އިތުރު ވެފައެވެ.\nއިޓަލީވިލާތުގެ 22 ރީޖަނަށް މިހާރު ވަނީ ކޮވިޑް-19 ފެތުރިފައެވެ.\nޔޫރަޕްގެ ގައުމުތަކުގެ ތެރެއިން އެންމެ ބާރަށް ކޮވިޑް-19 ފެތުރެމުން ދަނީ އިޓަލީވިލާތުގައެވެ. އަދި ޗައިނާ ފިޔަވައި އެންމެ ގިނަ މީހުން މަރުވެފައި ވަނީ ވެސް އެގައުމުންނެވެ. އެހެންކަމުން އެކަމުގެ އަސަރު އިޓަލީވިލާތުގެ އިޤުތިޞާދަށް ވެސް ގެންދަނީ ކުރަމުންނެވެ.


ޙަޤީޤީ ޙާދިސާ: އަޅުގަނޑަށް ލިބުނު ނުބައިކަމުގަ ހައްދުފަހަނައަޅާފައިވާ މައިދައިތަ ފަދަ މައިދައިތައެއް އެއްވެސް އަންހެނަކަށް ނުދެއްވުން އެދި ދުޢާކުރަން!\nގިނަ އަންހެނުން ފަދައިން ކައިވެންޏަށްފަހު އަޅުގަނޑުވެސް ބޭނުންވީ ވަކިދިރިއުޅެކެވެ. ނަމަވެސް އަދި އެއިރު ފިރިމީހާ ގަނެފައިވާ ފްލެޓް ނުނިމޭތީ ދުވަސްކޮޅަކަށް ފިރިމީހާގެ މަންމަ ނުވަތަ މައިދައުތަ އާއިއެކުގައި ދިރިއުޅެން ޖެހުނެވެ.\nބައެއް މައިދައިތައިން ކުރާ ނުބައި ކަންކަމުގެ ވާހަކަ އަބަދުވެސް އަޑުއިވެއެވެ. އަޅުގަނޑަށް ލިބުނީ އެކަމުގައި އަރާހުރި މައިދައިތައެކެވެ. އޭނާގެ މަސައްކަތަކީ އަޅުގަނޑަށް އަމުރުކުރުމާއި ކުށްދެއްކުމެވެ. ދައްކާނެ ކުށެއް ނުފެންނަ ދުވަސްދުވަހު ކުށް އުފައްދައިގެންވެސް ދައްކައެވެ.\nޤަބޫލުރަން އުނދަގޫވެދާނެއެވެ. ނަމަވެސް ކައްކަން އުދާފައި ހުއްޓާ ސިއްރުން އެއަށް މިރުސް ނުވަތަ ލޮނުފަދަ އެއްޗެތި އެބަ އަޅައެވެ. އެއްޗެތި ދޮވެފައި ހިއްކަން އަޅާފައި ހުއްޓާ އެއިގައި އެބަ ލައްޖައްސުވައެވެ. ހެނދުނު އޮފީހަށްދާން ފިރިމީހާގެ ބޫޓު ޕޮލިސްކޮށްދީފައި ބެހެއްޓީމާ އެބޫޓު އެބަ ހަޑިކުރެއެވެ.\nއަޅުގަނޑުގެ ފިރިމީހާއަށް ކަންކަން ވިސްނޭތީ އެއްވެސް އެއްޗެއް ނުބުނެއެވެ. ނަމަވެސް ކައްކާ އެއްޗެތީގެ ރަހަ ނުބައިވީމާ ކާން އުނދަގޫވާނެތާއެވެ. ދޮވެފައި ހުންނަތަކެތި ހަޑިކުރީމާ އަލުން ދޮންނަން އުނދަގޫވާނެތާއެވެ. މިފަދަ އެތައް ކަމެކެވެ.\nއެޙާލަތުން އަޅުގަނޑަށް ސަލާމަތްކަން ދެއްވެވުން އެދި ދުޢާކުރަމުން ގެންދަނިކޮށް އެއްދުވަހަކު މައިދައިތަ ފައިކައްސާލައިގެން ވެއްޓި ފަޔަށް އަނިޔާވެގެން ޕްލާސްޓަރު އަޅަންޖެހިއްޖެއެވެ. ނުހިނގޭނެ ގޮތް މެދުވެރިވެއްޖެއެވެ. އަޅުގަނޑަށް ވެވުނުހައި ރަނގަޅަކަށް ޚިދުމަތްކުރީމެވެ. ހެޔޮދުޢާކުރީމެވެ.\nއެހިސާބުން ކައްކާ އެއްޗެތީގެ ރަހަ އޮންނަނީ މީރުވެފައެވެ. އެހެން އުނދަގޫތައްވެސް ކެނޑިއްޖެއެވެ. ފިރިމީހާއަށް ހުރިހާ ކަންކަން ޔަޤީންކުރެވިއްޖެއެވެ. ނަމަވެސް ފިރިމީހާ، އޭނާގެ މަންމައަށް އެންމެ ބަހެއްވެސް ނުބުނެއެވެ. އަޅުގަނޑުވެސް އެއްވެސް އެއްޗެއް ނުބުނަމެވެ. މައިދައިތަ ގަދަވެގެން ހުންނަނީ ވަރަށް ލަދުންނެވެ. ކުރަމުން އައި ހުރިހާ ކަންކަން ފަޅާޢައިފިކަން އެނގުމުންނެވެ.\nއަޅުގަނޑު ހިތަށް އަރައެވެ. ހަމަގައިމުވެސް މައިމީހާއަކަށް އޭނާގެ އަމިއްލަ ދަރިފުޅާ ކައިވެނިނުކުރެވޭނެއިރު ދަރިން ކައިވެނިކުރާ އަނބިންނަށް އެހައި ބޮޑަށް ހަސަދަވެރިވަނީ ކީއްވެގެން ހެއްޔެވެ؟ ޤިޔާމަތް ދުވަސް އޮތީ ކުރިއަށް ނޫންހެއްޔެވެ؟ ފާފަވެރިނުވާނެ ކަމަށް ހީކުރަނީ ހެއްޔެވެ؟\nހަމަގައިމުވެސް އަޅުގަނޑު ވާނީ އަޅުގަނޑުގެ ދަރިން ކައިވެނިކޮށްގެން ގެއަށް ގެންނަ އަނބިމީހާގެ ބެސްޓްފްރެންޑަށެވެ. އެންމެ ގާތް އެހީތެރިޔާއަށެވެ! އިން ޝާ ﷲ\n- ސަލީމާ ސަޢީދު / މިއަދުނޫހުގެ ކިޔުންތެރިއެއް


މަޤާމް :އެސިސްޓެންޓް ޕަބްލިކް ރިލޭޝަންސް އޮފިސަރ\nމި ހޮސްޕިޓަލުގެ، ތިރީގައިމިވާ މަޤާމަށް މީހަކު ބޭނުންވެއްޖެއެވެ. މިމަގާމަށް ބޭނުންވަނީ، މަސައްކަތަށް ޝައުޤުވެރިކަންހުރި، ޤާބިލްފަރާތެކެވެ.\nޕަބްލިކް ރިލޭޝަންސް އެންޑް މީޑިޔާ ޑިޕާޓްމަންޓް / އިންދިރާ ގާނދީ މެމޯރިއަލް ހޮސްޕިޓަލް / މާލެ\nޞިއްހީ ފަރުވާ ހޯދުމަށް ހޮސްޕިޓަލަށް އަންނަ މީހުންނަށް (އެމީހާ އައި ބޭނުމަކާއި ގުޅޭގޮތުން) މަގުދައްކައިދީ އެހީތެރިވެދިނުން.\nކުއްލި ހާލަތްތަކުގައި ގެނެވޭ ބަލިމީހުންގެ މަޢުލޫމާތު ހޯދައި އަންގަންޖެހޭ ފަރާތްތަކަށް އެންގުމުގައި އެހީތެރިވުން.\nޕީ.އޭ.ސިސްޓަމް ޗެކްކޮށް ބެލުމާއި، ކިޔޫއިން ސިސްޓަމްގެ ކަންތައްތައް ރަގަނޅުތޯ ބަލައި ޗެކްކޮށް މައްސަލައެއް އޮތްނަމަ އަންގަންވާ ފަރާތްތަކަށް އަންގައި ހައްލުކުރުން.\nއައި.ޕީ.ޑީ ގައި ޑޮކްޓަރުން ބަލިމީހުން ބައްލަވަމުން ގެންދަވާއިރު ކޮޓަރީގެ ބޭރުގައި ކިޔޫގައި ތިބޭމީހުންނަން އެއްވެސް ކަހަލަ މައްސަލައެއް ދިމާވޭތޯ ބަލަމުންގެންދިއުން. އަދި ޑޮކްޓަރ އިންނަވާ ކޮޓަރީގައި ނެތްނަމަ ވީގޮތެއްބަލައި ، ކިޔޫގައި ތިބޭ މީހުންނަށް މަޢުލޫމާތު ދެމުންގެންދިއުން. އަދި މިކަން ބެލެހެއްޓުން.\nކޯލް ސެންޓަރ އަދި ކައުންޓަރުތަކުގައި މަސައްކަތްކުރާއިރު އެތަންތަނަން އަންނަކޯލްތަކަށް ޖަވާބުދީ ، ޕާސްކުރަން ޖެހޭ ކޯލްތައް ޕާސްކުރުން އަދި މަޢުލޫމާތު ސާފުކޮށްދިނުން.\nޑިއުޓީ ގައި ދިމާވާ މައްސަލަތައް ޤަވާއިދުން ނޯޓްކޮށް ހައްލުކުރެވޭ ކަންތައް ހައްލުކުރުމަށް ފަހު ނުކުރޭ ކަންތައްތައް އެވަގުތެއްގައި ހުންނެވި ވެރިއެއްގެ ލަފާގެ މަތިން ހައްލުކުރަމުން ދިއުން.\nހޮސްޕިޓަލަށް އަންނަ ބަލިމީހުންނާ ޚާއްސަކޮށް ، އާއްމުކޮށް ހޮސްޕިޓަލަށް އަންނަ ހުރިހާ މީހުންނާމެދު ގާތްގުޅުމެއް އުފެއްދުމަށް މަސައްކަތްކުރުމާއި ހިނިތުންވުމާއި، އޯގާތެރިކަމާއިއެކު ކޮންމެ މީހަކާއިވެސް ބައްދަލުކުރުން. އަދި އެއްވެސް މީހަކާއި މެދު ރުޅިވެރިކަމެއް ނުބޭއްވުން.\nޑޮކްޓަރުންނަށް އެޕޮއިންޓްމަންޓް ހަދައިދިނުމުގައި ބޭނުންވާ މަޢުލޫމާތު ސާފުކުރުމުގައި އޯގާތެރިކަމާއިއެކު މުއާމަލާތްކުރުން.\nހޮސްޕިޓަލުގެ ޚިދުމަތް ލިބިގަތުމަށް އަންނަ ފަރާތްތަކުން ޚިދުމަތަށް ދައްކާ ފައިސާ ބަލައިގަނެ މެމޯ ހަދައި ދިނުން.\nޑިއުޓީ ގައި ތިބޭއިރު ހޮސްޕިޓަލްގައި ހިނގާ ކަންތައްތަކާއި، އަދި ކަސްޓަމަރުންނަށް ދޭންޖެހޭ މަޢުލޫމާތުތައް ހޯދައި، އެމަޢުލޫމާތުތައް ފޯރުކޮށްދިނުމަށް އަބަދުވެސް ތައްޔާރުވެ ތިބުން .\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ3ޑިސެމްބަރ 2019 ވާ އަންގާރަ ދުވަހުގެ 13.30 ގެ ކުރިން، މި ހޮސްޕިޓަލުގެ 11 ވަނަ ފަންގިފިލާގެ ހިއުމަން ރިސޯސަސް ޑިޕާޓްމަންޓް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލްކުރައްވާނަމަ ކުރައްވާނީ [email protected] އަދި ފެކްސް ނަންބަރީ 3316640އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،5ޑިސެމްބަރ 2019 އާއި 30 ޑިސެމްބަރ 2019 އާ ދެމެދު، މި ހޮސްޕިޓަލުގެ 11 ވަނަ ފަންގިފިލާގެ ހިއުމަން ރިސޯސަސް ޑިޕާޓްމަންޓުގައެވެ.\n27 ރަބީއުލްއައްވަލް 1441


Premier League: Liverpool molhuvi iru, United evvaruvehjje\nޕްރިމިއާ ލީގު: ލިވަޕޫލް މޮޅުވިއިރު، ޔުނައިޓެޑު އެއްވަރުވެއްޖެ\nވަޓްފޯޑް އަތުން ލިވަޕޫލް މޮޅުވީ 0-3 ގެ ނަތީޖާއަކުން\nޔުނައިޓެޑު އެއްވަރުވީ ޕެލަސްއާ ވާދަކޮށް 0-0 އިން\nކ. މާލެ 25 ނޮވެންބަރު 2018 | އާދީއްތަ 09:10 1,647\nލިވަޕޫލް ކުޅުންތެރިން ލަނޑު ޖެހުމަށްފަހު އުފާ ފާޅުކުރަނީ - ޓްވިޓަރ\nޕްރިމިއާ ލީގުގައި ލިވަޕޫލް މޮޅުވިއިރު، މެންޗެސްޓާ ޔުނައިޓެޑު އެއްވަރުވެއްޖެއެވެ.\nހޮނިހިރު ދުވަހުގެ ރޭ ކުޅުނު މެޗުން ލިވަޕޫލް މޮޅުވީ ވަޓްފޯޑްއާ ވާދަކޮށް 0-3 ގެ ނަތީޖާއަކުންނެވެ.\nވަޓްފޯޑް ދަނޑުގައި ކުޅުނު މި މެޗުގެ ފުރަތަމަ ހާފްގައި ބޯޅަ ކޮންޓްރޯލް ކޮށްގެން ރަނގަޅަށް ކުޅެމުންދިޔައީ ލިވަޕޫލުންނެވެ. އެގޮތުން އެޓީމުން ދިޔައީ ވަޓްފޯޑްގެ ހާފަށް ބާރުބޮޑުކޮށް ހަމަލާ އުފައްދަމުންނެވެ.\nފުރަތަމަ ހާފްގައި ލިވަޕޫލަށް ލީޑު ނެގުމަށް ގިނަ ފުރުސަތުތަކެއް ލިބި ބޭކާރުވިއެވެ. ވަޓްފޯޑަށްވެސް ވަނީ ފުރަތަމަ ހާފްގައި ލީޑު ނެގުމަށް ފުރުސަތުތަކެއް ލިބި ބޭކާރުވެފައެވެ.\nދެވަނަ ހާފް ފެށިގެން ލިވަޕޫލުން އެޓީމުގެ އެޓޭކްތައް އިތުރަށް ވަރުގަދަ ކުރިއެވެ. އެގޮތުން 67 ވަނަ މިނެޓުގައި ސާޑިއޯ މާނޭގެ އެހީތެރިކަމާއެކު މުހައްމަދު ސަލާހު ކާމިޔާބުކުރި ލަނޑުން އެޓީމުން ވަނީ ލީޑު ނަގާފައެވެ.\nމި ލަނޑަށްފަހުވެސް ލިވަޕޫލުން ދިޔައީ ހަމަލާ އުފައްދަމުންނެވެ. އެގޮތުން 78 ވަނަ މިނެޓުގައި އެލެގްޒެންޑްރާ އާނޯލްޑް ކާމިޔާބުކުރި ލަނޑުން އެޓީމުން ވަނީ ލީޑު ފުޅާކޮށްފައެވެ. އެޓީމުގެ ތިންވަނަ ލަނޑު އިތުރުވަގުތުގައި ކާމިޔާބުކުރީ ރޯބާޓޯ ފިރްމީނިއޯއެވެ.\nމި ނަތީޖާއާއެކު ލިވަޕޫލް އޮތީ ކުޅުނު 13 މެޗުން ލިބުނު 33 ޕޮއިންޓާއެކު ޕޮއިންޓް ތާވަލުގެ ދެވަނައިގައެވެ. މެޗުން ބަލިވި ވަޓްފޯޑް އޮތީ ކުޅުނު 13 މެޗުން ލިބުނު 20 ޕޮއިންޓާއެކު ޕޮއިންޓް ތާވަލުގެ ނުވަ ވަނައިގއެވެ.\nHeading into the final 10 minutes at Old Trafford...\nOne. Final. Push. #MUFC #MUNCRY pic.twitter.com/b1OLU38kR3\nހޮނިހިރު ދުވަހުގެ ރޭ ކުޅުނު މެޗުން ޔުނައިޓެޑު އެއްވަރުވީ ކްރިސްޓަލް ޕެލަސްއާ ވާދަކޮށް 0-0 ގެ ނަތީޖާއަކުންނެވެ.\nޔުނައިޓެޑު ދަނޑުގައި ކުޅުނު މި މެޗުގެ ފުރަތަމަ ހާފް ފެށިގެން ބޯޅަ ކޮންޓްރޯލްކޮށްގެން ރަނގަޅަށް ކުޅެމުންދިޔައީ އެޓީމުންނެވެ. އެގޮތުން ލަނޑު ޖެހުމަށްވެސް އެޓީމުން ދިޔައީ ފުރުސަތު ހޯދަމުންނެވެ.\nމި ހާފުގައި ޕެލަސް އަށް ވެސް ވަނީ ލަނޑު ޖެހުމަށް ފުރުސަތުތަކެއް ލިބިފައެވެ. އެހެންނަމަވެސް އެ ފުރުސަތުތަކުގެ ބޭނުން މާ އެދެވޭ ގޮތުގައި އެޓީމަށް ބޭނުންކުރެވިފައި ނުވެއެވެ.\nދެވަނަ ހާފްގައިވެސް ދެޓީމަށް ވަނީ ލަނޑު ޖެހުމަށް ފުރުސަތުތަކެއް ލިބި ބޭކާރުވެފައެވެ. އެގޮތުން ޔުނައިޓެޑަށް ލިބުނު ހުސް ފުރުސަތުތައް ފާހަގަކޮށްލެވެއެވެ.\nމި ނަތީޖާއާއެކު ޔުނައިޓެޑު އޮތީ ކުޅުނު 13 މެޗުން ލިބުނު 21 ޕޮއިންޓާއެކު ޕޮއިންޓް ތާވަލުގެ ހަތްވަނައިގައެވެ. ޕެލަސް އޮތީ ކުޅުނު 13 މެޗުން ލިބުނު ނުވަ ޕޮއިންޓާއެކު ޕޮއިންޓް ތާވަލުގެ 15 ވަނައިގައެވެ.


SunOnline: Shireen Maraali kamah thuhumathu vaa Najaah dhookohlaifi\nޝީރީން މަރާލިކަމަށް ތުހުމަތުވާ ނަޖާހު ދޫކޮށްލައިފި\nމުހައްމަދު މުޒައްޔިން ނާޒިމް 10 Sep 2019, 16:32\nޝީރީން މަރުގެ މައްސަލައިގައި ތުހުމަތު ކުރެވޭ ނަޖާހު: އޭނާ މިހާރު ވަނީ ދޫވެފައި ---\nމާލޭގައި ހަދަމުންދިޔަ އިމާރާތެއްގައި ހުރި ކުނިތަކެއްގެ ތެރޭގައި މީގެ ނުވަ އަހަރު ކުރިން މަރުވެފައި އޮއްވާ ފެނުނު މަރިޔަމް ޝީރީންގެ މަރުގެ މައްސަލާގައި ތުހުމަތުވާ އޭނާގެ އޭރުގެ ލޯބިވެރިޔާ މުހައްމަދު ނަޖާހު، ތުޑިވިލާ، ލ. ގަން ދޫވެއްޖެ އެވެ.\nޝީރީން މަރާލާފައި އޮއްވާ ފެނުނީ، 2009 ވަނަ އަހަރު ޑިސެމްބަރު މަސް ތެރޭގަ އެވެ. އޭގެ ހަ އަހަރު ފަހުން ކްރިމިނަލް ކޯޓުން ވަނީ އެ މައްސަލައިގައި ތުހުމަތުވާ މުހައްމަދު ނަޖާހު މައްޗަށް ގަސްތުގައި މީހަކު މެރި ކަމުގެ ކުށް ސާބިތު ނުވާ ކަމަށް ހުކުމް ކޮށްފަ އެވެ. ދައުލަތުން ވަނީ އެ މައްސަލަ ހައި ކޯޓުގައި އިސްތިއުނާފު ކޮށްފަ އެވެ.\nމިއަދު އިސްތިއުނާފުގެ އަޑުއެހުމެއް ބޭއްވި އިރު، އެ އަޑު އެހުމަށް ނަޖާހު ހާޒިރެއް ނުވެ އެވެ. މައްސަލަ ބައްލަވާ ބެންޗުގެ އިސް ފަނޑިޔާރު، މުހައްމަދު ނިޔާޒު ވިދާޅުވީ، ނަޖާހު މިހާރު ބަންދުން ދޫކޮށްލާފައިވާ ކަމަށް ބުނެ، މިދިޔަ އާދިއްތަ ދުވަހު ކަރެކްޝަންސް އިން ހައި ކޯޓަށް ސިޓީއެއް ފޮނުވާފައިވާ ކަމަށެވެ.\nއޭނާ ދޫކޮށްލާފައިވަނީ މާފު ދިނުމާއި އަދަބު ލުއި ކޮށްދިނުމުގެ ގާނޫނުގެ 29 ވަނަ މާއްދާގެ ދަށުން ކަމަށް ކަރެކްޝަންސްގެ ސިޓީގެ ބުނެފައިވާ ކަމަށް ފަނޑިޔާރު ނިޔާޒު ވިދާޅުވި އެވެ. ނަޖާހު ދޫވީ އޭނާ ތަންފީޒު ކުރަމުން އައި މަސްތުވާތަކެތީގެ މައްސަލައެއްގައި އިއްވާފައިވާ ޖަލު ހުކުމަކަށް މާފު ދިނުމުން އެވެ.\nމައާފް ދިނުމާއި އަދަބު ލުއިކޮށްދިނުމުގެ ގާނޫނަކީ، ޖިނާއީ ކުށްތަކުގައި ހުކުމް ކޮށްފައިވާ، އަދި އިސްތިއުނާފު ކުރުމުގެ އިތުރު ފުރުސަތެއް ނެތް މީހުންގެ އަދަބުތަކަށް ލުއި ދޭނެ ނުވަތަ މައާފު ދެވޭނެ ގޮތްތައް ބަޔާން ކުރާ ގާނޫނެވެ.\nނަޖާހުއަށް މާފް ދިން އެ ގާނޫނުގެ 29 ވަނަ މާއްދާގެ ދަށުން ރައީސުލްޖުމްހޫރިއްޔާއަށް ލިބިވަޑައިގަންނަވާ ބާރުގެ ދަށުން ވަކި ހާލަތްތަކެއްގައި ކުށްތަކަށް މައާފު ދިނުން ނުވަތަ އަދަބަށް ލުއިދެވޭނެ އެވެ.\n29 ވަނަ މާއްދާގައި ބަޔާންކޮށްގައިވާ ހާލަތްތައް:\nގާނޫނު އަސާސީ ތަސްދީގު ކޮށްފައިވާ އޮގަސްޓް 7، 2008 ގެ ކުރިން ޖިނާއީ އެކިއެކި ކުށްކުށުގައި ކޮށްފައިވާ ހުކުމްތަކަށް ވަކި ހާއްސަ ގިންތިއަކަށް ފެތޭ ހާލަތްތަކުގައި ކޮށްފައިވާ ހުކުމްތައް މާފު ދިނުމުގެ އިހްތިޔާރު،\nހުކުމެއް ނުވަތަ ހުކުމްތަކެއް މުއްދަތަކީ، 25 އަހަރަށްވުރެ ދިގު މުއްދަތަކަށްވެފައި، އެ ހުކުމް ނުވަތަ އެހުކުމްތައް ތަންފީޒުކުރުމުގައި 25 އަހަރު ޖަލުގެ ބަންދުގައި ހޭދައްކޮށްފައިވާނަމަ، ހުކުމް ތަންފީޒު ކުރާ މީހާގެ އުޅުމަށާއި، ސިއްހަތަށާއި، ވަގުތާއި ހާލަތަށް ބަލައި މާފު ދިނުމުގެ އިހްތިޔާރު.\nޖިނާއީ ކުށުގެ ހުކުމް އިއްވާފައިވާ މީހެއްގެ އުމުރަށް ބަލައި ނުވަތަ އޭނާގެ ހުރި ބައްޔަކަށް ބަލައި، ނުވަތަ އިންސާނިއްޔަތުކަމުގެ ނަޒަރަކުން ބަލައި މާފު ދިނުމުގެ އިހްތިޔާރު.\n"ސަން" އަށް އެނގިފައިވާ ގޮތުގައި ނަޖާހު ދޫކޮށްލާފައިވަނީ، މިދިޔަ މެއި މަސް ތެރޭގަ އެވެ. އޭނާ ދޫކޮށްލި އިރު، އޭނާ ގެންދިޔައީ މަސްތުވާތަކެތީގެ މައްސަލައެއްގައި 2012 ވަނަ އަހަރު އޭނާގެ މައްޗަށް އިއްވި 10 އަހަރުގެ ހުކުމް ތަންފީޒު ކުރަމުންނެވެ. އޭގެ ކުރިން އޭނާ ވަނީ 2002 ވަނަ އަހަރު އިއްވި ވައްކަމުގެ މައްސަލައެއްގައި ފަސް އަހަރުގެ ހުކުމެއް ތަންފީޒުކޮށްފަ އެވެ. އަދި އެފަހުން 2007 ވަނަ އަހަރު ވައްކަމުގެ އެހެން މައްސަލައެއްގައި ތިން އަހަރުގެ ހުކުމެއް އައެވެ. ނަމަވެސް އެ ހުކުމް ތަންފީޒު ކުރި ކަމެއް ނުވަތަ ނުކުރާ ކަމެއް ސާފެއް ނޫނެވެ.\nރައީސް އިބްރާހިމް މުހައްމަދު ސޯލިހްގެ ތަރުޖަމާނު އިބްރާހިމް ހޫދު "ސަން" އަށް ވިދާޅުވީ، ރައީސް ސޯލިހު ނަޖާހުއަށް މާފު ދީފައިވަނީ، ގާނޫނީ އިމުގެތެރެއިން މާފު ދިނުމަށް އޭނާ ޝަރުތު ފުރިހަމަވާތީ ކަމަށެވެ. އޭނާގެ މައްޗަށް އައިސްފައިވާ ދެ ހުކުމަކީ، ކުރީގެ ގާނޫނުތަކުން އައިސްފައިވާ ހުކުމްތަކެއް ކަމަށް ހޫދު ވިދާޅުވި އެވެ.\n"މިހާރު ގާނޫނުލް އުގޫބާތުން އޭނައަށް [ނަޖާހުއަށް] އެވަރުގެ ޓާމެއް ސާވް [ތަންފީޒު] ކުރާކަށް ނުޖެހޭނެ. ދެން ބަލަނީ އޭނާ ސާވް ކުރީ ކިހާވަރަކަށްތޯ، އޭނަ އެބައޮތް ހަ އަހަރު ތަންފީޒުކޮށްފައި. އެއީ މިހާރުގެ ގާނޫނުލް އުގޫބާތުން އޭނަ ސާވް ކުރާނެ މިންވަރު. އެހެންވެ އޭނަ އެލިޖިބަލް ވަނީ އެއަށް [މާފު ދިނުމަށް]،" ހޫދު ވިދާޅުވި އެވެ. "ދެން އޭނާގެ މައްޗަށް [މަރުގެ މައްސަލައިގައި] ކުށް ސާބިތުވެފައި ނެތް އަދި. އެހެން އޮއްވާ އެކަމަށް ރިއާޔަތްކޮށްފައި އޭނައަށް މި ހައްގު ގެއްލުވައެއް ނުލެވޭނެ،"\nނަޖާހުގެ މައްޗަށް ގަސްތުގައި މީހަކު މެރި ކަމުގެ ދައުވާ ކުރީ ޑިސެމްބަރު، 20، 2009 އިން ފެށިގެން މާފަންނު ކުރަހާގޭގެ ކޮޓަރިއެއްގެ ތެރޭގައި މަރިޔަމް ޝީރީނާއެކު އުޅުނު އުޅުމުގައި އޭނާ ޝީރީން މަރާލާފައިވާ ކަމަށް ބުނެ އެވެ. ކްރިމިނަލް ކޯޓްގެ ޝަރީއަތުގައި ދައުލަތުން ބުނެފައި ވަނީ، ނަޖާހު ޝީރީން މަރާލުމަށްފަހު އޭނާގެ ހަށިގަނޑު ފޮއްޓަކަށް ލައިގެން ޓެކްސީއެއްގައި ގެންގޮސް މާފަންނުގައި އިމާރާތްކުރަމުންދިޔަ ގެއެއްކަމުގައިވާ މ. އަންގާގިރީގައި ބަހައްޓާފައިވާ ކަމަށެވެ.\nޝީރީންއާއި އޭނާ މަރާލި ކަމަށް ތުހުމަތު ކުރެވޭ ނާޖަހު ---\nކްރިމިނަލް ކޯޓުގެ ހުކުމްގައި ވަނީ ޝީރީން މަރުވި ސަބަބު ނޭނގޭ ކަމަށާއި އޭނާ މަރުވި ސަބަބު ދެނެގަނެވޭނީ ޕޯސްޓްމޯޓަމް ހަދައިގެން ކަމުގައިވާތީ، ޕޯސްޓްމޯޓަމް ހެދުމަށް ލަފާދީފައިވާނެ ކަމަށް ޝީރީން ބެއްލެވި ޑޮކްޓަރުން ބުނެފައިވާ ކަމަށެވެ. އެހެންނަމަވެސް ޝީރީންގެ ޕޯސްޓްމޯޓަމް ހެދިކަން ދައުލަތުން ހުށަހެޅި ލިޔުންތަކުން އެނގެން ނެތް ކަމަށް އެ ހުކުމްގައި ވެއެވެ.\nކްރިމިނަލް ކޯޓުގެ އެ ހުކުމް ހައިކޯޓުގައި އިސްތިއުނާފުކޮށްފައިވާއިރު، މިހާރު އަޑުއެހުންތައް ކުރިއަށް ގެންގޮސް ވަނީ ހުކުމް ކުރުމުގެ މަރުހަލާއާ ހަމައަށް އާދެވިފަ އެވެ. ނަމަވެސް މިއަދު ޝަރީއަތުން ސާފު ކުރަން ބޭނުންވާ ކަންކަން ސާފުކުރުމަށް އަޑުއެހުމެއް ބޭއްވި އެެވެ.\nއެ އަޑުއެހުމުގައި ޝަރީއަތުން ނިންމީ، ކްރިމިނަލް ކޯޓުން ޝީރީންގެ ވާރިސުންގެ ތެރޭގައި ހިމެނޭ ހަތަރު ދަރިންގެ ބަޔާން ނަގާފައި ނުވާތީވެ، ވާރިސުން ތިބި ތަނެއް ބެލުމަށެވެ. އަދި އެ ވާރިސުންގެ ބަޔާން ނެގޭތޯ ބަލާނެ ކަމަށް ޝަރީއަތުން މިއަދު ނިންމެވި އެވެ.


Dubai boduvazeeruge naibu avaharavejje - AO News\nޔޫއޭއީގެ ބޮޑުވަޒީރުގެ ނައިބް އަވަހާރަވެއްޖެ\nޔޫއޭއީގެ ބޮޑުވަޒީރުގެ ނައިބު އަދި ޔޫއޭއީގެ މާލީ ވަޒީރު ޝައިޚު ޙަމްދާން ބިން ރާޝިދު އަލްމަކުތޫމް އަވަހާރަވެއްޖެއެވެ.\nޝައިޚު ޙަމްދާން ބިން ރާޝިދު އަލްމަޚްތޫމަކީ ދުބާއީގެ ވެރިޔާ ޝައިޚު މުޙައްމަދު ބިން ރާޝިދު އަލްމަކުތޫމްގެ ބޭބޭފުޅެވެ. އޭނާ އަވަހާރަވީ އާލާސްކަންފުޅާ ގިނަ ދުވަސްތަކެއްގައި އުޅުއްވުމަށްފަހު އުމުރުފުޅުން 75ގައެވެ.\nޝައިޚު ހަމްދާން އަވަހާރަވުމުން ދުބާއީގައި ހުންނަ ސަރުކާރުގެ އިދާރާތައް ތިން ދުވަހުގެ މުއްދަތަށް ބަންދުކޮށް ދިހަ ދުވަހުގެ މުއްދަތަށް ބައި ދަނޑިއަށް ދިދަ ތިރިކޮށް ހިތާމަ ފައުޅުކުރާނެކަމަށް ދުބާއީގެ ސަރުކާރުންވަނީ އިޢުލާނުކޮށްފައެވެ.\nމީގެ އިތުރުން ކޯވިޑް-19ގެ ބަލިމަޑުކަމުގެ ސަބަބުން ޝައިޚު ޙަމްދާންގެ ޖަނާޒާގައި ބައިވެރިވާނީ ޢާއިލީ ބޭފުޅުން އެކަނިކަމަށްވެސް ދުބާއީގެ ސަރުކާރުން ވިދާޅުވެއެވެ.\nޝައިޚު ޙަމްދާން ޔޫއޭއީގެ މާލީ ވަޒީރުގެ މަޤާމަށް ޢައްޔަންކުރެއްވުނީ 1971ވަނަ އަހަރުއެވެ.\nޔޫއޭއީ ބޮޑުވަޒީރުގެ ނައިބު އަދި މާލީ ވަޒީރު


Maadhamaa Majilis ah dhaan 12 memberun ninmaifi\nމާދަމާ މަޖިލީހަށް ދާން 12 މެންބަރުން ނިންމައިފި\nގޮނޑި ގެއްލިފައިވާ ކަމަށް އީސީން ބުނާ ތިން މެންބަރުން ކަމަށްވާ ސައުދާއި އަމީތު އަދި ވައްޑެ - އަހުމަދު ޝުރާއު | އަވަސް\nރައްޔިތުންގެ މަޖިލީހުގެ ގޮނޑިއާމެދު ސުވާލު އުފެދިފައިވާ 12 މެންބަރުން މާދަމާ މަޖިލީހުގެ ޖަލްސާގައި ބައިވެރިވަޑައިގަތުމަށް ނިންމަވައިފި އެވެ.\nއެ މެންބަރުން އެގޮތަށް ނިންމަވާފައިވަނީ ސުޕްރީމް ކޯޓުން އެންމެފަހުން އިއްވެވި ހުކުމުން އެ މެންބަރުންގެ ގޮނޑި އަދި ގެއްލިފައިނުވާކަން ކަށަވަރުވެފައިވާތީ އެވެ. މެންބަރުން އެގޮތަށް ވިދާޅުވަނީ ހުކުމުގައި މެންބަރުންގެ ގޮނޑި ނުގެއްލޭ ކަމަށް ބުނެ ހުށަހަޅާފައިވާ މައްސަލަތަކަކީ ވަކިވަކިން ސުޕްރީމް ކޯޓްގެ ބެންޗުން ބަލައި މަޖިލިސް މެންބަރުންގެ ގޮނޑިތަކާ މެދު ގޮތެއް ނިންމަން ޖެހޭ ފަދަ މައްސަލަތަކެއް ކަމަށް ބުނެފައިވާތީ އެވެ.\nމިހާތަނަށް އެ 12 މެންބަރުންގެ މައްސަލާގައި ވެސް ސުޕްރީމް ކޯޓުން ނިހާއީ ހުކުމެއް ނުއިއްވަ އެވެ. ހުކުމުގައި ވެސް އެކަން ފާހަގަކޮށްފައިވާއިރު އަށް މެންބަރެއްގެ މައްސަލަ ކޯޓުގައި ރަޖިސްޓްރީކޮށްފައިވާ ކަމަށް ބުނެފައިވެ އެވެ. އަދި އަނެއް ހަތަރު މެންބަރުންގެ މައްސަލާގައި އަޑުއެހުންތަކެއް ބާއްވައި އެ މައްސަލާގައި ހުކުމެއް ނުއިއްވާ މައްސަލަ ބޭރުކޮށްލާފައިވަނީ އެފަދަ މައްސަލަތަކުގައި ސުޕްރީމް ކޯޓުން އަމަލުކުރަންޖެހޭ ގޮތާ ހިލާފަށް ކަމަށް ވެސް ހުކުމުގައިވެ އެވެ.\nމެންބަރެއްގެ ގޮނޑިއާމެދު އުފެދޭ ސުވާލަށް ނިހާއީ ހުކުމެއްގެ ސިފަ ލިބިގެން ދާނީ ފައިސަލާވާނެހެން އެއްވެސް އޮޅުމެއް ނޯންނާނެހެން ސުޕްރީމް ކޯޓުން ގޮތެއް ކަނޑައެޅުމުންކަން ބަންޑާރަ ނައިބުގެ ފަރާތުން ހުށަހެޅި ދުސްތޫރީ މައްސަލާގެ ހުކުމުގައި ސުޕްރީމް ކޯޓުން ބުންޏެވެ.\nބައެއް ގާނޫނީ ބޭފުޅުން ވެސް ވަނީ ގޮނޑި ގެއްލިފައިވާކަން ސުޕްރީމް ކޯޓުން ކަނޑަނާޅާހާ ހިނދަކު މެންބަރުންނަށް މަޖިލީހަށް ވަދެވޭނެ ކަމަށް ވިދާޅުވެފަ އެވެ.\nރައްޔިތުންގެ މަޖިލިސް ސުޕްރީމް ކޯޓް 12 މެންބަރުންގެ މައްސަލަ


Baiveriyaa kairyga dhogeh hedhumun dhen kanthah kuraany kihineh? – Iru\nބައިވެރިޔާ ކައިރީގައި ދޮގެއް ހެދުމުން ދެން ހަދާނީ ކިހިނެއް؟\nޝާޝާ· 12 ޖުލައި 2020\nދޮގު ހެދުމަކީ އިންސާނީ ތަބީޢަތުގައިވާ ކަމެކެވެ. ދުވަހަކުވެސް ދޮގެއް ނުހަދާ ކަމަށް ބުނާ މީހާވެސް ކޮންމެވެސް ކުޑަ ދޮގެއް ހަދާފައި އޮންނާނެއެވެ. މިއީ ކިތައްމެ ގޯސް ސިފައަކަށްވިޔަސް، އެއްބައި މީހުންނަށް މިކަމުން ދުރުވުމަކީ އުނދަގޫ ކަމެކެވެ.\nދެމީހަކު ލޯބިން ގުޅިގެން އުޅޭއިރު، އެ ގުޅުމުގައި އާއްމުކޮށް މައްސަލަ ޖެހެން ފަށަނީ އެކަކު އަނެކަކަށް ކުރާ އިތުބާރު ގެއްލުމުންނެވެ. މިގޮތަށް ދިމާވާން މެދުވެރި ވަނީ ވެސް ދެމީހުން ދެމީހުންނަށް ދޮގުހަދައި އޮޅުވައިލައިގެން ކަންކަން ކުރަން އުޅޭތީއެވެ. ނަމަވެސް ވަރަށް ލޯބިވާ ބައިވެރިއެއް ހުންނަނަމަ، އޭނާ ގާތުގައި ދޮގެއް ބުނުމަކީ ހިތް ރުހޭނެ ކަމެއް ނޫނެވެ. އެހެންވިޔަސް، ކޮންމެވެސް ސަބަބަކާހުރެ ދޮގެއް ހެދިއްޖެނަމަ، އެކަމާ ވަރަށް ބޮޑަށް ވިސްނެން ފަށާނެއެވެ. އަދި ބައިވެރިޔާ އެހާ ރަނގަޅަށް އުޅޭއިރުވެސް، އޭނާއަށް ދޮގުހަދައި އޮޅުވައިލެވުމުން އަމިއްލަ މީހާއަށް ކުށްވެރިކަމުގެ އިހުސާސް ކުރެވޭނެއެވެ.\nއެހެންކަމުން، ބައިވެރިޔާ (ފިރިމީހާ/އަނބިމީހާ ނުވަތަ ލޯބިވެރިޔާ) އަށް ދޮގެއް ހެދުމުން، އެކަން އިހުސާސްވުމުން ދެން ކަންތައް ކުރާނީ ކިހިނެއް ހެއްޔެވެ؟ ތިރީގައި މިވަނީ ވަފާތެރި މީހަކު ކަންތައްކުރާނެ ގޮތެވެ.\n1. ލަސްނުވެ ކުށަށް އިޢުތިރާފުވުން\nތި ހެދީ ދޮގެއްކަން ބައިވެރިޔާއަށް އަމިއްލައަށް އެނގިގެން އައިސް އެވާހަކަ ދެއްކުމުގެ ކުރިން، އެވާހަކަ ދައްކައި ކުށަށް އިޢުތިރާފު ވާށެވެ. އަދި ތިމާއަށް ކުރެވުނީ ގޯސް ކަމެއްކަމަށް އެއްބަސްވެ، އެކަމުގެ ފުރިހަމަ ޒިންމާ ނެގުމަށްފަހު ދެވަނަ ފަހަރަށް އެކަން ތަކުރާރު ނުކުރާނެ ކަމުގެ ޔަޤީންކަން ދޭށެވެ.\n2. އެހެން މީހެއްގެ ބޮލަށް ޖަހަން ނޫޅޭތި!\nދޮގު ހެދުނު ކަމަށް އެއްބަސް ވާއިރު، އެ ދޮގު ހަދަން މެދުވެރިވީ ބައިވެރިޔާ ކުރި ކޮންމެވެސް ކަމަކުންނޭ، ނުވަތަ އެހެން މީހެއްގެ ސަބަބުންނޭ ކިޔައިގެން އެހެން މީހުންގެ ބޮލުގައި ނާޅުވައްޗެވެ. އެކަމަށް އެއްބަސް ވާއިރު ޖުމްލު ފަށަން ވެސް ވާނީ “އަހަރެން” އޭ ކިޔައިފައެވެ. މިސާލަކަށް “އަހަންނަށް ގޯހެއް ހެދިއްޖެ” މިފަދަ ގޮތަކަށެވެ. ބައިވެރިޔާގެ ކުށެއް ދައްކައިގެން އަމިއްލަ ކުށް ފޮރުވަން އުޅޭނަމަ، މައްސަލަ ދާނީ ހައްތަހާ ގޯހުން ގޯހަށެވެ.\n3. ދޮގު ފަޅާއެރުމުން އެއްބަސްވާތި\nއެވާހަކަ ނުބުނެ ހުއްޓައި ބައިވެރިޔާއަށް އެހެން ގޮތަކުން އެކަން އެނގިގެން އައިސް އެހުމުން، ނަމަނަމަ އިތުރު ދޮގެއް ނުހަދައްޗެވެ. އޭގެ ބަދަލުގައި ދޮގު ހެދުނު ކަމަށް ރީތިކޮށް އެއްބަސްވެ، ދެވަނަ ފަހަރަށް ތަކުރާރު ނުކުރާނެ ކަމުގެ ޔަޤީންކަން ދޭށެވެ. އެއް ދޮގު ފޮރުވަން ވެއްޖެނަމަ، އެތައް ހާސް ދޮގެއް ހަދަން ޖެހޭނެއެވެ. އަދި އެންމެފަހުން ނުކުންނަ ނަތީޖާ މާ ގޯސްވާނެއެވެ.\n4. އެކަން ރަނގަޅު ކުރަން ކަންތައް ކުރަންވީ ގޮތް އެހުން\nދޮގު އެއޮތީ ހެދިފައިކަމަށް ވުމުން، ބައިވެރިޔާ އެކަމާ ދެކެނީ ކިހިނެއްތޯ އަހައި، އެކަން ރަނގަޅު ކުރުމަށް ދެން ހަދަންވީ ކިހިނެއްކަން އޮޅުންފިލުވާށެވެ. އަދި އޭނާ ތިބާއަށް ކުރާ އިތުބާރު ގެއްލިފައިވާނަމަ، އެ އިތުބާރު އަލުން ހޯދަން ތިބާ ކުރަންވީ ކީއްތޯ އަހާށެވެ.\nބޮޑު ދޮގެއް ހަދާފައި އެކަމަށް އިޢުތިރާފުވުމުން، ބައިވެރިޔާ ހިތްހަމަނުޖެހިފައި ހުރެދާނެއެވެ. އަދި އޭނާގެ ރުހުން ހޯދަން ވަރަށް ގިނައިރު ވާހަކަ ދައްކަންވެސް ޖެހިދާނެއެވެ. މީގެ އިތުރުން، ދެމީހުންގެ މެދުގައި ކުރެވޭ ކޮންމެ ޒުވާބެއްގައި އޭނާ އެ ދޮގުގެ ވާހަކަ ގެންނާނެ ކަން އެނގެންވާނެއެވެ. ނަމަވެސް މި ހުރިހާ ވަގުތެއްގައިވެސް ކެތްތެރިވެގެން ކުރިމަތިލައިފި ނަމަ، ތިބާއަށް ހެދުނު ގޯހާމެދު ހަމަ އަސްލުގައިވެސް ދެރަވާކަން އޭނާއަށް ވިސްނޭނެއެވެ.\nއަހަރެންގެ އަންހެނުން ވަރަށް ކަންނެތްވާނެ: އަދިތިޔާ


Zuvaabu nimunu iru planet vee ginihila akah!\nޒުވާބު ނިމުނު އިރު ޕްލެނެޓްވި ގިނިހިލަ އަކަށް!\nޕްލެނެޓެއް ކަމަށް ހީކުރި ގިނހިލަ\nޖައްވުގައި ބޭނުންކުރާ ސެޓްލައިޓުތަކުން ކުލަކޮށް މަންޒަރު ދައްކުވައިދޭ ފޮޓޯ ތަކާއި ވިޑިއޯތައް ނުނެގެ އެވެ. އެއީ ސެޓްލައިޓުތަކުގެ އެކްޕޯޝާ އެހާ ބާރުގަދަ ނުވާތީ އެވެ. ސެޓްލައިޓުން ތަކުން ފޮނުވައިދޭ ފޮޓޯ ތަކާއި ވިޑިއޯތައް ހުންނާނީ ނައިޓް މޯޑުގަ އެވެ. ސެޓްލައިޓުތަކުގެ އެކްޕޯޝާ ބާރުގަދަ ކުރުމުގެ ވިސްނުމެއް ވެސް ސައިންސްވެރިން ނުގެންގުޅެ އެވެ. ސަބަބަކީ އެކްޕޯޝާ ހައިކޮށް ކުލަކޮށް މަންޒަރު ނަގާނަމަ ސެޓްލައިޓު އޮޕަރޭޓް ކުރުމަށް ބޭނުންކުރާ ސިސްޓަމްތަކުގެ ކެޕޭސިޓީ އިތުރު ކުރަން ޖެހޭތީ އެވެ. މަދުން ނަމަވެސް ސެޓްލައިޓުތައް އޮޕަރޭޓް ކުރުމަށް ކުއަންޓަމް ކޮމްޕިއުޓާ ނުވަތަ ސުޕަ ކޮޕްމިއުޓާ ބޭނުންކުރެ އެވެ. އެންމެ ކުއަންޓަމް ކޮމްޕިއުޓަރަކުން މުޅި އެމެރިކާގައި ކޮމްޕިއުޓަރުން ކުރަން ޖެހޭ މަސައްކަތް ކުރެވޭނެ އެވެ.\nސެޓްލައިޓުތަކުގެ މަންޒަރުތައް ނައިޓް މޯޑުގައި ހުރުމުން ބައެެއް މަންޒަރާއި ޖައްވުގައިވާ ތަކެތި ސާފު ނުވާ ގޮތް ކުރިމަތިވެ އެވެ. މިއީ އާންމު ކަމެކެވެ. ނަމަވެސް ފޮޓޯތައް ތަހުލީލު ކުރުމަށްފަހު އެއަށް ގޮތެށް ނިންމެ އެވެ. މިކަން ކުރަނީ ކުރިން އެއްކުރިފައިވާ މައުލޫމާތުތަކާއި އަޅާ ކިޔުމަށްފަހު އެވެ.\nމިސާލަކަށް ގިނިހިލައެއް ފޮޓޯއަކުން ފެންނަނަމަ މީގެ ކުރިން ގިނިހިލަ ފެނިފައިވާ ފޮޓޯތަކުގެ އަޅާ ކިޔާނެ އެވެ. އަދި ފޮޓޯއިން ފެންނަ އެތީގައި ގިނިހިލައެއްގެ ސިފަތައް އެކުލެވިގެންވޭތޯ ބަލާނަ އެވެ. މިއީ ހުރިހާ ޖައްވީ އިދާރާއަކުން ވެސް ބޭނުން ކުރާ އުކުޅެވެ.\nނައިޓް މޯޑުގައި މަންޒަރު ދައްކުވައި ދެނީ އަޅިކުލައިގެ ކަމަށްވުމުން ގިނިހިލަތައް ވަކިކުރަން ދަތިވެ އެވެ. މިފަދަ ކަމެއް ވަނީ މިދިޔަ މަހުގެ ތެރޭގައި ފެންމަތިވެފަ އެވެ. ޖައްވީ ހޯދުންތަކަށް ބޭނުންކުރާ ސެޓްލައިޓަކުން ވަނީ ޖުޕިޓާ އާއި މާސްއާ ދެމެދުގެ ފޮޓޯ އެއް ނަގާފަ އެވެ. މި ފޮޓޯއިން ފެންނަނީ ވަށްކޮށް ވާ އެއްޗެކެވެ. ގިނަ ޖައްވީ އިދާރާތަކުން ނިންމީ އެއީ އާ ޕްލެނެޓެއް ކަމަށެވެ. އެގޮތަށް ނިންމީ އެއްވެސް ސައިންޓިފިކް ހެއްކަކަށް ބެލުމެއް ނެތި އެވެ. ބޮޑަށް ބެލެވުނީ މިދިޔަ ފަހަރު ނޯބަލް އިނާމް އާ ޕްލެނެޓް ހޯދި ފަރާތްތަކަށް ދިއުމުން އެ ޝަރަފުގެ ހޯދުމުގެ ނިޔަތުގައި ކުރި ކަމެއްގެ ގޮތުގަ އެވެ.\nފޮޓޯއިން ފެންނަ އެއްޗަކީ ޕްލެނެޓެއް ކަމަށް ނިންމުމުން މަދު ޖައްވީ އެޖެންސީތަތަކުން ވަނީ އެކަމާ ދެކޮޅު ހަދާފަ އެވެ. ޕްލެނެޓަށް ކަމަށް ނިންމި އިދާރާތަކުން ބުނަނީ އެއީ "ޑްވާފް ޕްލެނެޓެއް" ކަމަށެވެ. ޑުވާފް ޕްލެނެޓަކީ ސޯލާ ސިސްޓަމްގައި ހިމެނޭ ކުދި ޕްލެނެޓްތަކެވެ.\nމާސް އާއި ޖުޕިޓާ ދެމެދު އެސްޓްރޮއިޑް ބެލްޓެއް އޮންނަ ކަމީ ހުރިހާ ޖައްވީ އިދާރާތަކުން ވެސް ގަބޫލުކުރާ ކަމެކެވެ. ނަމަވެސް އެ ދެމެދުން އިތުރު ޕްލެނެޓެެއް ފެނިދާނެ ކަމަށް އެއްވެސް ވަރަކަށް އުއްމީދެއް ނުކުރެ އެވެ. ފޮޓޯއިން ފެނުނު އެއްޗަކީ ޕްލެނެޓެއް ނޫންކަން ސާބިތު ކޮށްދިނުމަށް އެންމެ ބޮޑަށް މަސައްކަތް ކުރީ ޔޫރަޕިއަން ސްޕޭސް އެޖެންސީ އިންނެވެ.\nއެ އިދާރާއިން ކުރި ތަހުލީލުގައި ފޮޓޯއިން ފެނުނު އެއްޗަކީ މާސް އާއި ޖުޕިޓާ ދެމެދުގައިވާ އެސްޓްރޮއިޑް ބެލްޓުގެ ބެލެންސުން ކަޓައި ވެއްޓެން ދިޔަ ގިނިހިލައެއްކަން ވަނީ ސާބިތު ކުރެވިފަ އެވެ. އަދި އެ ގިނިހިލައިގެ ވަށައިގެންވާ ރިންގަކީ ބޯ ހިރަފުސް ގަނޑެކެވެ. ހިރަފުސް ވިދާފައިވާ ކަމަށް ދެެއްކީ އެއަށް ހަނދުގެ އަލި އެޅިފައިވުމުންނެވެ. މި ގިނިހިލަ ޕްލެނެޓެއް ކަމަށް ނިންމީ މި ރިންގު ހުރެގެނެވެ.\nހޯދުންތަކުން ދައްކާ ގޮތުގައި މިއީ "ހައިޖިއާ 10" ނަމަކަށް ކިޔާ ގިނިހިލަ އެކެވެ. އެއާއެކު ޖައްވީ އިދާރާތަކުގެ މެދުގައި ކުރެވުމުން ދިޔަ ބަހުސް ވަނީ ނިމުމަކަށް އައިސްފަ އެވެ. ދިރާސާތަކުން ދައްކާ ގޮތުގައި ޖައްވުގައި އެއް މިލިއަނަށްވުރެ ގިނަ ޑުވާފް ޕްލެނެޓް ނުފެނި އެބަހުއްޓެވެ. އެހެންކަމުން އަލަށް ފެންނަ ގިނިހިލަތަށް ފާހަގަ ނުކުރެވި މިކަހަލަ ޒުވާބު ޖައްވީ އިދާރާތަކުގެ ދެމެދުގައި އާންމުކޮށް ހިނގަ އެވެ.\nވެކްސިން ލިބުނަސް ހަނގުރާމައަށް ނިމުމެއް ނެތް\nދެވަނަ ފަހަރަށް ކޮވިޑްޖެހޭ ސަބަބު އަދި ނުހޯދޭ\nކޮވިޑުން ބައެއް މީހުންގެ ސިކުނޑިއަށް ގެއްލުންވޭ: ދިރާސާ